
Pradžia dvasininkų | Žemaičių vyskupijos kunigų se- 
susiorganizavimo, Minariją Kaune aš patekau 1888 m., 

turėdamas 19 metų, Maironiui išva- 
žiuojant į Akademiją. Lietuvybės dalykus jau radau 
pakitėjusius, neg buvo A. Baranausko ir Maironies lai- 
kais. Cia jau profesoriavo Kaz. Jaunius; jis mokėjo 
moksliškai pamėgti lietuvių kalbą. Jis buvo. kalbos 
grynintojas; nemėgo nė prigijusių tarptautinių terminų, 
liepdavo verstis savaisiais. Klierikai priverstinai gau- 
davo kopijuotis Jauniaus paskaitas ir taip mokytis ra- 
šybos bei kilmėmokslio. Iš kurių ten senesnių laikų 
buvo likęs Narbuto istorijos pamėgimas. Vaikščiojo per 
rankas Duonelaičio raštai, Šleicherio leidinys. Aš tuo- 
jau pajutau esant Žemaičių seminarijoje tautinį, patrio- 
tinį „blūdą“, kaip pasakytų J. Dobilas. 

Lietuviškąjį katalikiškąjį patriotizmą, patys to nejaus- 
dami, žymiai kėlė du lenkiškuoju patriotu, abu broliu 
aka Barauskiu, Eduardas ir Petras, kilusiu iš 

odbiržės parapijos. Vyresnysis Eduardas, pralotas ir 
vicerektorius, buvo iškentęs visą rusų pablūdimo sun- 
kybę Valančiaus, Beresnevičiaus ir Paliulionio laikais. 
Įsišventęs 1864 m., jis ilgai sekretoriavo Valančiui. 
Jaunesnysis Petras, profesorius, landžiojo po Lenkiją, 
po Poznaniaus kunigaikštiją, po Galiciją ir iš ten šmu- 
geliavo priešrusiškosios dvasios priešvalstybinius leidi- 
nius. Sugrįžęs, ir žodžiais pasakodavo, kokios prieš- 
maskolinės nuotaikos yra Galicijos jėzuitai ir Poznaniaus 
visuomenės veikėjai. Rudjos gyventojai lenkai savo po- 


4 


litinius raštus spausdino ten. Neapsakomo įspūdžio darė 
mums visa, kas tik lietė „russko-polskija otnošenija“, 
taip vaizdžiai paskui Tiškevičiaus (grafo Lelyvos) su- 
traukti į vieną vietą; „Prawo pasportowe dla ducho- 
wieristwa w Rossji“ ir kiti tokie leidiniai. Priešvalsty- 
binis nusistatymas buvo visų mūsų labai griežtas, kiek 

. mus tai lietė; valstybės 
neskiriant nuo masko- 
lybės, o maskolybės 
nuo pravoslavijos. 

Kalbamuoju laiku vi- 
sa tai jau koncentra- 
vosi aplink lietuvybę. 
Galicija, Poznanius bu- 
vo mums svetimi, ne- 
žinomi. Lietuva gi čia 
pat, jaučiama, spau- 
džiama, varžoma. Jauni 
lietuviai dvasininkai, 
rengdamies „lietuvius“ 
„katalikiškai“ ganyti, 
jautė, žinojo sutiksią 

Pral. Ed. Barauskas 2 dalikas klių- 

tis, tyčia  maskolių 

jiems statomas. lr kilo norų papriešgyniauti ir laimėti 

Lietuvos katalikybei laisvės. O kad katalikybei buvo 

reikalinga ir lietuvybė, tad ir visam kam lietuviškam lai- 

mėti laisvės. Tai dar nebuvo politika, bet grynas or- 
ganinis refleksas; spaudžiant, atsispaudžiama. 

Iš pradžių ėjo palaidas tautinio. patriotizmo lavini- 
nimosi darbas, angštame uždaros mokslo įstaigos bū- 
ryje. Savoji vyresnybė tai jautė; nepersekiojo; vis delto 
kiek tiek prieštaravo, bijodama, kad auklėtiniai pertoli | 

nenueitų patriotinėse savo pastangose, kad jų įkarštis 
neatitrauktų nuo askezos ir tiesioginio teologinio lavi- 
nimosi; kad pasauliniai, politiniai idealai nepakeistų 
dvasinių. lr vieni auklėtiniai savo vyresnybės griežtai 
klausė, jiems terūpėjo tikėjimo ir moralybės dalykai; 
kitiems rūpėjo ir tautos dalykai; kaip kada gal net 
labiau, neg tikėjimo. Tai, 
sakau, juto seminarijos | 
vyresnybė, atvirai tai kal- | 
bėjo apie Kaupą ir kitus | 
jo draugus; juto ir patys | 
draugai. „Kaltie:iems“ te- 
ko kiek atsargiau elgtis; 
nebuvo ko girtis nė kuoge- 
riausiems jaunikaičiams, 
kuošvariausiems būsi- 
miems Bažnyčios tarnams, 
kurie Tėvynę buvo pra- 
dėję rašyti iš didžiosios 
raidės. 

Kiek tiek slėptis kad 
` ir nuo savosios vyresny- 
bės; kiek tiek slėptis kad Antanas Kaupas 
ir nuo geriausių šiaip jau . 
draugų, —buvo lygu paskaninti ar papipirinti darbas. Taigi 
per vakarines rekreacijas, kada kiti bėginėjo po sodelį, 
mušė „kiaulę“, dainavo ar šiaip jau žaidė, patriotų 
būreliai po kelioliką žmonių grūdosi kurioje angštoje 
draugo celėje, užsidarinėjo duris, statė vieną atsakyti 
neprašytam lankytojui ir svajojo, projektavo, pyko ir 
—ruošės. Del visa to nesigriaudė neatsikvėpę grynu 
oru, nepajudinę sąnarių, nepasižiūrėję, kaip gražiai 
saulė sėda už dviejų gražiųjų Lietuvos upių, už Ne- 

muno ir Neries. Ketvirtadieniais išeinant už Nemuno į 
ireles, kurios tuomet dar buvo nekirstos, į gražius 
ytauto kalno ąžuolynus, dabar praretėjusius tvirtovių 

rajone, kai vieni vaikiškai klykavo, žaidė, gainiojos, 

dainavo, kad net tarpukalnės aidėjo, — susibaudėliai, 
krūvelėmis suvirtę pakrūmėmis, ir čia svajojo, tarės, 
žadinosi į darbą Lietuvos žmonių šviesti, tautos sąmo- 
nės gaivinti, knygelių dirbti ir platinti, laikraščių steigti, 
lietuvių spaudos laisvės ieškoti. Draugijos darėsi sa- 
vaime, be rašytų įstatymų. Būrė į kuopas Katalikų 

Bažnyčią ir Lietuvą-Tėvynę mylinčios širdys; mylinčios 

tikrai, ne del pelno, ne del garbės; pasiryžusios pasi- 

švęsti, daug ko išsižadėti, net kęsti už jas. Niekam 
nebuvo galvoje karjeros darytis ar turtai krautis. 

T. F. Žilinskis pasakoja legendą. „Aušrai“ neturint 
nei skaitytojų, nei pinigų, M. Jankus, gyvąjį gyvenimą 
labiau už kitus suprantąs, sumanęs tyčia paerzinti ku- 
nigus: tada jie imsią skaityti „Aušrą“ — ir atsirasią 
pinigų. Tam dalykui tinkamiausias buvęs Jonas Sliū- 
paitis. (Basanavičius toje taryboje nedalyvavęs). M. 
Jankus tai man dabar patvirtino. Jei taip, tai būta pla- 
ningai sumanyta, gudriai sumanyta: „Aušra“ į kunigiją 
įdėjo daug fermento. „Aušros“ mielėmis užraugta lie- 
tuvių kunigija labai pukšėjo ir kunkuliavo; pyko, barė, 
kritikavo, bet atsispirti nei norėjo, nei mokėjo; jai ro- 
dės užteksią dvasiškių autoriteto, kurs esąs neliečia- 
mas.*) „Šviesos“ neitralumas buvo betikslis; niekam iš 
to nebuvo nei šilta, nei šalta, nes jos knygelės, ypač 
paskutiniųjų 1890 ėjimo metų aštuoni teišėję numeriai, 


*) Iš to laiko mes tegalime paminėti tą vieną kanauninką Sil- 
vestrą Gimžauską, kurs savo „Priešaušriu“ mėgino atsispirti J. 
Šliūpo „Aušrai“. Sk, apie jį. 

rodės pripuolamai buvo sudaryti penkkapeikinėmis kny- 
gelėmis, kad žmonės turėtų ko taip sau pasiskaityti, 
niekuo nepersiimdami.*) 


Kunigija prityrė šiuo tarpu dviejų dalykų. Viena, jog 
ji toli gražu nėra nepaliečiama ir žadama ji vis smar- 
kiau paliesti; antra, jog tie lietėjai, pasauliečiai inteli- 
gentai, irstant „Aušrai“ ir maksviečių per dvejus pir- 
muosius metus leistajai „Šviesai“, toli gražu neišdriko, 
bet dar tampriau ėmė sukibti į kitas gurguoles. Pa- 
sauliečių grupavimasis, aiškiai matės, buvo tikslus, pla- 
ningas, pažangus; vis daugiau rodė pastangų tautinį 
lietuvių darbą dirbti, nebijant priekaištų, jog jie atgai- 
viną pagoniją ar ką panašu. Paskutinis jų žodis buvo 
„Varpas“. Metus pagyvenęs, nors mažomis pajėgomis, 
jis pasirodė rimtu visuomeniniu veiksniu, su kuriuo 
tenka rimtai skaitytis. Religija, tiesa, jam buvo paken- 
čiamas dalykas, bet ir pašalinis. Jo tikslai buvo že- 
miški. Darėsi tikintiems žmonėms spraga, kuriai užtai- 
syti tebuvo kompetentingi religijos atstovai. Nori ne- 
nori, paslenki nepaslenki, ant kunigų su „Varpu“ gulo 
pareiga neišleisti religijos iš gyvenimo ir iš literatūros. 
Dvasininkus organizuotis ir planingai veikti spaudoje — 
„Varpas“ privertė. 


Taip būsiant nujautė, net taip jau esant pajuto ne 
atsakomingieji Bažnyčios atstovai, ne vyskupai su savo 
senatais-kapitulomis, bet ta pati dvasiškoji jaunuomenė, 
kuri greita yra naujienomis džiaugtis, greita bet kuriai 
gyvybei pritarti. Dvasiškąją jaunuomenę profesija teskyrė 
iš bendrosios jaunuomenės. Profesiją ji turėjo sutaikinti 


*) Ją 1890 m. buvo atgaivinęs Jonas Kriaučiūnas, apsigyvenęs 
pas Weyerį, „Savo rizika, pats rašiau, pats raides rinkau“, sakės 
jis man, 

su jaunojo gyvenimo pažanga. Iš pradžių tai buvo sun- 
koka padaryti. Papirmeiviausi — atsidursi modernistuose 
ir konflikte su ortodoksija; o ortodoksalumas dažnai 
būdavo tiek konservatyvus, jog tai ribavosi su neveik- 
' lumu arba pasitenkinimu darbu viduj bažnyčios ir tai 
dažnai nesumaningu, nemetodingu, pripuolamu ir asme- 
nine nuožiūra. Už bažnyčios bevelyta nieko neveikti, 
neg padėti klaidamoksliams ar kam panašu. 

Kaip tik iš to taikinimosi konservatyvės religijos į 
pirmeivybę, gyvu jaunu lietuvišku instinktu, nėkieno iš 
viršaus, nė to tiek iš augštybių, neraginant, nė kryp- 
ties neduodant, ėmė darytis lyg du dvasiškosios jau- 
nuomenės krypsniu: vieni krypo juoba į senuosius, kiti 
į pažangiuosius. Esminio skirtumo-tarp jų nebuvo: ir 
šie ir tie buvo labai atsidėję religijai; bet takte buvo 
didelio skirtumo. Kai vieni reiškė nekompromisinį 
griežtumą, kiti linko į plačią toleranciją, į kompromisą 
ir net į bendrą darbą, su bet kuo — Tėvynės labui. 
Bažnyčios labui su bet kuo nepadirbėsi. Iš pradžių 
vyravo pirmieji, nepaleidžiami nuo vyresniųjų pavadžio; 
paskui tas pavadis ėmė kiek tiek palaiduotis. Dvasiš- 
koji jaunuomenė, neieškodama iš savo vyresnybės pa- 
ramos, nesiklausė jos nė takto. Emė būti susikirtimų 
tarp jaunuomenės ir senuomenės; žinoma, ne dogmatų 
srityje, bet jų reiškimo srityje. Kai pirma gyvų pamokslų 
ir rašytų žodžių težiūrėta turinio, dabar imta, gal net 
daugiau, kaip turinio, daboti formos, gražaus stilizavimo 
ir kalbos taisyklingumo. Senuomenės atstovo praloto 
Ed. Barauskio įtikinėjimas, jog kas yra iš mažens iš- 
mokęs lietuviškai, tam dar mokytis lietuviškai yra lygu 
sviestą teptis ant lašinių, nieko nebejtikino. Visiems 
buvo aišku, jog kultūra nepakęs kalbos įovalo ir nedo- 
vanos jos darkymo; jog kalba didelis ir kilnus mokslas, 

su kuriuo einama į daugelį dalykų, į dailę, į meną, į 
filosofiją. į 
„Varpo“ pasirodymo metu, 1888—89 metais, Žemai- 
čių Kunigų Seminarijoje buvo jau net dvi patriotinės 
slaptos draugijos, tiesa, tam kartui — tik religiniems 
raštams leisti. Jų nariai vienas kitam aiškinosi, kaip 
reikia dirbti tautos darbas tikybos dvasioje ir pakrai- 
poje. Pirmon galvon rūpėjo apsirūpinti gryna kalba 
pamokslais, susidaryti gryną dvasiškosios kalbos stilių, 
nes jaunajai dvasininkų kartai pernelig draskė ausis se- 
nieji „buzumbalai“, senųjų kapeikinių leidinių makaro- 
nizmai. Pasireiškė prof. K. Jauniaus kalbos dvasia. 


Pirmosios susimezgusios draugijos 
valdybą sudarė: Maišinys — Jonas Kar- 
bauskas, dabar gyvenąs Panevėžyje; 
Ąžuolaitis — a. a. prof. Simaitis, Akademijoje didysis 
Maironies draugas; Pranas Vytautas — Pranas Urbona- 
vičius, dabar garbės kanauninkas, Salantų klebonas, 
puikios bažnyčios ten pastatytojas; Gražulis — Povilas 
Morkys, dabar Pikelių klebonas. Draugijos nariais buvo 
užsirašę: Lakveiteris — a. a. dekanas Damininkas Po- 
cius, „Ligonių Prieteliaus“ autorius, rietaviškis žemai- 
tis; Juozas Ložinskis, kuliškis, paskui iš seminarijos 
pašalintas už nemokslumą; Kazimieras Pakalniškis, da- 
bar Raudėnų klebonas, žinomas Dėdė Atanazas, a. a. 
Adomas Žeimis-Žeimavičius, paskui „Apžvalgoje“ Ju- 
dutis iš Daubų, Juozas Stakauskas — dabar garbės ka- 
nauninkas, „Blaivybės“Pirmininkas Kaune, krekenaviškis, 
Juozas Dirginčius, gauriškis, dabar kapelionas Panevė- 
žyje, Akmenaitis — Kazimieras Petreikis, dabar Vaškų 
klebonas, Pranas Bučnys, dabar Tenenių klebonas, Kaz, 
Pronckietis, šeduviškis, ir nemaža kitų. 


Lietuvos Mylė- 
tojų Draugija. 

Draugija prasiminė „Lietuvos Mylėtojais“ ir pradžiai 
sumanė atsispausdinti gera, nesudarkyta kalba „Evan- 
gelijas ant nedėldieniu ir visu szvencziu isztisu metu“. 


Kun. P. Morkys 


Vilniuje, J. Zavadzkio 
spaustuvėje, 1857. 275 p. 
(Kontrafakcinė, 1890 m. 
pas O. v. Mauderodę 
Tilžėje). Susidėję, per- 
redagavo kurį ten senąjį 
leidimą. Bet tų „redak-. 
torių“ buvo keletas, vie- 
no nebuvo, tai ir vieno- 
dumo nebuvo. Vis del- 
to gavę vyskupo apro- 
batą, per A. Mackevičių, 
1863 m. revoliucijos da- 
lyvį ir delto ypatingai 
lenkų patriotų profesorių 
Barauskų proteguojamą 
seminarijos kurjerą, 1889 
m. vasarą pasiuntė spau- 
dai, teturėdama tam tiks- 
lui 125 r. Sitas pirmasis 
darbas Lietuvos Mylėtojų 
Draugijai nepavyko. Ne- 


DA) 


buvo kas prižiūri spaus- 


dinimą; tai prie perredagavimo nelygumų prisidėjo 
begalės spaudos riktų. Visa tai darė naują Evan- 
gelijų leidimą tiesiog nepavartojamą. Tačiau vartota 
* bažnyčiose, nes geresnių nebuvo, o senieji buvo išpirkti. 
Kaz. Pronckietis, Pov. Januševičiaus, dabar praloto 
ir rašytojo, skatinamas, išvertė iš lenkiškos kalbos „Lamp- 
ka w przybytku Pańskiem“ — Šviesą Dievo namuose; 

ją Pr. Urbanavičius, radęs lėšų, išleido. Baltramaitis 
to leidinio neturi. 

Daugiau, Draugija išvertė Filochowskio katekizmą ir 
maldaknygę „Anid! Stróž“, bet šios nesuskubo išspaus- 
dinti prieš išsiskirstant 
į parapijas baigusiems 
seminariją; taip ji ir liko 
rankraštyje, nėra žinios, 
kieno rankose. 

iais žygiais, rodos, 
ir pasibaigė Lietuvos My- 
lėtojų Draugijos pastan- 
gos. Jos likimu buvo itin 
susirūpinęs Pranas Ur- 
bonavičius, gargždiškis; 
jis į visas puses rašinėjo 
laiškus, ragindamas na- 
rius, kad nesiliautų toliau 
dirbę dvasinės literatū- 
ros darbą; bet į jo laiškus 
nė atsakyti niekas nebe- 
atsakė. Pirmininkas Mai- 
šinys migtinai užmigo. 
Beje, būdamas Šiaulių 
kamendorium, Urbonavi- 
čiui jį aplankius, paauka- 
vo pats ar kasą jam 
perdavė, viso 3 rublius. 
Taip Lietuvos Mylėtojų 
išvirta tyrė teko valgyti vienam pačiam Pr. Urbonavičiui. 
Būtent, reikėjo rasti lėšų bent už Evangelijas užsimokėti. 

Tuo jam besirūpinant, prabėgo 1889—90 m. ir 1890 
—91 m., kurius, seminariją išėjęs, gavo praleistį namie, 


Kun, J. Mačiulis ir kun. Šimaitis 

Grimališkio dvarelyje, gimtinėje savo vietoje; buvo per 
jaunas, kunigu įsišvęsti negalėjo, o del silpnų plaučių 
ir stokos lėšų neįstengė lankyti kurią augštesnę mo- 
"kyklą, nors su prof. Hurteriu buvo susikalbėjęs apie 
studiavimą Insbruko uni- 
versitete. Be to, tuos dvejus 
metus pravertė, besitrusda- 
mas „Apžvalgai“. Apie tai 
kiek toliau pakalbėsime. 


Lietuvos My- 
lėtojų Draugi- 
jos pirmininkas 
| Maišinys — kun. Jonas Kar- 
|| bauskas savo Draugiją ap- 
"7 leido. Iš pradžių pusiau 
slaptai skaitęs ir su draugais 
' platinęs „Apžvalgą“, paskui 

jai rašinėjo pseudonimu: 
Maiš. ir kriptonimais: J. K. 
ir K. Rašinėdavo ir kitiems 
laikraščiams, bet vis smul- 
kias žinias; didesnių raštų 
T nėr parašęs. Užtat daug 

Kun. K. Pronckietis yra pasidarbavęs, šiaip jau 
keldamas žmonių susipra- 
timą ir jų apšvietimą. Kame tik kunigavo, visur laikė 
slaptas mokyklas vaikams ir paaugusiems. Rusų admi- 
nistracija juo labai nepasitikėjo ir kol buvo galinga, 
nepavelijo jo avansuoti klebonu. Kupreliškio dvarinin- 
kas „istinoruskis“ Borzakovskis 1906 m. buvo jį val- 
džiai formaliai įskundęs, 


Jonas Kar- 
bauskas. 

Kun. Karbausko agentai buvo Dam. Miklius nuo Ši- 
luvo ir Vincas Baltušninkas nuo Krinčino. 


Kun. Jono Karbausko formuliaras rodo jį 1889 m. 


pradėjus „ kamen- 
doriauti Siauliuo- 
se, drauge ir ka- 
pelionauti Sutkū- 
nų pradedamojoje 
mokykloje bei ka- 
riuomenės pulke. 
1896 m. perkeltą 
į Pašvitinį, 1897 
m. į Truskavą; čia 
tatai daugiausia 
pasidarbavo, švie- 
sdamas įaunuome- 
nę. 1901 m. buvo 
pakeltas Miškinių 
Vadaktų filialistu, 
1903 m. perkeltas 
į Kupreliškį, 1906 
m. į Dambavą, kur 
suorganizavo nau- 
ją filiją; 1913 m. 
į Viešvėnus, 1917 
m. pakeltas Tverų 
klebonu. 1921 m. 
atsistatydino ir 


Kun. J. Karbauskas 


laisvai gyvena Panevėžyje. Čia apie metus buvo 8-jo 
pulko kapelionu, dabar eina kalėjimo kapeliono pa- 


reigas. 


Kun. J. Stakauskas 


g. 1871 m. Užliaušių k. 
Krekenavos p. 


Kun. J Žiogas 
paskui žinomas 
archaiologas 

Šv. Kazimiero „Lietuvos Mylėtojų Draugijai įsikūrus, 
Draugija. baisiai užsigavo Juozas Ložinskis. Jis 
būtinai norėjo patekti į valdybą ir pri- 
sitaisyti, kaip ir paskui mėgo, prie kasos. Bet nepateko, 
nes prieš jį užprotestavo pirmininkas Maišinys-Karbau- 
skas, panorėjęs kasininku turėti Ąžuolaitį-Šimaitį. Lo- 
žinskis, mažamokslis ir tingaus būdo žemaitis, buvo 
svajotojas romantikas apie Lietuvių Utopijos Salą, kur 
nugabenti lietuviai būtų laimingi. Kalbėdavo, kaip ir 
Pietaris, apie Argentiną, apie Madagaskarą ir buvo ne- 
laimingas, nebesumesdamas, kaip čia būtų galima lie- 
tuvius izoliuoti nuo maskolių, nuo lenkų, nuo vokiečių 
ir kitų galingų kultūra tautų, ir pradėti laisvą savitą 
kultūrą. Jis pats nieko teigiama nesugebėjo padaryti, 
tik tarpininkavo kitiems ir iš šalies naudojos visuome- 
nės ir privačiu turtu. Steigė sau ir kitiems malūnus, 
racionalio žuvų veisimo kūdras, bet iš to niekur nieko 
gera nebūdavo, nes vis... kas nors jam „gerai padarytą“ 
darbą gadino: žuvis išgaudydavo, grūdus išvogdavo. 
Važinėdavo nuo Prūsų iki Dauguvos, keldavo kunigų 
patriotizmą, surinkdavo iš jų knygoms leisti pinigų po 
10 r. ar po daugiau, bet viską palikdavo savo kišenėje 
už savo pasidarbavimą, už nuvažiavimą. Nė nesigynė 
to. Aš kun. K. Pakalniškį galop verste priverčiau at- 
statyti jį nuo to agitatoriaus užsiėmimo ir atšaukti 
duotuosius jam įgaliojimus antros susidariusios draugi- 
jos vardu rinkti pinigus. Nuolaidų Pakalniškį jis 
ilgai išnaudojo, net gatavų pinigų, kitaip surankiotų 
gaudamas iš kasos. Paskui gerai ir ilgai išnaudojo Lie- 
tuvos patriotą milionierių dvarininką Mykolą Prószyń- 
skį ties Minsku. 
Pr. Urbonavičiui, pačiam įtakingajam Lietuvos My- 
lėtojų Draugijos nariui, 1889 m. apie užgavėnias del 

plaučių silpnumo išvažiavus pasilsėti, Ložinskis tiek 
pasidarbavo, jog greta šios pirmosios draugijos susi- 
darė antroji, jau su Ložinskiu valdyboje. Darbavosi 
Ložinskis, apardydamas, suskaldydamas draugiją ir jos 
organizaciją; bet darbavosi ir Adomas Žeimis, kontau- 
tiškis žemaitis, žmogus jau nebejaunas, prieš įstojant į 
seminariją, jau ilgai buvęs farmaceutu. 

Apardyti Draugijos organizaciją nebuvo sunku. Ji 
buvo padariusi vieną stambų netaktą. Būtent, ji buvo 
susirašiusi aiškią būsimojo savo veikimo programą, 
punktais išdėdama visą savo credo, ir pareikalavo, kad 
po tuo autodekretu, taip aš ją buvau pavadinęs, visi 
nariai pasirašytų savo ranka, nors ir ne tikrosiomis savo 
pavardėmis. Ložinskiui piga buvo įtikinti didžiumą, jog 
tai nepatogu ir tiesiog pavojinga. 

Laikai buvo tikrai žiaurūs. Rusų administracija sekė 
itin įnirtus „tajnyja soobščestva“, kurios gaivino revo- 
liucinę, monarcho valdžiai priešingą dvasią. Visai ne- 
reikalingas susibaudėliams biurokratizmas jau buvo 
pražluginęs vieną tokią Petrapilio Kunigų Akademijos 
draugiją. Vienas nedoras Kelčių seminarijos klierikas 
Gavronskis denunciavo savo įstaigą maskoliams 1892 m. 
Šieji, bekrėsdami ją, pas mokytoją kun. Prawdą rado 
draugų pasirašytą dokumentą. Sk. mano str. „Apžval- 
gos“ 1895 m. N. 4 ir 9. 24 Teologijos Magistrai atsi- 
dūrė gilumoje Rusijos, išblaškyti po vieną penkeriems 
metams. Iš mūsiškių linkuvietis Juozas Genys atsidūrė 
Kazaniuje, o kupiškietis Valentas Simbirsko gub. Kiti 
pažįstami: kun. J. Pranaitis Tverės gub., kun. Trasuns, 
latvis, dabar seimo atstovas, Vladimiro gub. Savickį,. 
Fialek ir Pravdą net norėję pakarti. Kalbamuoju laiku 
to atsitikimo dar nebuvo; jis kiek vėliau įvyko; bet - 
teisingai buvo nujaučiama, jog nuolat, visus ir visur 

kratant, ne šian, tai ten popiergalis gali patekti į žan- 
darų rankas. = ' 

Dalis draugijos narių delto secesijonavo ir sudarė 
antrą draugiją. Principai paliko tie patys, tik be for- 
malumų, be biurokratizmo, be parašų, net be rašytos 

` programos. Tai buvo da- 
roma ir Kauno seminari- 
jos inspektoriui pral. Ed. 
Barauskui griežtai reika- 
laujant. Jis vieną kartą su- 
provokavo auklėtinius. Su- 
rinkęs prašmatniuosius 
jaunikaičius į salę, jis pa- 
darė „slaptą susirinkimą“, 
kur intimiškai išdėstė, 
kuris ir koks yra tikrasis 
patriotizmas, einąs lygia- 
grečiai su religingumu, ir 
kuris netikras, einąs sker- 
sai religijai, kiršinąs luo- 
mus, veisiąs separatizmus 
ir t. t ir t. t. Šitą prof. 
Barausko konferenciją Pet- 
ras Viengalis surašė ir 
„Apžvalgos“ 1890 m. N. 
1 paskelbė vardu „Tikra 
tėvynės meilė“ parašu: 
D. Skroblus. 

Suskaidęs tėvynės meilę į tris rūšis: naminę, tautinę 
ir „su troškimu dūšios išganymo“, Skroblas-Barauskas 
sakė: „Tikslas tos meilės yra grynai tautiškas, svietiš- 
kas, o pragumai tam tikslui ėti menki, žemi ir 
tikrai protingo žmogaus neverti,' Ta 'tėvy: i 


„Apžvalga“ ir apžvalgininkai 


Kun. P. Viengalis 


p 1699 “6 | 

trokšta visados platinti „savo“ kalbą... Ta meilė veda 
į pagonišką stabmeldystę“, t. ir t. Barauskas kalbėjo, 
kaip kunigui reikiant; tačiau negi neatsižvelgdamas į 
zoologinį rusų nacionalizmą ir į savąjį, pagirtinąjį lenkų 
kalbos vartojimą. Gudri inspektoriaus kalba davė auklė- 
tiniams krypsnį — patriotizmą būtinai sujungti su reli- 
gija. Tai nieko. Su tuo sutikta. Kaip gi kitaip religijos 
atstovai darys? 

Blogesnis buvo tos konferencijos finalas. Išsiskirstant 
iš salės, Barauskas, vieną kitą prašmatnesnį „wodzireją“ 
nutverdamas, mane taip pat, trumpai šnibšterėdavo 
gavęs žinių šiandie būsianti visoje seminarijoje revi- 
zija; tad visi intimiškieji laiškai ir dokumentai reikią 
tuojau sunaikinti, o užsienių spaudiniai visi be jokios 
išimties reikią sunešti į knygyną. Žinia, jog šiandie 
būsianti seminarijoje revizija, tuojau paplito ir nežmo- 
niškai suterorizavo visus auklėtinius. Konsternacija, lygu 
tuč tuojau kibtų krėsti, suiminėti auklėtinius, uždaryti 
įstaigą. Visi puolė į savo stalčius, etažeres, čemodanus 
ir darė tokią patys sau reviziją, kurios jokia žandarme- 
rija niekur pasaulyje nepadaro. Užsikūrė visos krosnys, 
pleškėjo popieriai, kuriems reikėjo sudegti ir kuriems 
nereikėjo. 

Aršiau buvo su spaudiniais. Iš kiekvieno sandėlio, iš 
kiekvienos celės klierikai nešė pundelius knygelių. Kiti 
po ištisą dėžę. Knygininkas, tai patyręs, atsisakė į 
didžiulę seminarijos biblioteką priimti tiek draudžia- 
mųjų raštų, nes jei ateis krėsti, knygyno, tikrai, neap- 
lenks ir pamanys, jog čia koks urmo sandėlis priešų 
kontrabandai. Kas gi daryti? Puolame į Barauską. Jis 
tyli, kaip žemė. Beliko susiprasti patiems — deginti ir 
spaudinius. Ir visi raudonais iš susijaudinimo veide- 
liais, bailingai žvilgsėdami pro langus, ar jau atbėga 

žandarai, kemšame lietuviškas knygas, daugumą nieko 
nekaltas religines brošiūras, į krosnis ir uždegame. 
Knygos apsvyla, bet nedega. Tad visi, budeliais virtę, 
žerstekliais maišome krūvas pelenų, po kuriais tebėra 
dar nesudegusių gabalų. Viską sudeginau ir aš, ką tik 
turėjau. Ir aš gelbėjau įstaigą. Bet vargu bau randu 
kitą atsitikimą, tiek biaurų, tiek mane skroste skro- 
džiusį, kaip buvo tas savo rankom už savo studentiš- 
kus, kita ko atsisakius, pinigus supirkinėtų spaudos 
retenybių deginimas, 

Nei kas krėtė, nei ko. Taip tik inspektorius norėjo 
apvalyti įstaigą, už kurią buvo atsakomingas ir, tur būt, 
patirti, kokioje skalėje eina lietuviškasis darbas jo pri- 
žiūrimųjų uždaros įstaigos auklėtinių. Biauri priemonė, 
ką ir besakyti. 

Slapta organizacija, tarp moksleivių, uždaroje įstai- 
goje! Nuo tokių minčių bet kuriai vyresnybei plaukai 
kepurę pakilos. Taigi del parašų buvo net dvejopo pa- 
vojumo, įei atrastų viena ar antra vyresnybė. O dalyko 
parašai ir apsiėmimai nesustiprintų; ko dirbti nevers 
savas ūpas ir sąžinė, kaip gi jį į tai įraginsi negyvais 
parašais? 

Vis delto be jokių užrašų darėsi vis kebliau, ypač 
iždininkui, kuriam reikia iš daugelio suiminėti mažas su- 
meles po daug kartų. Kaip čia tad gudriai surašius tai, 
ko jau mūsų širdelės pritvinko ir kad visa tai mes 
vieni tesuprastume? Man parėjo į galvą 'sąmojinga 
mintis punktus ir slapyvardes sujungti alegoriškai, kaip 
rašoma sėklų (suprask: seminarija — sėklinyčia) įstaigų 
prospektai ir kainininkai. Sumanęs, surašiau, paskaičiau; 
visiems tai patiko. Tame ir atsargingiausi nebematė 
pavojumo. Originalo saugotoju-kancleriu buvo išrinktas 
Petras Viengalis, kuris ir išsivežė tą ypatingą „plat- 

formą“ į Padbiržį, paskui į Kuršą į Lyven-Berzen, kur 
jis ir mirė šiltine 1901 m. liepos 4 d. Jis buvo gimęs 
Plungės par. Videikių kaime. Gaila, kad šitie ir kitokie 
vaikiškieji mūsų dokumentėliai užsimeta; po kelių dešimtų 
metų jie virsta tikrais istorijos dokumentais žymioms įstai- 
goms. Kaip ir šis būtų buvęs pamatinis dabartinei taip 
plačiai išsišakojusiai „Švento Kazimiero Draugijai ge- 
roms knygoms leisti“ (Societė de la bonne presse). 
Draugija buvo, bet ji dar nebuvo pakrikštyta. Tą 
darbą atliko draugas a. a. Povilas Šilinskis, švėkšniškis 
žemaitis. Jis buvo labai dievotas jaunikaitis, didelis šv. 
Kazimiero, Lietuvos karalaičio, garbintojas. Vieną sykį, 
patyręs, jog Vilniuje kurią ten dieną ketinama iš šv. 
Kazimiero grabelio paimti bent kiek kaulelių relikvi- 
joms, Silinskis nuvažiavo į Vilnių ir gavo jų savo rei- 
kalui. Parvažiavęs, savo pinigais nupirko dešimtį vari- 
nių kryželių po 30 kapeikų, įdėliojo relikvijų ir vieną | 
sykį į susirinkimą atėjo labai įkvėptas. Labai iškilmin- 
gai apdalijo dešimtį draugų tomis relikvijomis, sakyda- | 
mas, mūsų darbui galybės duosią ne įstatymai, bet 
vienybė, malda ir darbas, globojant mus Lietuvos pa- 
tronui Sventajam Kazimierui Karalaičiu. Unt jį tatai 
reikia melstis, jo kaulelius visados su savim turėti. Pa- 
baigė šitaip: | 
— Tebūnie tai vienatinė mūsų jungė, tas vienas te- 
stamentas, išsiskirstant po visus kraštus! Mūsų draugija 
teesie — „Sv. Kazimiero Draugija“! . 
Ta dešimtis, aš nebeatmenu, kam buvo tekę iš Po- 
vilo. Šilinskio gauti po kryželį, tai ir buvo pirmoji užuo- 
mazga antrosios šakos Lietuvos mylėtojų ir literatūros 
darbininkų draugijos, slaptos per septyniolika metų, 
labai veiklios, kol 1907 metais ji tapo legalizuota ir 
iki šiol stipriai tebegyvuojanti, aiman, jau be anos pir- 

mykščios stiprios dvasios smarkiai tarnauti tautybei, 
smarkiai tarnaujant religijai; dabar ji gražiai betarnauja 
religijai. 

Gavome vardą. O mūsų ženklas turėjo būti „parol“: 
dvi susiėmusi ranki vardan kryžiaus ir Šilinskio obal- 
4 „Sis: „Ora et labora unitis 
viribus“. Metalinis antspau- 
das su šia emblema, šiais 
obalsiais ir mano inicialais 
tebėra ir dabar. Savo ini- 
cialus aš padėjau į tą ofi- 
cialųjį antspaudą, imdama- 
sis atsakomybę asmeniškai 
už tai, kur bus tai prispaus- 
ta; vadinas, kad nebūtų 
draugijos pėdsakų. 


36-ti metai eina, kaip 
tai atsitiko, kaip mano pa- 
vardė stovi spaudiniuose 
(nuo kovo mėnesio 1890 
m.), kaip aš dirbu Lietuvai, 
lietuvių tautai, o nė vienai 
valandai aš neesu nuo savo 
kaklo nusikabinęs prastos, 
negražiai padirbtos varinės 
Kun. Šilinskis kapeikinės relikvinės, kurią 
man įteikė Povilas Šilins- 
kis. Sudilo viršelis, išdilo ąsa; viršelį pakeičiau kitu, 
į ąsą pamečiau metalo ir vis tebenešiojuos ant kaklo 
ir tik mirdamas paliksiu... nežinau kam. Dabartinė Sv. 
Kazimiero Draugija vargu bau pasigobės mano re- 
likvinės... < 

Įdomu būtų sužinoti, 
kas dar iš tos dešim- 
ties tebėra nenukelia- 
vęs į savo globėją, 
kurie andai yra gavę 
po relikvinę. Atsi- 
liepkite! 

Siandien mes drąsiai 
apie tai kalbame ir 
rašome. Anuomet mes 
taip pat drąsiai apie 
savo darbus galėjome 
kalbėtis, nes kam gi 
tai kliuvo, kad kas nori 
melstis, darbuotis ir 
vienybės laikytis? Už 
tai negalėjo mūsų pa- 


"Kun. Ad. Žeimavičius 


Kun. Felic. Lelis 


peikti nė viena vyresnybė, 
nei dvasiškoji, nei rusiškoji. 
O darbas paskui buvo dir- 
bamas didelis, politinis, ypač 
„Tėvynės Sargui“ įsikūrus. 

Į šitą atskilusią šv. Kazi- 
miero Draugiją priderėjome: 
aš, Kaz. Pakalniškis, Povilas 
Silinskis, a. a. Adomas Žei- 
mavičius, a. a. Petras Vien- 
galis (iš lenkiško: Wangal), 
Juozas Ložinskis, paskui a. 
a. Jonas Vizbaras, Ant. Kau- 
pas, Fel. Lelis, Kaz. Kurk- 
linskas. Kitų nebeatmenu ir 
nepiga buvo žinoti, nieko 

neįrejestrūojant. Visi buvo draugai-simpatikai; kas norėjo, 
dirbo ir pinigų kas metai davinėjo; kas ne — ne. O 
spaudinius skleisti tarp žmonių tai visi skleidė, tur būt, 
be. jokios išimties: tokia buvo ištikusi epidemija. 

Sv. Kazimiero Draugija, dar Kauno seminarijoje te- 
be odama, išvertė, jei ne klystu, šiuos raštus. 

ŠV. Alfonso Ligoriaus Prisigatavojimas ant smerczio 
arba apmislyjimai apie amži- 
nas teisybes. 342 p. Kasz- 
tais vienos draugijos. Sp. 
O. v. Mauderodės. 1888. 
(Draugija tuomet dar netu- 
rėjo savo vardo). 

Szv. Alponso Liguri, V. 
ir Dr. baž. Apie malda, 
kaipo raktą į dangų. Vilniu- 
je. (Kontrafakcinė, 1891 m. 
144 p. Sp. M. Jankaus, 
Kasztu M. Noveskio-Miko- 
laičio). 

Alponso Liguori Iszgani- 
| tingi dumojimai apie sopu- 
| Kun. Ant. Vytarias lius Szvencziausios Motinos. 
| Lietuviszkai perversta, su 
aks Novenos prie Szv. Marijos sopulingos ir kitų 
aldų. Vilniuje, 1863 m. (Kontrafakcinė, 1892 ir 1894 
1. Tilžėje pas Mauderodę, Noveskio lėšomis). 
| Didysis knygų dirbėjas ir platintojas buvo kun. A. Vytar- 
s, gimęs 1863 m.; F. Lelis yra pradėtojas „T. Sargo“. 

Buvo pasiryžta bent spaudai prirengti, jei ne savo 
šomis išspausdinti: i 
Botanika arba taislius auguminis. Parašyta kun. Am- 
roziejaus Pabrėžos. 

Tetesėta perrašyti viena įžanga, nusiųsta į Ameriką 
kun. Milukui ir jo išspausdinta 1900 m. „Dirvoje“. 
(Skyrium 166 p.). Tą įžangą perrašė, vos bekvėpuo- 
damas, džiovininkas a. a. Kaziukas Kurklinskas, šedu- 
vietis, simpatingas, inteligentingas, gimnaziją išėjęs, 
visais. galais prašmatnus 
jaunikaitis. Mokslui jis 
daug žadėjo. Kazimieras 
Kurklinskas, Prano ir Juo- 
zapatos Mordeikaitės sū- 
nus g. 1871 m. lapkr. 7 
d. Paežerių k. Seduvos 
p., mirė 1894 m. liepos 
31 d. Palaidotas Sedu- 
vos kapuose. 

Dar Mikalojaus Dauk- 
šos „Postillą“, kurios 
egzempliorius retenybė 
buvo seminarijos knygy- 
ne, o knygininkas buvo 
Jonas Vizbaras. Mes nu- 
tarėme, kad Daukša turi 
mums atstoti Skargą. Tad 
susitarėm su knygininku, 
„Postillą“ išvilkom iš 
addaro, sudraskėm spau- i 
pos lankais ir išsidalijom Kler. Kaz. Kurklinskas 
perrašyti. Ilgam laikui 
išėjus, surinkome lankus, vėl atgal aptaisėm ir niekas t 
nežinojo. Bet... dabar seminarijos egzemplioriuje, kui 
atspausdina Petrapilio Mokslų Akademija, jau trūkste 
anot E. Volterio, dviejų lapų. Sk. jo įžangą į perspausdin 
tą „Postillą“. Šis mūsų Daukšos „perredagavimo“ dar 


25 


Kun. J. Vizbaras 


bas, kad tiktų mums pamokslams, žinoma, buvo kvailų 
vaikų darbas; toks pat bemokslis, nevienodas, kaip ir 
anasai Evangelijų perredagavimas. Paskui susigriebę, 

nė nemėginome spausdinti. Už tą „patriotizmo“ darbą 
vertėjo mums gerokai įpilti. Ir būtume iš seminarijos 
iškritę, kad kas būtų sužinojęs, kad nebūtų buvę visa 
padaryta konspira- 
tyviškai. 

Dar pirmiau Dam. 
Pociui esant kny- 
gininku, sumanyta 
Ja oi antra 

nygyno brangeny- 
bė, Simano A 
kanto rankraštis uni- 
katas „Lietuvos isto- 
rija nu seniausių 
gadynių iki Gedi- 
minui D.L.K. Para- 
szyta 1850 m. Simo- 
no Daukanto buvu- 
siojo Vilniaus uni- 
versiteto philozo- A 
phijos Magistro“. A 
Tačiau nė nemokšų 
nebuvo perrašytas 
— tik originalas į- 
duotas Gegžnui, se- 
minarijos buvusiam 
tarnui, kad jis nu- ; 
vežtų į Prūsus. Lyg Kun. D. Pocius 
Prūsuose kalnai pi- 
nigų lietuviškiems raštams leisti. Kaip tai atsitiko, aš 
nežinau. Pocius pasakojo, Gegžnas buvęs pas jį knygyne, 
paprašęs parodyti, kas čia yra reta ir brangu. Pocius 
parodęs Daukantą. Vadinas, parodęs, kur jis padėtas 

esti. O kitą dieną rankraščio neberadęs; langą radęs 
atkabintą. Spėjo, jog Gegžnas turėjo naktį pro tą langą 
įlįsti iš parapijos kiemo, brangenybę pavogti ir į užsie- 
nius išbėgti. Kiti visam tam netikėjo ir Pocių įtarinėjo, 
buk tai jo būsiąs „patriotinis“ darbas, susitarus su 
amerikiečių įprašytu Gegžnu. Sumanymas paskelbti 
Daukanto istoriją mūsų Draugijoje buvo, tik, žinoma, 
ne tokiuo būdu. Daukanto istorija išleista buvo Ame- 
rikoje, Plymouth, Pa.,fkasztu ir spaustuvėje Juozo Pauk- 
szczio 1893 m. IV--383-—-1 p.; 1897 m. 531 p. Vadinas, 
du tomu. Rankraštis iki šiol negrįžo į Kauno seminari- 
jos knygyną, o sako esąs Lietuvoje, bene Savalkijoje. 
Reiktų grąžinti ir iš jo atmušti antrą laidą, nes pirmą 
bemoksliai amerikiečiai sudarkė, drįsę Daukanto kalbą 
„taisyti“. 


1889 m. vėlai rudenį, kada kunigais 
įsišventę Kauno seminarijos auklėtiniai 
ruošės važiuoti primicijų laikyti, vieną rytmetį po pri- 
micijos (mišių) į kun. Kaz. Pakalniškį atėjo į semina- 
riją Juozas Angrabas-Angrabaitis, dvejaip vadinamas. 
Tai buvo savalkietis, Sudergo klebono Martyno Sede- 
revičiaus klebonijos tarniukas, paskui knygnešis, galop, 
Sederevičiaus leidinių Tilžėje prižiūrėtojas ir korekto- 
rius. Pas Otto von Mauderodę jis buvo tad įsitaisęs 
tvirtai, net apsiėmęs Mauderodei bet kurius lietuviškus 
leidinius koriguoti. Šiaip jau jis buvo visiškas bemoks- 
lis, bet labai dievotas, ištikimas katalikas, tikras Sede- 
revičiaus auklėtinis-padaras. Kauno seminarijoje jis buvo 
žinomas, kaip lietuviškų knygų kontrabandistas. Į se- 
minariją ateidamas, jis vis atsinešdavo pilnas kišenes 
knygų prisikišęs, o kartais ir geroką ryšį. Jis ir dabar 
atsinešė daug lietuviškų knygelių, ką tik Tilžėje iš- 


„Apžvalga“. 

spaustų. Tilžėje Juozas Angrabaitis gyveno svetima 
pavarde, būtent, kaip Juozas Paznokaitis, vokiškai pa- 
sirašydamas: Paznokeit. 

Be kitų naujienų šiuo kartu Angrabaitis pranešė, jog 
Tilžėje pas Otto v. Mauderodę neilgai trukus, imsiąs 
eiti naujas lietuvių laikraštis, tokios pat krypties, kaip 
Varšuvos “Przegląd Katolicki“ — „Žemaičių ir Lietuvos 


Tilžės tiltas per Nemuną 


Katalikiška Apžvalga“. Antgalvis verstas griežtai iš 
lenkiško. Drauge su Kaz. Pakalniškiu viename kamba- 
ryje gyveno taip pat kuo tik kunigais įsišventę kursi- 
niai draugai: Petras Viengalis, Adomas Žeimavičius ir 
Povilas Šilinskis, visi gerai susipratę lietuviai; visi jau 
mirę. Jų tatai ir kitų Kauno klierikų „literatų“ Angra- 
baitis prašė raštų, nieko daugiau, nes redaguoti jis 
pats redaguosiąs; vadinas, raštus sudėliosiąs, nes pats 

rašyti nesugebėjo, o lėšų duosiąs pats spaustuvninkas. 

Tuo reikalu buvo padarytas platesnis susirinkimas 
vakarą. Buvo gal į dvidešimtį klierikų. Angrabaitis 
visiems pakartojo reikalą ir būtinumą leisti katalikišką 
laikraštį, nes, girdi, vienas pats „Varpas“, „Šviesai“ 
užgesus, perdaug įsigalės. Jis, girdi, ir dabar, žiūrėk, 
koks pasišiaušęs prieš kunigus ir religiją! 

„Varpas“ Kauno klierikams buvo nenaujiena. Kai 
vieną kartą kontrabandninkas užnešė pirmųjų numerių 
po 84 egzempliorius, tai klierikai juos visus urmu pa- 
ėmė, jį skaitė, juo džiaugės, jį laikė. Ir tas komplek- 
tas buvo laikomas nepilnu, kuriam trūko vieno mažo 
apskelbimėlio, pridėto ant atskiro lapelio, mažesnio už 
pusę puslapio. Nieko ten baisaus nerasdavome nei 
dvasininkams, nei pačiai religijai. Bet kad katalikiškoji 
visuomenė privalo turėti savo katalikišką laikraštį, kurs 
skelbtų ir gintų tikėjimo dalykus, tai buvo visiems 
aišku, reikalas jau pribrendęs. Atsiradęs pavojumas iš 
„Varpo“ pusės tik pagreitino dalyką. Visi susirinkusieji 
Angrabaičiui pritarė ir kurie-ne-kurie pažadėjo straips- 
nių, kiti pasižadėjo bent platinsią tą „savąjį“ laikraštį. 

az. Pakalniškis pasiėmė parašyti pirmajam nume- 
riui įžanginį, lyg programinį straipsnį. „Tai buvo pirma- 
sis mano savistovis literatinis rašinys. Dirbau visą va- 
karą, prakaituodamas, kol surašiau trumpą straipsnelį. 
Antrą dieną paskaičiau tai draugams; jie pagyrė, sakė 
mano straipsnis esąs gerai surašytas“, sako Kaz. Pa- 
kalniškis savo rašte: „Kaip aš apžvalgininku tapau“, 
tyčia parašytame mano reikalui. A. Žeimavičius turėjo 
jau parašęs ilgą straipsnį „Rokitų bažnyčia Zemai- 
čiuose“ (apie Kęstaičių vienuolyno uždarymą). Vien- 
galis sumetė minėtąjį „Tikra tėvynės meilė“ ir grei- 
tuoju surašė žinią apie Papos Leono XIII jubiliejų. 

Bijūnas — iš Misijų ir juokų, Busilas „Apie perkrikštus 
žydus“. Ko trūko, pridėta iš senųjų M. Dovoina-Sil- 
vestravičiaus, kun. Tatarės raštų, ir sudaryta numeris, 
kurs ir pasirodė 1890 m. sausio mėnesyje. Liepta 
spausdinti po 2000 egzempliorių ir pasižadėta metų 


Otto von Mauderodė 

gale išlyginti deficitas, jei būtų; bet deficito nebuvo; | 
laikraštukas leidėjui Otto v. Mauderodei užsimokėjo. 

Apžvalgos prospektas buvo paleistas dar rudenį 
vardu: „Programas arba Apgarsinimas iszeįnanczios | 
Gazietos. Žemajeziu ir Lietuwos Apžwalga. Nedelinis 
Lajkrasztis. Metuose 1889. Spalių m. 22. Patalpinimaį 
ir reikalingiausios žinios Apžwalgoje bus sudetos teip 
de! praszcziokeliu, kaip ir del bagotesniu žmoneliu; 


Namas Draugijos „Litauische Literatische Gesellschaft“ 


ant gero ir naudos wisiems skajtytojems, o ipatingaj 
Žemajeziu ir Lietuwos Katalikams“. 

Prospektas susidaręs iš vieno didžiulio pilnų dviejų 
puslapių (keturių špaltų) straipsnio: „Kalba dwieju su- 
siedu Žemajcziu Lietuwoje: Kokę nauda gali atneszti 
Lajkrasztis (gazieta)“. Pakalniškis sakos pirmą straipsnį 
„išprakaitavęs“ jis. Bet šis bus veikiau kurio savalkie- 
čio surašytas: tiek daug savalkietiškumų šalia žemai- 

tiškumų. Keleto trumpučių: „Susitarimas ir Roda: 
Brangiausi Skaitytojej ir mieliausi Brolej“! „Iszpažini- 
mas mislies“, „Kada prasidės spaustis pirmas numaris 
Apžwalgos“, „Iszrugojimas už Nestoronę“ ir leidė,o 
Otto v. Mauderodės rekiama: „Didžiause ir geriause 
Kningu Spaustuwe. Garbingi pirkejej ir Skaititojej! Ga- 
lite gauti pas mane pirkt wisokiu Žemajtiszku (Lietu- 
wiszku) Katalikiszku Maldu ir Skajtimu naujausiu knigu. 
Wisos dabar per nauje parwejzetas, par Jus garbingus 
raszitojus ir paduotas; kajpo taj:“ (seka katalogas). 
Visas prospekto sumanymas, sudarymas, smulkieji 
rašteliai, rašyba, net paties Pakalniškio didžiojo straips- 
nio stilizacija matyt, Juozo Angrabo-Paznokaičio. Se- 
derevičiaus-Kušeliausko knygų lenkiškoji rašyba pilnai 
išlaikyta ir „gazietoje“; ta pati mišra kalba, dar pajvai- 
rinta vokiečių rašyba Inteligencija nė per nago juo- 
dymą nepakilėjusi aukščiau Angrabo — rinkėjo ir ko- 
rektoriaus. Skaitytojams kalbama, kaip mažiems vaikams, 
netik „praszcziokeliams“. Angrabo programos tiek tėra: 
„Nužemintaj praszom wisu raszeju. auksztos iszminties 
geradeju, kad suteįktu mums gerus ir naudingus ej!- 
raszczius de! pasimokinimo broliams Artojams, pritin- 
kanczius pagal gadines ir lajka. Teipgi gražes pasakas, 
kurios galetu užbowiti daugiau negu karczemines ta- 
laluszkos, pabudinanczes prie gero gražes dajneles 
gražius eįlraszczius ir kitokius naudingus apraszimus. 
Tejpogi to praszomė kurie sūpranta“'intencijas, mislis 
ir darbus saulėtekio missionieriu, platinancziu kajino 
sekla tarp mussu broliu Žemajeziu ir Lietuwiu, idant 
duotu nors trumpas žines su pamokinimajs, kur ir ko- 
kiose vietose ką rejk atsilenkt' ir suprast’ wilkus awiu 
skurose siulanczius sawo gera ir pamokinima; daran- 
czius newa gerus darbus nepraszant ju... Dabar jau be: 


“Apžvalga“ ir apžvalgininkai 3 


34 


maža-ko esame prispaudimų lenciugajs surajszioti, o 
ant walnos paselenijos tikraj galim sakiti, kad jau esame, 
nors da sawo tewiszkeį giwename, ale wiska turim už- 
gita nor jau užgint poterius lietuviszkaj kalbeti, o wer- 
cze, kad ruskaj melstusi, jei nepasisergesime toliau, 
taj pasijusime, kad ja su bizunajs Cerkwion waro 
sauletekio misionierej... Ale pripažįstam pirmiausej, 
kad su ginklais nenorim wajewot, tai yra priesz poli- 
tika ir įstatimus karaliszcziu nenorim majszitis, bet tik 
nusižeminime turedami križiu rankose, stosime priesz 
neprietelius, jejgo per daug prades mumis ganubit. 
Sustatymas abelnai sakant, nors nę suwis bus ant pa- 
wejkslo „Przegląd Katolicki“. — Žinios nors trumpaj 
sudetos bus isz darbu ir storoniu Missijos, apie pasi- 
wedimą, arba nelajmes ju. Trumpos žinios apie szw. 
Tewa Popiežių; prie to dar dadejimaį dwasiszku Isto- 
riju. — Geros ir swietiszkos istorijos tejpogi bus isz- 
leįstos, kurios naudingos be pasipiktinimo... bet tik 
ant naudos“. Gale kažin kuris žemaitis „Iszrugoja už 
Nestoronę“ tarmiškai ir sava rašyba: „Jus geraj su- 
prantate, kad mes kažyn kajp darbūtumemos apie isz- 
spaudimą szyto laįkraszczio“. 

Laikraščių sumanytojų tikėtasi, jog jau šis „Progra- 
mas arba apgarsinimas“ suras bent kelis šimtus ėmėjų 
(buvo atmušta 3000 egz ). Tačiau šis prospektas buvo 
tiek nevykęs, jog greičiau galėjo atbaidyti nuo naujo 
laikraščio (ir jis atbaidė suvalkiečius, kurie gerai ži- 
nojo, koks tas „redaktorius“ Angrabas). Ir „Varpas“ 
visai teisingai pasipiktino, kad „davatkavimo“ čia net 
perdaug, o politikos ir iš viso programinio nusistatymo 
permaža. Apžvalgininkai širdy prisipažino, jog tai tei- 
sybė, bet atvirai neprisipažino: kaip gi čia pasakysi, 
jog priešininko tiesa? 

„Apžvalga“ pagavo skaitytojus ne savo prospektu, 
bet pradėjusi 1890 m. sausio mėnesyje eiti. Programos, 
tiesa, pirmame numeryje ji nepraplėtė; patvirtinusi 
anąją prospektinę, ji tik pasižada rūpintis „apie kalbos 
dailumą ir grynumą“ ir tepasižada iš pradžių eiti kas 
mėnuo, o paskui kas dvi savaiti. O Mauderodė pata- 
ria, kad lydėdami į Prūsus knygnešius, per juos ga- 
bentų ir jo leidžiamą laikraštį. 

Kas mėnuo pradėjęs eiti laikraštukas turėjo ilgoką 
antgalvį: „Žemaiczių ir Lietuvos Apžvalga. Katalikisz- 
kas Laikrasztis. Iszleidžiamas Draugijos milėtojų savo 
brolius Artojus, dėl naudos visiems Zemajezių ir Lietu- 
vos Katalikams“. A-raidė viduryje turėjo Kauno klie- 
rikų antrosios Draugijos emblemą — „parol“: kryželį 
suėmusios dvi rankos. Antrame numery pataisyta: del 
naudos visų Lietuvos ir Žemaiczių Katalikų. 

Nuo kovo mėnesio ima eiti dukart per mėnesį. O 
gegužės mėnesiui pasigamina paveikslėlį, pilną religi- 
nių emblemų: kryželis, parolio dvi pasidavusios rankos, 
angelas jaučiais aria, ganosi avys, po kryžium rankas 
susidėjęs meldžiasi vyriškis ar vaikiukas, medžio pa- 
vėnioje ties bažnyčia kunigas vaikus katekizuoja ir 
paukščiai jo klauso, teka saulė, o iš tolo visa tai per 
žiūroną apžvelgia buržujus, miestietis. Parašas jau 
trumpesnis: „Žemaiczių ir Lietuvos Apžvalga. Katali- 
kiszkas Laikrasztis“. Nuo 1893 m. balandžio 1 d. N 7 
vaizdelis pakeistas kitu. Kairėje Vytis skyde, ant jo 
šalmas, šalia kalavijas, šaudomasis lankas, borta; deši- 
nėje mišolas, vyskupo mitra, lazda, raktai, stula, smil- 
kiklis ir švęsto vandens katiliukas su šlakstikliu. Vidu- 
ryje bažnyčia, žmonės į ją pro kryžių eina. Apačioje 
piemuo pučia vamzdį, jo klauso avinėlis ir anioliukas 
su tonsūra, po kojų lira, toliau rašalinė, atvožtos kny- 

gos ir liauro šaka per jas. Parašas: „Žemaiczių ir Lie- 
tuvos Apžvalga. Dvinedelinis katalikiszkas laikrasztis.“ 
Taip jau ir palieka iki galo 

Paveikslėliai piešti ne artistų; jie sumanyti kurio ar- 
čiau laikraščio stovėjusio kunigo; jam, matos, terūpėjo 
paveikslėliu išreikšti programą, katalikiškumą, ne dailę 
ir meną. Pirmiau bažnyčia ir žemdirbystė, paskui baž- 
nyčia ir poezija. Tiek tėra programinės laikraščio evo- 
liucijos. Rašyba nesutvarkyta; „Apžvalga“ su lenkiškąja, 
perbraukta I, „laikrasztis““ — su neperbraukta; sz — 
visur. Pačioje pradžioje „Lietuwos“ su w (dvilype „v“) 
o „Apžvalga“ su vienalype v — tame pat antgalvyje. 
Kalba nebartina: rašė Baranausko ir Jauniaus mokiniai; 
o rašybos nedabota; tiesiog, nematyta tame netvarkos; 
neprotestuota iš šalies, neversta, kad spaustuvė pasi- 
taisytų. Tai nedaro rimto įspūdžio; lyg sulig priežodžio: 
mačys mužikams. Arba tai reiškė — didžiausį neprity- 
rimą laikraščio darbe. Taip ir buvo. 


Arti Prūsų sienos būdamas (Grima- 
liškis — paminijyje Gargždų parapijoje), 
daug liuoso laiko turėdamas, Pranas Ur- 
bonavičius per tuos dvejus metus plačiai šmugeliavo 
lietuviškas knygas ir laikraščius, padedant savo moksla- 
draugiui Rokui Girgždžiui. Girgždys gyveno pačiame 
pasienyje, už pirmosios pasienio sargybos linijos. "Jam 
buvo patogu vaikščioti į Prūsų Laugalius; iš ten ką 
nori namo parsineši. Iš namų jo samdiniai arba ir: jis 
pats, eidami į Gargždus į bažnyčią, į miestelį nuneš- 
davo, o iš miestelio jau lengviau pasiimti. Pasienio 
sargyba, kaimynaudama su Girgždžiu, pagerdama su 
juo, nei jo paties, nei jo tarnų nekratydavo. 


Pranas-Marija 
Urbonavičius. 

Tačiau vieną kartą pakratė ir du jo samdiniu suėmė 
su glėbiais, knygų ir laikraščių. Samdiniai gerai žinojo, 
kieno buvo. tos nešmenės, tačiau užsispyrė neišduoti 
maskoliams nei savo Šeimininko Girgždžio, nei savo 
parapiono bajoriuko Urbonavičiaus. Sakės radę nešme- 
nes ganyklose ir pasiėmę, praeidami, pelno dėliai. Tai 
buvo laiminga mintis: taip jie ir patys išsisuko ir anųjų 
nepaskandino. 

Bet tame subruzdime | - 
dingo visa, ko bran- i 
gaus Pr. Urbonavičius 
turėjo. Patyręs ištiku 
sią nelaimę, visas savo 
brangenybes, spaudi- 
nius įr rašliavą, išdan- 
gino į paminijį. kur 
gražioje atkalnėje (Mi- 
nijos krantai — rink- 
tinio gražumo ir įvai- 
rumo) stovėjo išdubęs 
storas medis, Prano 
pramintas antruoju 
Baubliu, gana toli nuo 
namų. Taip jau nebe- Kun. Pr. Mar. Urbonavičius 
abejodamas, laukė rau- 
donsiūlių atvažiuojant. Jie neatvyko, nes niekas nebuvo 
Praną išdavęs, niekas įskundęs. 1891 m. rugsėjo gale, 
pargrįžęs iš Kauno jau kunigas, nubėgo pasižiūrėti savo 
brangenybių ir rado jas vandeniu aptekusias. Nieko 
sveika nebelikta. Visgi garbės jausmas, sakos, neleidęs 
jam palikti mylimus raštus uokse ir ten supūdyti: jis 
viską suėmęs ir Mimpi bangomis parsiuntęs juos at- 

gal į Prūsus. 


38 


1896 metais Mintaujoje vadovavo katalikų mokinių 
sukilimui prieš priverstiną rusų kalbos vartojimą kata- 
likų maldose ir garbinimą pravoslavų ikonų. Už tai 
buvo pašalintas nuo mokytojavimo ir be vietos išbuvo 
1896—7 m.; apie tai jis rašė pravarde — Taratuta 
Gintautis. Dar vėliau, jau būdamas nuo 1905 m. Sa- 
lantų klebonu, vadovavo valstiečiams jų ginče su gra- 
pais Tiškevičiais. Atkaklią polemiką rašė Kuprano 
vardu „Viltyje“. Galop Tiškevičių ūkio vedėjas No- 
vickas buvo pašautas ir ėmė kaltinti „Viltį“, kad tai 
per jos agitaciją. Kl. Urbonavičius liovės skelbęs vals- 
tiečių teisės dokumentus. O jie būtų ir dabar įdomūs 
Reiktų kam jie atminti. 


Šiuo tarpu Pr. Urbonavičius šitaip prie „Apžvalgos“ 


pritapo. „Apžvalga“ iš pat pradžių, matėme, neturėjo 
tikro redaktoriaus ir korektoriaus. Kan. Pr. Urbonavi- 
čius šitaip apie tai rašo: „Pirmiesiems „Apžvalgos“ 
numeriams pakliuvus man į rankas, pykčiu užsidegiau 
del kalbos ir rašto darkymo; Mauderodei parašiau tikrą 
pamokslą. Pasiūlyta man kalbą ir rašybą taisyti; destis, 
korektūrą ir redaktorystę. Maniau, Dievas žino, ką pa- 
darysiąs. Išsiuntinėjau šimtus laiškų, kviesdamas drau- 
gus į darbą; tačiau visur šaltai priimtas, neužjaustas, 
ėmiau ir pats šalti. 1890 ir 91 metais dirbau išsijuo- 
sęs. Susidūriau su Jonu Sliūpu, kurį viename straips- 
nyje buvau užgavęs. Maniau nieką apię mane ir mano 
pseudonimą nežinant; bet patyręs ir Sliūpą jį jau ži- 
nant, tapau atsargesnis—bijojau. Įsišventęs 1891 m, IX 21 
d. kunigu ir pasitraukęs nuo sienos į Plungę, kur pra- 
vikaravau 1891 —96 m , kartkartėmis dar rašydavau, bet 
jau taip artimas nebebuvau, nes jau ir tilžiškiai liet.vių 
kalbos buvo pramokę. Dar 1896 m. rašinėdavau iš Min- 
taujos. Tuo mano darbas „Apžvalgai“ ir pasibaigė“. 

Kun. Pranas-Marija Urbonavičius, Stepono-Bernardo 
sūnus, gimė 1868 m. Kartenos par. Baublių dvarely, 
bet augo Grimališkio dvarely, Gargždų par. Mokės 
Rukiavoje ir Liepojos gimnazijoje 1878 —85 m., Kauno 
kunigų Seminarijoje 1885—89. Kunigu įsišventęs 1891 
m. IX-20, vikaravo Plungėje 1891—96 m.; kapelionavo 
Mintaujoje, už nesutikimą melstis rusiškai buvo be vie- 
tos, 1897—8 m Kaune šv. Trejybės b., 1898—1901 m. 
Jonavos kuratu, 1901—5 m. Klovainių klebonu, 1905 
Salantų klebonu. 1918 m. rudenį pakeltas garbės ka- 
nauninku. 

Tuo tarpu suskubo duoti skaitytojams ir tuo žymiai 
pakelti jų akyse laikraštį, rimtai mokslingų, gražiai sti- 
lizuotų raštų keliomis pravardėmis: Vytautas, Proncelė, 
Bangpūtys ir kitais. Ypač veikiai pagarsėjo Bangpūčio 
pravardė, kuria buvo pažymėtos ištisos stūdijos, ne kokie 
straipsniai-straipsneliai. Jos tęsėsi per ištisus dvejus 
metus, dedami į kiekvieną numerį. Aš juos buvau pri- 
skyręs vyskupui Antanui Baranauskui — tiek jie man 
panašūs į vyskupo stilizaciją. Būtent: 

1890 m. N 5, 10. Iš šalies žiūrint. (Polemika su 
O, D./in K.) 

N 9 ir sek. „Bažnytinė ūnija Lietuvoje“. 

N7 ir sek. J. Sliūpo „Išganymas vargdienio“. Nagri- 
nėta daug Sliūpo prirašytų nesąmonių. Itin gražiai stota 
už „Idėją ponystės arba čystatos Evangelijoje“. Cia 
Sliūpas pasijuto net užgautas, 1891 m. N 1 protestavo, 
reikalavo satisfakcijos, Bangpūtys pabugo ir ta pravardė 
išnyko iš „Apžvalgos“ lapų Bet studija apie skaistybę 
ėjo ir toliau pravarde: Jonis: „Gražybė ponystės arba 
Nekaltybės“. Lyg to paties buvo ir J. Bajoraičio: „Be 
Bažnyčios nėra išganymo“ ir „Tikrosios Bažnyčios są- 
vystės ir ženklai“, i 

Proncelės: Naujų žodžių kalėjams. 

Vytauto: Oro žingunė. Ar galima iš sapnų apsakyti 
ateinančius daiktus Kodel tankiausiai maži vaikai me- 
luoja. Ar gyvuliai turi šiokią tokią nuomonę apie myrį. 
Visako nesulasysi. 

Kun. Pr. Urbonavičius žymus inteligentas ir dideliu 
temperamentu publicistas. Niekuo nepakeičiamas nuo- 
stolis, kad jis tą savo neabejotiną literato talentą ap- 
žėrė gyvenimo mažmožiais ir literatūrai tepaskyrė mažą 
dalį savo laiko. Už jo išstatytą puikią gotišką bažny- 
čią Salantuose buvo pakeltas ga->s kanauninku. 

Per „Vilties“ laikraštį, kovodamas už valstiečius su 
dvarininkais, ėmė pasirašinėti dar viena pravarde — 
Kupranas (= kunigas Pranas ir tą jau pravardę var- 
toja iki šiol. Lietuvių literatūron ta pravarde įrašė vei- 
kalus, skiriamus jaunuomenei: 

1, „Sesutei — Rūtelei“. Patarimai ir pamokymai mūsų 
mergaitėms. Išpirkta knygelė. Reiktų antro leidimo 

2, „Broliukui — Dobilėliui“. Patarimai ir pamokymai 
mūsų vaikinams. Iš vokiško perdirbo Kupranas 1922 m. 
98 p 

3, „Mums šviečia saulė“. Sodžiaus jaunimui. Pagal 
A. M. Rathgeberį parašė Kupranas. Spaudoje. 

Apžvalgoje šalia Bangpūčio testovi Vanagas su savo: 
„Japonijos Mučelninkai.“ 


ai Iš Seminarijos patekęs į Mosėdį 
e asoras vikarauti, kun. K. P. per 1890—93 m. 

smarkiai dirba „Apžvalgai“. Jis ne- 
redaktoriauja, pertoli gyvena, nežino nė didžiumos „ben- 
dradarbių“; jų lyg ir nebuvo; visi atsitiktinai terašė be 
keleto nuolatinių. Bet visą toną davė Pakalniškis. Jo 

straipsniai buvo programiniai. N. 1 jo straipsnis buvo 


be parašo. 


N 2 Jurgio Šermunėlio parašu (tas pirmasis pseudo- 
nimas tarnavo jam gana ilgai) pasirodė straipsnis „Apie 


Lietuva ir Žemaiczius“, kur 
buvo pasakyta: 

„Žmogus, kurs aiškiai su- 
pranta mislis ir intencijas 
mūsų geradėjų rusų ir at- 
mina ateitį, negali į visa 
tai šaltai žiūrėti. (Rusai) 
mums uždraudė spaudą ir 
išvijo lietuvių arba žemaičių 
kalbą iš mokyklų, o į jos vietą 
įvedė rusų; atėmė vienuo- 
lynus ir perdirbo juos į ka- 
zarmes; daugybę mūsų baž- 
nyčių pavertė cerkvėmis, 
suvaržė kunigus... Jie nori 
išnaikinti katalikiškąjį mūsų 
tikėjimą ir lietuviškąją arba 
žemaitiškąją mūsų kalbą ir 
įsiūloti pravoslaviškąjį sa 
vo tikėjimą ir rusiškąją savo 
kalbą, — perdirbti mus į ru- 
sus. Tad ar nereikia mums 
iš gilaus miego, kol laikas, 
atsibusti ir akis prakasius, 


< d 
7 


Kun.'Kaz. Pakalniškis 


savęs paklausti, kame esame, kas aplink mus darosi 
ir ką turime daryti. Su dalgiais ir šaudyklėmis remtis 
prieš — mums nenaudinga, (Geriau) spirkimės tiems 
nelabojo tarnams savo valia, eikime į vienybę, melski- 
"mės, ieškokime mokslo ir šviesos, kad kilus XIX amžiaus. 


42 


Nerono persekiojimui (kurio ženklai jau rodos), ga- 
lėtume kuo atsiremti“. Taip, perstilizavus, rodos pama- 
tiniai kun. K. Pakalniškio kovos būdai. Jiems paliko 
ištikimas per visus 36 m. literatūros darbo. 

Štai dar vienas išrašas iš N 3. 

„Kuriems tai paputžandžiams parėjo į galvą mus 
rusais paversti. Žinoma, tie papurgalviai teisybės ne- 
žiūri; ji Rusijoje ir šiaip jau yra nuskarusi ir nutrukusi, 
kad nė sulopyti nebegali. Tai už lygias mūsų aukas 
valstybei esame jos skriaudžiami; tie rusų pakumbarz- 
džiai nori mūsų savastį paveržti. Bet mes apsigimėme 
katalikais, tai ir mirsime katalikais, nors čia maskoliai 
mums visiems galvas nusukinėtų. Vėl išsižadėdami 
savo kalbos, nusidėtume savo prigimimui, kurio įsta- 
tymus rusai laužo. Atsilieps tai jiems kada 
nors! (Mano pabraukta). Mus negali kaltinti, jei kar- 
tais nevisiškai dorais (kontrabanda), valstybės įstaty- 
mams priešingais keliais savastį ginsime. Katinui į 
kregždžių lizdą derinantis, tie padarai pagatavi jam 
akis išdraskyti. Ir mes turime tiems Liucipieriaus tar- 
nams atsispirti. O pirma pažinti jų ketinimus, sekti, 
koks mums iš jų ir kur pavojumas. Visa to galima bus 
išmokti iš laikraščio, kurį reikia paslinkti traukti iš 
užsienių. Kurie per svietą einate, skaitykite iš jo vaka- 
rais ūkininkams“. 

Ta kryptimi „Apžvalga“ ėjo, tuo pagarsėjo, tuo Lie- 
tuvos katalikų visuomenę smarkiai įžadino į aktyvumą 
prieš rusų priespaudą. Tai ir yra tikrasis „Apžvalgos“ 
nuopelnas ir visa jos reikšmė mūsų kultūros istorijai. 

Pasižymėsime kun. Kaz. Pakalniškio raštų antgalvius. 
Jie nebus visi. Kitų ir aš nežinau. O sudėjęs du „Ap- 
žvalgos“ egzemplioriu: kauniškį ir klaipėdiškį, vis delto 

negavau pasinaudoti devyniais 1890 m. numeriais; bū- 
tent: 6, 8, 13, 16, 18 — iki galo metų. Kitus visus 
gavau pavartyti. 

1890 m. be pavadintųjų jau N 1, 2, ir 3, dar: 


N 4: Delko mūsų žmonės nori savo vaikus į kuni- 
gus išleisti? N 5—7: Keletas žodžių apie vaikų augi- 
nimą: abelnai apie mūsų augštesniasias iškalas ir ypa- 
tingai apie iszkalas taip vadinamasias ,„„narodnasias“ 
(pradines). N 9: Ar veikiai skambins mums maskoliai 
po dūšių? N 10: Vyrai, į vienybę ir daugiau drąsumo. 
N 15: Keletas žodžių del Judošių. N 16—17: Keletas 
žodžių del atskalūnų. 

1891 m. N 2. Draugysčių reikalingumas. N 4—14: 
Keletas žodžių apie išnaikinimą naminės meilės tarp 
tėvų ir vaikų... tarp brolių ir seserų. . tarp pačių tėvy- 
nainių. N 15: Žydiška išeivystė ir mūsų pasinaudojimas. 
M 16--17: Mūsų globėjai (Iš žemaitiško gyvenimo abro- 
zėlis). N 18: Šis tas apie mūsų lenkininkus. N 19: 
Delko mes vartėjame lotynišką kalbą savo liturgijoje? 
N 21: Abelna maskoliška mislis ir jos išpildymas iš 
atžvilgio į svetimtaučius Rusijoje gyvenančius. Iš šalies 
žiūrint (Polemika). N 22: Delko maskoliai nori išnai- 
kinti Drolijas arba brostvas? Sis tas apie „cerkovno 
prichodskąsias iškalas“. N 24: Pastarasis šio meto “Ap- 
žvalgos“ N. 1892 m. N2: Mūsų „davatkų“ užduotis. 
N 6: Šis tas apie mūsų bajoriją, kunigiją ir mužikiją. 
N 8: Iš šalies žiūrint. Bibliografija N 24: Metams bai- 
giantis. 

1893. N 1: Naujiems 1893 m. prasidedant. (Toliau 
eina be parašo. Pagaliau, Petro Zuikio parašu). N 11: 
Dar apie mūsų kunigų „svečius“. N 24: Keletas žodžių 
prie metų užbaigos. 

1894 m. N 1: Pirma diena 1894 m. N 3: Maskolių. 
šunybės Kražiuose N 16: Podė. -Atsitikimas). N 17: 
Siurbėlė. (Paveikslėlis iš lietuviškai-žydiško gyvenimo). 
N 24: Metams besibaigiant. 

1895 m. N 1: Ant naujų 1895 metų N 4: Pirmutinis 
degtinės varytojas (pagal maskolišką). N 20 ir s.: „Ob- 
rusiteliai“ (Vaizdelis iš maskoliško gyvenimo Lietuvoje). 
N 24: Atsisveikinimas su šiais metais. 

1896 m. Po karunacijos. Pirmiau dažnai dar duo- 
davo. bibliografijos parašu: S (manau = Szermunėlis). 

Visa tai reiškia Sermunėlį-Zuikį itin intensyviai dir- 
busį publicistikoje tik pirmais dvejais metais. Bet ir 
paskui nuolat sekant ir sielojantis tuo laikraščiu, kašmet 
jį palydint gale metų ir pasveikinant pradžioje. Šiuo 
tarpu publicistas persimeta daugiau į beletristiką, jau 
prasivardžiuodamas Dėde Atanazu, o kokį kartą pasi- 
vadinęs ir Tetutė Ona, Petras P-tis, S 


Pasirašąs dažniausiai antra dalimi 
tikros keimarinės savo pavardės —— 
Jakštas (Adomas) arba tiesiog A. J. 

Šis kriptonimas tapo lyg tikra pavarde, visiems žinoma, 
visų gerbiama už labai stačias, bloguoju nėmaž nepa- 
lenkiamas nuomones. 

Be Pakalniškio ir Urbonavičiaus tai trečias „Apžval-- 
gos“ šulas, daugiausia davęs raštų, daugiausia ir ar- 
šiausia kovojęs su maskoliais ir bedieviais. Jo įtaka 
skaitančiai Lietuvos publikai buvo dar didesnė, neg 
- Pakalniškio. A. Jakšto priprasta klausyti ir klausyta iki 
pat šio didžiojo karo. AT Sy A Lė 


Kun. Aleksandras 
Dambrauskas. 


sią katalikiškai pasi- 

Šavo raštus A Jakštas siųsdavo iš Naugardo Ustiuž- 
nos. Kaip jis ten atsirado, lai pats pasipasakoja. Imame 
tai iš Vinco Pietario biografijos, jo rašytos, bet dar 
nespausdintos: Ustiužnoje A. Jakštas ir Pietarį įmasino 
lietuviškai rašyti. i 

„Į pažintį su Pietariu likimas yr mane suvedęs gana 
nepaprastu būdu. Tai įvyko 1889 m. Būdamas tuo 
laiku Panevėžio realinės gimnazijos kape'ionu ir žino- 
damas, kad mokiniai 
katalikai caro dienomis 
neteisėtai varinėjami 
cerkvėn melstis už Ru- 
sijos valdovą pravo- 
slavų apeigomis, aš pa- 
kviečiau savo klausyto- 
jus per tikybos pamo- 
kas artimiausią caro 
šventę ateiti paskirtu 
laiku katalikų bažny- 
čion, kur man pačiam 
mišias 'belaikant ir Te 
Deum begiedant, galė- 


melsti už čarą. Žymi 

mokinių dalis paklausė Kun. Al. Dambrauskas 

ir cerkvėn nebėjo. Gim- i 
nazijos valdžia palaikė mane tvarkos ardytoju ir įskun- 
dė Vilniaus kuratoriui. Iš šio gavau pareikalavimą 
pasiaiškinti. Padariau tai raštu, kur išdėjęs visą dalyką, 
nurodžiau buvusios pamaldų už carą tvarkos nenatura- 
lumą ir neteisėtumą. Valdžios, žinoma, tuo neįtikinau. 
Anaiptol, pasirodžiau jai tikras maištininkas, pavojingas 
nustatytai valstybės tvarkai. Kaipo tokį, ji netrukus 

nuveždino į Kretingos vienuolyną „ant pakutos“, o 
pusiau birželio mėn. tų pačių 1889 m. ištrėmė pen- 
keriems metams į Naugardo guberniją „pod nadzor 
policiji“. Pranešimą apie tai gavau iš vakaro, kad 
susikrovęs daiktus, rytojaus dieną galėčiau išanksto 
būti prisirengęs kelionėn. Ją atlikau laimingai, kun. 
Jačinausko, tokio pat, kaip ir aš kaltininko ir dviejų 
žandarų lydimas. Iš Kretingos per Mažeikius ir Petro- 
gradą atvykau Naugardan. Vietos gubernatorius, kaipo 
ištrėmimo vietą nuskyrė kun. Jačinauskui Valdajų, o 
man apskrities miestą Ustiužną. Cion atvykau jau tik 
su vienu palydovu, kurs ir įteikė mane „pod rozpisku“ 
vietos sprauninkui. Sis pasirodė geras žmogus, bet 
skeptikas, nes nenorėjo tikėti, kad valdžia vien tik už 
liepimą vaikams melstis už carą savoj bažnyčioj taip 
smarkiai būtų mane nubaudus. Įtikėjo tik daug vėliau. 
Tuogi tarpu, paėmęs iš manęs parašą, kad aš be jo 
žinios niekur iš Ustiužnos neišvažiuosiu, patarė susi- 
ieškoti sau butą ir apsigyventi jo globai pavestame 
mieste. Kad iš bado nenumirčiau, gailestingoji rusų 
valdžia paskyrė man, kaipo inteligentui, po 6 rub. mė- - 
nesiui „posobijos“. 

Išėjęs nuo sprauninko, buvau tikrai susirūpinęs, kur 
aš čia nežinomame miestely rasiu sau įmanomą pa- 
stogę. Bet vos padariau keletą žingsnių didžiąja Ustiuž- 
nos gatve, kaip štai pamačiau man priešais beateinant 
dailų tvirtą vyrą. Jis, prisiartinęs, kilstelėjo kepurę ir 
pasveikino mane, tardamas dailiai lietuviškai: 

— Tegul bus pagarbintas!.. 

Tai ir buvo d-ras Vincas Pietaris. 

Pilnas Ustiužnos vardas yra Ustiužna-Železnopolskaja. 
Mat, jos apylinkių laukuose esama geležies rūdos. Jono 

iauriojo laikais tas rūdis kasdavo, versdavo geležim, 

iš kurios darydavo caro kavalerijai pasagas, ginklus, 
vinis. Savo vardą ji gavo nuo savo padėties prie įta- 
kos upės Ižinos į Mologą, įtekančią už 60 varstų į 
Volgą (Ustje Ižiny — Ustjužna). Ji yra apskrities mies- 
telis, turėjęs tuomet 5000 gyventojų ir 10 cerkvių. 
Trys pastatyta viena prie kitos. Vieną pastatęs turtin- 
gas pirklys, kurs, susipykęs su antru pirkliu, tarė: Tu į 
mano cerkvę nevaikščiok! Užgautasai atsakęs: Jei taip, 
tai aš pasistatau savo cerkvę, į kurią tu nedrįsk man 
nė kojos kelti. Panašiu būdu atsiradus ir trečioji. Mano 
laikais jos ištisus metus stovėjo uždarytos, atskyrus 
vieną dieną, kurioj jose buvo laikomos pamaldos. 
Šiaip jau miestelis nebiaurus: gatvės tiesios, plačios, 
cerkvės kaikurios gražios, renesanso architektūros, nieko 
bizantiška savy neturinčios. Gyvenimas tylus, ramus. 
Judėjimo beveik jokio. Atskyrus didžiąją gatvę, visos 
kitos, ypač pakraštinės, vasarą virsta žaliomis vejomis, 
nes negrįstos. Aikštė vidury miesto taipgi visą va- 
sarą žaliuodavo, temindoma vien besiganančių - naktį 
joje palaidų arklių. Ant Mologos kranto žaliavo origi- 
nalinė beržų aleja. Neatsimenu, kad būčiau kada matęs 
Ustiužnoj bent vieną profesionalą vežėją. Tevažinėdavo 
retkarčiais didžiąja gatve vien turtingų pirklių žmonos 
ir dukterys. Net ir vaikai čia buvo ramūs, tylūs; bent 
man neteko jų girdėti rėkaujant, nei matyti besipešant. 
Pragyvenimas begalo pigus. Iki artimiausiai gelžkelio 
stočiai į vieną pusę 180 varstų, į kitą 120. Artimiau- 
sis garlaivis vasarą būdavo už 60 varstų Mologoj. 

Į tokį tat užkampėlį buvo lemta patekti man, o ke- 
liais metais prieš tai ir Pietariui. 

Kaipo senai jau čia begyvenančiam, Pietariui buvo 
gerai žinomi visi Ustiužnos gyventojai ir jų butai. Bet, 
matyt, manydamas, kad mano finansai nekokie, nurodė 

jis man būtą gana demokratišką — iš vieno vidutiniško 
kambario ir sandėliuko, kurs turėjo man tarnauti ko- 
plyčios vietoje. Buto savininkė, senutė rusė, jaunystėj 
gyvenusi Varšuvoje, taigi apie katalikų kunigus turėjusi 
supratimo, priimti mane savo nuomininku nepabijojo. 
nesu prityręs jokio nemalonumo, nors vaikščiojau ku- 
nigiškais rūbais. Iškraustęs iš lagamino savo knygas ir 
saviškai sutvarkęs kambarį, kuriame teko ir valgyti ir 
miegoti ir rašyti, tapau Ustiužnos, kad ir negarbingu, 
bet visgi piliečiu. 
. Pirmutinė mano vizita buvo, žinoma, pas Pietarį. 


Vysk. Paliulionis įsakė man paruošti rusų valdžiai 
memorialą lietuvių spaudos grąžinimo reikalu... Pietario 
patarimas buvo geras, bet praktikoj neišpildomas, nes 
rusų spauda anais laikais tokių straipsnių nepriimdavo. 
Dėliai to ir Paliulionio memorialas buvo pasiųstas ofi- 
cialiu keliu Vidaus reikalų ministeriui ir be abejo draug 
su panašiais kitų memorialais tapo atiduotas tam tikrai 
_ komisijai. 

Atskyrus mediciną, visi kiti Pietario pamėgimai (lite- 
ratūra, matematika, dailė) buvo drauge ir mano pamė- 
gimai. Taigi ir nenuostabu, kad linkom į kits kitą. 
Nepraeidavo savaitė, kita, — kad ar jis mane, ar aš jį 
aplankydavau. Snekų niekados nepritrūkdavo. Turėda- 
- mas tokį draugą, nei nepajutau, kaip mano penkerių 
metų ištrėmimas pasibaigė. Kad ir nebuvo jis sunkus, 
bet savo ilgumu visgi įkyrėjo. Todel bausmės galui 
atėjus, aš, susikrovęs daiktus ir atsisveikinęs su Pieta- 
riais ir kitais artimesniais pažįstamais, grįžau su džiaugs- 
mu Kaunan, kaip savo vyskupo sostinėn. Vyskupu 
tuomet buvo Paliulionis. Jis bandė manė visur kitur 

skirti, bet Kauno gubernatoriui Klingenbergiui netvir- 
tinant, palikau gyventi Kaune be vietos. (Vadinas, nuo 
1895 m.). 

Įmasinęs ir Vincą Pietarį lietuviškai rašyti, pirma 
gavo A. Jakštas jo raštus savo ranka perrašinėti (Pie- 
taris bijojo savo ranką dėti prie nelegalių darbų). Pas- 
kui ir Pietaris išdrįso 
siuntinėti savo auto- 

rafus. 

Pirmą kartą A. Jakš- 
to eilutes: „Geismas“ 
aptiakame 1890 m N 
7. Ten jam duota ir 
atsakymas. Iš to ma- 
tos, jog tai buvo 'pra- 
džia santykių su „Ap- 
žvalga“. Paskui ilgai 
nėra jokių žymių, be- 
veik iki pat galo 1891 
m. Bet kai pradėjo, 
tai taip per ištisus me- 
tus dirbo, nepailsda- 
mas, kaip nepailsda- 
mas per pirmuosius 
dvejus metus dirbo ir 
Anos Dr. V. Pietaris 
ubagus. 

N 23: Lietuviai-apšviestūnai Amerikoje ir jųjų užduotis. 

1892 m N1: Ant Naujųjų Metų. Eilės. 

N 9: Ant. (?), kitur: A. Jak: Kas yra Maskolių baž- 
"nyčios galva? 

N 10: Maža pasarga apie didinantįsi pavojų. 


-Anžvalga“ ir apžvalgininkai 4 

N 11: Gentiškumas ir Evangelija. 
N 13: Apie Baltromaičio bibliografiją. 
N 14: Šneka tėvo ir vaiko, (Apie žandarus). 
N 19: Pravoslavijos apšvietimas. 
— Rauda Lietuvos. Eilės. 
N 20: Ar čia duot ar neduot. 
— Prasta kalba tamsūno apie nekuriuos mūsų 
apšviestūnus lenkintojus. 
N 21: Sukaktuvės 50 metų vyskupystės Popiežiau 
Leono XIII. 
N 24: Apie Pranaičio „Christianus in Talmude Ju 
deorum“. . 
N 24: Jaunikaitis ir senelis. 
1893 m. N 20: J. (?): Simano Daukanto omae 
N 22: Susipraskime. 
1894 m. N 1: Padėkavonė. Eilės. 
N 3: Šis tas iš „apžvalgininko“ kelionės į „Varpo“ 
apygardą. į i 
N 3: Apie popus. 
N 4: Ačiū ačiū. Eilės. 
N 11: Keletas žodžių apie arielką. 
— Gudų šventenybės. 
— Į mano daineles. Kaitink, šviesi saulute. Eilės 
1895 m. N1: Pasveikinimas Naujam Ciesoriui Mi 
kalojui II. Eilės. 
N 2: Lietuvio giesmė. Eilės. 
N 11: A. Jakštui primetamas akrostikas Kudirkai i 
N 19: Nekuriam silpnam, bailiam kunigui ant paminkl 
(„Miįslys). 
N 18: Daina ištremtinio. 
N 31: Nauja maskolių nedorybė. 

Vinco Pietario-Savojo raštai 1893 m. Dvi štukos 
Pečk. Melagio, Šiaurinės ežios mūsų tautos ir kuni- 
gaikštystės senovėje. 

1894 m. Lietuviai amžių gludumuose. Anuo metu. 

1896 m. N 1: Keletas žodžių apie didesniuosius mūsų 
reikalus. 

N 1: Du žydu draugu. 

Smulkią Pietario bibliografiją yra surašęs A. Jakštas. 
Jakštas Ustiužnoje specializa- l 
vosi pravoslavų tikėjimo dalykuo- 
se. Polemizavo su žymiais rusais; 
rusiškai parašė: „Pisma katoli- 
českago bogoslova k pravoslavno- 
mu“, išleista Galicijos įezuitų, 

apleidžiant nėmažą priedą. 


Juozas Tumas. Būdamas tar- 
pe anų pasiža- 
dėjusių dirbti „Apžvalgai“, aš tuos 
savo apžadus ėmiau, kaip mokė- 
jau, vykinti 1890 m. kovo mėne- 
syje N 4. Sumaniau savo rašte- 
lius bendrai vadinti — „Įspėjimai 
-(Uvogos)“, lyg tai būtų buvę-nuo- Kun. J. Tumas 
lat rašomi kukliu vardu feljetonai. 
Bet to buvo neilgam, vos keletui kartų. Sekdamas 
Liudviką iš Pakievio, prasiminiau Juozapu iš Popšutės, 
mėgiamosios mano girelės Malaišių galūlaukėje. Tais 
metais esu „Apžvalgai“ davęs: 
N 4: Apie lietuviškus apokrifus. 
| N 11: Trusas apie vaikus, jų religiją ir tėvynę. 
i N 12: Apie klausymą pasaulinės valdžios. 


i 

1891 m N 6—7: Lietuvių kalbos svarbumas mokslo | 


žvilgsniu (iš Kašarausko). 

N 9: Kauno gubernatorius apie mūsų bažnyčias. 

N 10: Girtybė ir paprikai. 

N 11: „Poselenčikai“. Judošių gaminimas. 

1892 m N 3: Apie Bevardžio knygelę „Margumynai“. 

N 15: Katalikai ir ypač lietuviai tarp stačiatikių. 

Tuo Juozapo iš Papšutės „Uvogos“ ir pasibaigė. 
Aš pasijutau toli gražu nepasirengęs publicistikai ir 
daviau sau garbės žodį nebepaimti plunksnos, viešai 
nebepakelti balso, kol nepradėsiu savistoviai jausti, pro- 
tauti, gyventi ir veikti visuomenėje. 

Į Apžvalgą besugrįžau 1895 metais, jau Vaižganto 
pravarde, kitokia nuotaika ir lyg labiau subrendęs. 
Siais metais esu jai davęs nemažų straipsnių: 

N4 ir 9: Neišsipildžiusios viltys. 

N 13: Mus užmiršo: duokime apie save žinią. 

— Dvi pasakos. 

N 14: Apie Kuršo Latvius (vėliau pakartota knyge- 
lėje „Aplink Baltiją“). 

N 15: Dr. Cumpftas — akių gydytojas. 

1896 m. „Apžvalga pati pasiėmė iš manojo „Tėvy- 
nės Sargo“ ir išsispausdino: 

N 6: Kaip reikia rašyti lietuviškus vardus (Žemaičių 
Konsistorijos paliepimas). Už tą raštą vyskupas Paliu- 
lionis norėjo mane išvilkti iš kunigo rūbų — kam už- 
gavęs konsistorijos oficialą pavyskupį A Baranauską, 

N10: Kaip Alsėdiškiai rūpinosi apie valsčiaus mo- 
kyklą ir kaip turi kiti valsčiai rūpintis. 

Kun. Jonas „ Kun. Mačiulis, nors Zvalionio pravarde 
Mačiulis, Puvo porą dalykėlių pirmiau paskelbęs, iš 

tikrųjų Maironio pravarde ėmė spaudoje 
dalyvauti tiktai 1890 m. „Apžvalgos“ N 5 eilėmis: „Ne 
taip senovėje tėvai gyveno“, ir jau nebesiliovė dėjęs 
vis naujas savo eilutes į tą pat laikraštį. Visos jos 
paskui buvo pakartotos ir dabar yra žinomos, tai jų 
nė nebesurašau. Tai nė nebesvarbu. Svarbu pažymėti 
tikroji Maironio — spausdintojo autoriaus data — 1890 m. 


„Apžvalgos“ būtis „Praslinkus pusei metų, „Apžval- 
Tilžėje ga“ buvo jau labai garsi visoje Lie- 
j tuvoje, sako Pakalniškis: ją visur 
skaitė ne tik kunigai ir šiaip jau žmoneliai, bet rusų 
urėdninkai ir žandarai. Sieji skaitė, keikdamies ir spiau- 
dydamies ir vis įtardami, jog visa tai darą kunigai. 
Nebuvo ko nei stebėtis tuo: „Apžvalga“ aprašydavo 
rusų valdininkų ir policijos darbus su visomis smulk- 
menomis; taip pat parodydavo visus rusų valdžios 
„obrusenijos“ sumanymus; taip sakant, žmonėms akis 
atidarydavo, ką valdžia Lietuvai nori padaryti. 
„Apžvalgos“ obalsis buvo: ginti tautos ir tikybos 
reikalus nuo puolimo visokių Lietuvos priešų: rusų, 
lenkų ir k. t; žadinti liaudyje tautinę sąmonę, kad 
kiekvienas mokėtų branginti savo kalbą, papročius, t. ir t. 
Prieš 30 metų Lietuvoje buvo tiek pat žmonių, kiek 
ir dabar; buvo lenkų, rusų, žydų, tik „lietuvių“ nebuvo; 


"o jei kur buvo vienas antras, tai ir tie patys pasislėpę. 


Lietuva buvo rūgstanti pelkė; iš jos kyšojo galvos 
vienų lenkų, rusų, žydų. Reikėjo ta pelkė kuo nors 
sujudinti, kad iš jos svetimieji gaivalai išlakstytų ir 


pasidarytų tyras Lietuvos vandenėlis. Tą Lietuvą-pelkę. 

tuomet apgaubę laikę rusai labai nemėgo, kai jiems 
kas iš šalies tą pelkę drumstė. Rusija buvo milžinas, 
tuomet sakydavo — kolosas molinėm kojom; jis anks- 
čiau ar vėliau grius; tokia tvarka, kuri buvo carų lai- 
kais, reikėjo tikėtis, ilgai netvers ir iš Rusijos griuvė- 
sių susidarys naujos valstybės. Tad ir lietuviams reikia 
laiku rengtis sutikti tą momentą, tą Rusijos sugriu- 
vimą, kad galėtume tai panaudoti savo tautos reikalui. 
Taigi reikia, kad liaudis būtų jau tautiškai apsišvietusi, 
susipratusi. Visa tai darė „Apžvalga“, ir rusams ji 
daugiausia kliuvo. 

Prieš 30 metų sunku buvo numatyti, kokia Rusijoje 
bus revoliucija; bet kad ji bus, apie tai ne kartą „Ap- 
žvalgoje“ rašiau; apie tai man abejonės nebuvo, tuo 
buvau įsitikinęs. Na, ir susilaukėme: Lietuva nebe pri- 
klausoma. Aš čia visai nenoriu sakyti, buk tai „Ap- 
žvalgos“ nuopelnas. Tai nuopelnas visų susipratusių 
lietuvių. Ir „Apžvalga“ yra pridėjusi vieną kitą plytelę ' 
į tosios nepriklausomybės pamatą. 

„Apžvalgai“ pasirodžius, jos Tilžės kaimynas „Var- 
pas“, jau metus ėjęs, pasveikino ją nelabai palankiai. 
Išpeikė, kad ji neturinti programos, kad inteligentų 
tarpe ardanti vienybę, kad galėję dirbti drauge su 
„Varpo“ leidėjais, t. ir t. „Apžvalga“ buvo nepartinis.. 
laikraštis; partijų tuomet tarp lietuvių dar nebuvo; ji“ 
buvo katalikiškas laikraštis ir tiek; tai kurias čia pro- 
gramas rodysi? Tačiau kas ją ilgėliau skaitė, tai aiškiai 
jautė ir suprato, ko ji nori ir ko siekia: Antra vertus, ` 
vienybė tarp dvasiškių ir pasauliškių inteligentų, bent- 
laikraščių leidime, turėjo trūkti. Pirmąjį mūsų laikraštį ' 
„Aušrą“ Jonas Sliūpas paėmęs į savo rankas redaguoti, - 
tuojau padarė „bedievišką“: ėmė užgaulioti kunigus, 
peikti stebuklus, t. ir t. „Varpas“, bent iš pradžios, , 

nebuvo toks „bedieviškas“; vis delto tikybos dalykus 
vienur kitur stengėsi pašiepti ar kaip nors įgnybti. 
Kunigams tokiuose laikraščiuose bendradarbiauti netiko, 
o juos skleisti — kriminalas. Taip tą dalyką ir varpi- 
ninkams išaiškinau. 

„Apžvalgos“ nelaimė, kad ji Tilžėje neturėjo mokyto 
redaktoriaus, kurs būtų sugebėjęs laikraštį gerai vesti, 
tvarkyti. Vokiečių valdžiai atsakomasis pasirašydavo 
E. Jagomastas, nuo 1891 m. kun. H. Vychmanas iš 
Žibų pas Heydekrug ar iš Šilgalių pas Šakūnus; nuo 
"1892 m. M. Kiošis, nuo 1896 m. vėl Vychmanas. Pir- 
muoju dù buvo tik raidžių rinkėjai ir su laikraščio 
leidimu nieko bendra neturėjo. Faktiškuoju redaktorium 
buvo tas pats Juozas Angrabaitis-Paznokaitis, Maude- 
rodės spaustuvės lietuviškųjų knygų korektorius. Jis 
buvo karštas tautietis ir geras katalikas, bet redakto- 
riui visa to maža. Jis labai mėgo „Apžvalgoje“ gintis 
su varpininkais; bet jo polemikos buvo menkos ir laik- 
raščiui garbės nedarė. Aš jam parašiau laišką ir pra- 
šiau, kad jis liautųsi ir savo raštų į laikraštį nebedėtų; 
o jei kartais reikės su varpininkais pasipešti, tai gal 
geriau bus, kai aš tai padarysiu. Angrabaitis manęs 
nelabai klausė: vis įkaišiodavo į laikraštį savo pasikal- 
bėjimus. 

- „Apžvalga“ „Varpui“ darydavo didelę konkurenciją. 
Kai „Apžvalgos“ išeidavo per sieną beveik visi 2000 
egzempliorių,*) „Varpo“ tespausdindavo daugiausia 500 
ir tų kartais vos pusė išeidavo į Lietuvą, kiti likdavo 
vietoje. Visų savo nepasisekimų kaltininką varpininkai 
matė Juozą Angrabaitį: jis darydavęs „Varpui“ didelių 
„šunybių“, peikdavęs „Varpą“ „Apžvalgoje“ ir susi- 


*) Prospekto ar pirmojo numerio išėjo net 3000 egz. 

durdamas su knygnešiais. Tad pasiryžta Angrabaitį ku- 
riuo nors būdu iš Tilžės išgyvendinti. Pasipylė ant jo 
skundai į policiją, kad jis esąs bėgęs iš Lietuyos rusų 
valdžios šnipas, gyvenąs pas Mauderodę be paso Prūsų 
policija tuojau į Angrabaitį įkibo, tardė, norėjo suimti 
ir tuojau išsiųsti į Rusiją Ir būtų tai padariusi, kad ne 
spaustuvės savininkas Otto v. Mauderodė; jis visą 
atsakomybę pasiėmė, ir Angrabaitis kaikuriam laikui 
liko Tilžėje, bent kol savo reikalus sutvarkys. 

Apie visa tai Angrabaitis man rašė. Tačiau „Apžval 
ga“ eisianti, kaip ėjusi, nes jis rankraščius tvarkyti pa- 
vedęs vienam prūsų kunigui Pats išvažiuojąs gyventi 
į Austriją. į Krokuvą. Kas tie jo skundikai buvo, var- 
dais ir pavardėmis jis man neminėjo; sakės tik tai buvę 
„Varpo“ šalininkai, asmeniniai jo priešai. Kiek visoje 
toje istorijoje tiesos ir kiek čia hus kalti buvę „Varpo“ 
bičiuoliai, sunku pasakyti. Palieka tik faktas, jog An- 
grabaitis iš Tilžės išvažiavo ne geruoju: jis čia turėjo 
gero pelno iš darbo pas Mauderodę ir iš knygų par- 
davinėjimo. Buvo ir tikrų žinių, jog jis buvo policijai 
įskųstas ir jos priverstas išvažiuoti. Kas buvo daryti? 
Grįžti į Rusiją — vis tiek, kaip į Sibiriją. Ir išsirinko 
— Krokuvą. Iš ten man rašė dar keletą laiškų; įsistei- 
gęs devocionalijų sankrovą en gros, sekąsi neblogai 
t. ir t. Girdėjau tebesąs gyvas“. Tiek Pakalniškis 
apie Angrabaitį. 

1910 m. aš Juozą Angrabaitį aplankiau Krokuvoje 
ir gavau sunkaus įspūdžio. Buvo turtingas, gyveno šva- 
riai, pirkliauti devocionalijomis jam sekės; bet buvo 
pamatinai sulenkėjęs; vis peikė lietuvius už jų nesan- 
taiką su lenkais, o lenkų negerumų nebematė. 

Siuo tarpu J. Angrabo, berods, vienas bebuvo nuo- 
pelnas — jis dailiai lietuviškai, nežinau, kam padedant, 

dėjo religinius tekstus į savo leidžiamus, taip pat dai- 
lius, šventųjų paveikslėlius. 

Jonas Kriaučiūnas taip man yra atpasakojęs 'tarp 
„Varpo“ ir J. Angrabaičio kilusius kivirčus. J. Kr. net 
per dukart buvo „Varpo“ tvarkytojas, tad artimas jam 
žmogus. M. Jankus spaustuvę Tilžėje pardavė už sko- 
las iš licitacijos. Tada jis įsitaisė kitą spaustuvėlę savo 
kieme Bitėnų kaime ties Rambynu. Jonas Šliūpas įkal- 
bėjo M. Jankui slapta nuo Prūsų valdžios inspekcijos 
atmušti jo parašytąją (išverstą; Sliūpas ir to neprisi- 
pažįsta. T.) pamfletą tikėjimui „Dievas, Dangus ir Pra- 
garas“, padedant Londoną neva spausdinimo vietą. 
„Gerų papročių ir Dievo baimės kraštas“, kaip Prūsija 
save vadindavos, užtaria tikėjimą ir jo šmeižti neleidžia. 
M. Jankaus darbas negalėjo pasilikti nepatirtas; jis išėjo 
aikštėn. Vieną kartą man, sako J. Kr., su M. Dovoina- 
Silvestravičium aplankius M. Jankų Bitėnuose, šisai davė 
mudviem atminčiai dovanų po šitą knygelę, uždraudęs . 
pasakotis, iš kur bus gavę. M. Silvestravičius paprašė 
dar vienos; sakės reikią pakurstyti kunigai, kad jie dau- 
giau dirbtų sau apsiginti (tad legenda apie aušrininkų 
provokaciją — visai ne legenda. T.). Aš laikiau žodį, 
tylėjau, o Silvestravičius neiškentė. Aš gyvenau pas 
Kristupą Voską — meklerį. Jis pareidavo namo labai 
vėlai; aš jį užtai ulbydavau, „velnio kumeliu“ keikda- 
vau; vis delto gaudavau iš jo reikalingų žinių, kurių 
jis traktieriuose prisirinkdavo. Be ko kita, Voska pasi- 
žino su staatsanwalto sekretorium. Sis paklausęs Voską, 
bene pažįstąs M. Jankaus, kurį staatsanwaltas trauksiąs 
į teismą už burnojimą prieš Religiją; būtent, už išspaus- 
dinimą Mosto knygos „Dievas, Dangus ir Pragaras“. 
Dabar jam, sekretoriui, esą įsakyta tą knygą išversti 
vokiškai. Tuo laiku aš buvau su M. Jankum jau susi- 

pykęs. Vis delto jis buvo — lietuvis, man jo pagailo, 
ir aš su Voska parašėva Jankui laišką, kad pasidabotų, 
nes būsiąs krečiamas. Ir tikrai, policija buvo atvykusi 
pas jį, bet ieškomosios knygos neberado nė vieno eg- 
zemplioriaus. 

Už tą gerą padarymą aš susilaukiau šmeižto J. Šliūpo 
leidžiamojoje „Naujojoje Gadynėje“, redaguojamoje Le- 
kėčių Bacevičiaus. Ant manęs piktas būdamas, M. Jan- 
kus pasiskundė „N. Gadynei“; Bacevičius parašė aš 
įdavęs M. Jankų policijai, tad esąs denunciantas. Tai 
paskaitęs, V. Gaigalaitis žinią atšaukė, vis delto J. Sliū- 
pas su Bacevičium varė savąją, nes M. Jankus skūndą | 
tyčia palaikė. 

meižtas pasikartojo, kilus bylai su Povilu Višinskiu 
del „Vilniaus Žinių“, buk aš jį išėdęs iš jų redakcijos, 
denuncijuodamas. Aš tada pasiskundžiau M. Dovoinai' 
del to antrojo šmeižto. Silvestravičius ir prisipažino jis 
įdavęs Jankaus dovanotąją knygą „Dievas, Dangus ir 
Pragaras“ „Apžvalgos“ korektoriui Juozui Angrabaičiui, 
šis parodęs dekanui Januskauskui, šis gi pradėjęs bylą 
del pasityčiojimo iš krikščionių religijos. „Tėvynės Var- 
pų“ rašytojas Vincas Kudirka žinojo Juozą Angrabaitį 
esant „Apžvalgos“ redaktorium; tur būt, iš to pat Sil- 
vestravičiaus žinojo jį įdavus Jankų dekanui; tai ilgai 
griaudė „Varpe“ ant visų apžvalgininkų „etikos“, kam 
reikėję policijai skųstis. i 

Taip tatai vainojo katilas puodą, o abudu juodu — 
Tilžės apžvalgininkai ir varpininkai. 

Išvažiavus Angrabaičiui iš Tilžės, „Apžvalga“ ėjo, 
kaip ėjusi, jos skaitytojų net padidėjo. Nepadaugėjo 
tik rašytojų. Dažnai nesant kuo numeris pripildyti, rei- > 
kėjo tam vienam Pakalniškiui daugiau rašyti. Kartais 
pačiam prirašyti didžiąją dali numerio. 

Patį Pakalniškį Veikiai visa Lietuva žinojo, kas tas 
atminus, Yra „Jurgis Sermunėlis“ ir reikėjo jam 
pavirsti Petru Zuikiu, dar paskui Dėde 
Atanazu ar visai nebepas'rašinėti. Bet nuolatiniai „Ap- 
žvalgos“ skaitytojai ir be parašo atspėdavo autorių. 

Kai iškilmingame klierikų „literatorių““ pasižadėjime 
ir. Pakalniškis: tarė: „„Sumegsiu ir aš ką nors“, niekas 
iš to nelaukė ko didžia — toks jis visados buvo nieko 
nežadąs. Juo visus paskui nustebino nepaprastu savo 
darbštumu ir vaisingumu. Simtąjį kartą išėjo tieson pa- 
saka apie tuščias bačkas ir apie pilną gero vyno. Tuš- 
čiosios, važiuodamos, griaudžia beldžia, kad net kelei- 
viai šalin nuo jų metas; pilnosios gi nė negirdi važiuo- 
jant.: Keistos Pakalniškio slapyvardės visus nustebino. 
Tuojau visi pasergėjo neapsakomai karingus, pilnus 
dideliausio sarkazmo, didelės pasergėjimo dovanos, leng- 
vai ir sąmoningai rašytus straipsnius. 

— Kas jis, kas jis tasai Jurgis Šermunėlis, tasai 
Petras Zuikis, tasai Dėdė Atanazas, t. ir t.? 

— Draugas Pakalniškis. 

— Nejaugi? Ar tu matai! Nesitikėjau: 

Paskui jau nieko nestebino; taip jau reikėjo ir derėjo; 
kitaip ir būti negalėjo. Visi Dėde džiaugės, jam pri- 
tarinėjo; vieni piktinosi aštriu jo stilium ir peikė per- 
didelį jo karingumą; kiti gynėsi su juo ir keikės. Matės, 
jis, nors be ceremonijų, nors nešvelniai, ne su baltomis 
pirštinaitėmis, betgi užgriebia gyvus klausimus ir reikalus. 

Patsai Pakalniškis niekam gyvam nesisakydavo apie 
savo rašymus į laikraščius, nei iš viso apie literatūrą; 
girtis, didžiuotis — ne jo būdas. Vis delto pamažu 
darėsi. visuomenėje nuomonė apie jį — stambų rašytoją - 
ir dar didesnį maskolių ėdiką. Rusų žandarų Pakalniš- 
kis bijojo, kad jie kartais nesuuostų jo rašymo; bet, gar- 

bė Dievui, per 15 metų smarkiai veikęs užsienių lite- 
ratūroje, rusų valdžios įtariamas nebuvo. Reikia mokėti 
santykiauti su jos atstovais. Teko daug veidmaniauti, 
laviruoti, kartais atsipirkti degtine ir pinigais. Už vieną 
kitą butelį degtinės ar už 25 rublius galėjai nusipirkti 
gerą rusų „blagonadiožnost“. Nieko nepadarysi, tokie 
buvo laikai. Kas nenorėjo eiti kalejiman arba Sibirijon 
važiuoti už lietuvystę, tam reikėjo griebtis visokių prie- 
monių sau gelbėti. 

Visados taikus, ramus, nuolaidus, prietelingas, Pa- 
kalniškis nėkados niekam nepakenkė, nieko neužgavo 
į akis ar už akių. Vienatinis jo pabarimas buvo: 

— Jautis. 

Ir lygus lygus pasielgime su visais; ramus ramus, 
kaip esti ramūs tik labai „ilgi“ žmonės, O Pakalniškis 
labai augšto ūgio. Tačiau gčros jo ir tau palankios 
akys visados žiūrėjo kritiškai, kiaurai tave matė ir tin- 
kamai vertino; viską dėmėjosi ir atminė. 

— Iš kur betgi tu turi tiek įdomių paslaptinių žinių, 
kuriomis kartkartėmis vaišini savo skaitytojus? Iš kurių 
sekretinių šaltinių jų prisisemi? — Vieną kartą seniai 
seniai jį paklausiau. Atsakė: 

— Matai, manęs niekas nebijo, tai su niekuo nesi- 
slepia, viską pasipasakoja. Aš ir žinau ir prireikus, pa- 
sinaudoju iš tų, kurie mano mane nieko nenuvokiant... 

Toliau dedu ištisai K. Pakalniškio pasipasakojimo 
tąsą. 

„1889 m. pradžioje gruodžio atlaikiau primicijas savo 
tėviškėje Salantų parapijoje ir apie mėnesį paviešėjęs 
pas tėvelius Gedgaudžių kaime, 1890 m. pradžioje sau- 
sio mėn nukeliavau Mosėdin vikaru. Tuomet apie lie- 
tuviškus laikraščius niekas ir girdėti nebuvo girdėjęs. 
Visi tenkinosi maldaknygėmis, o vienas kitas, kaip nau- 


6i 


jieną, iš škoplierninkų nusipirkdavo kalendorių. Reikėjo 
surasti žmogus, kurs gabentų iš Prūsų „Apžvalgą“ ir 
kitus laikraščius man pačiam ir kitiems. Vargais nega- 
lais suradau vieną moteriškę, kuri man iš Palangos iš 
kun. J. Viksvos, Palangos vikaro, parnešdavo daug „Ap- 
žvalgų“ ir kitų laikraščių. Apie 30 egz. „Apžvalgos“ 
paskleisdavau parapijoje, vieniems dykai duodamas skai- 
tyti, kitiems už mažą mokesnį. Sunkiau buvo į Tilžę 
redakcijai pasiųsti rankraščiai. Nutariau visą korespon- 
denciją siųsti paštu. Mosėdyje pašto nebuvo. Visą ko- 
respondenciją mosėdiškiams vežiojo iš Skuodo (12 ki- 
lometrų) Mosėdžio žydelis Leiba Kacas. Iš Angrabaičio 
buvau gavęs keletą privačių žmonių adresų, jo pažįs- 
tamų, Tilžėje gyvenančių; jų vardu siųsdavau laiškus 
su rankraščiais. Sunkiau buvo laiškai iš „Apžvalgos“ 
redakcijos gauti. Laiškus priiminėti tikruoju savo vardu 
bijojau, kad kartais „obrusiteliai“ nesučiuptų; tuomet 
sveikas dingęs. Pasikviečiau į save paštininką žydelį 
ir sakau: 

— Leiba, jei tu iš Skuodo parveši laišką, adresuotą 


Sorei Kacenelenbogen, tai atnešk man; aš tau duosiu 
"pyrago. Už savaitės žydelis man laišką tokiuo adresu 


j 


atnešė. Tai buvo laiškas, rašytas iš Tilzės J. Angrabai- 
čio-Paznokaičio. Jis rašė „Apžvalga“ einanti gerai. Tuo 
pat adresu jis man dažnai atsiųsdavo laiškų. 

1893 m. iš Mosėdžio Telšių ap. perkėlė mane į Ak- 
menę, Šiaulių ap., taip pat vikaru. Cia reikėjo viskas 
pradėti dirbti iš nauja: surasti žmonių, kurie gabentų 
„Apžvalgą“ ir kitą literatūrą iš Prūsų; surasti būdą, 
kaip siųsti į Tilžę rankraščius ir iš ten gauti laiškus. 
Vargais negalais, bet ilgai netrukus, ir čia visa susi- 
tvarkiau. Gavau žmogų, kurs man gabeno „Apžvalgą“ 
ir kitus laikraščius, o laiškus su rankraščiais siųsdavau 

į Dabikinę, į gelžkelio stotį: ten laiškus įmesdavo į 
traukinio pašto vagoną arba į laiškų skrynutę. Stebė- 
tina: laiškai su rankraščiais, įdedami į rusų paštą, nė- 
kados nepražūdavo. 

„Apžvalga“ ėjo septynerius metus, 1890—96 m. Ir 
ji būtų ėjusi toliau, kad nebūtų pasirodęs „Tėvynės 
Sargas“, tokio pat krypsnio ir dvasios mėnesinis laik- 
raštis. Du laikraščiu leisti mūsų mažam būreliui buvo 
negalima. „Apžvalga“ visoje Lietuvoje buvo jau išsi- 
dirbusi savo renomę arba, kaip sako, savo markę; rei- 
kėjo tik jos turinys pagerinti ir viskas būtų buvę gerai, 
būtų galėjusi eiti antrus septynerius metus. Pasirodžius 
pirmiems „Tėvynės Sargo“ NN, parašiau p. Maudero- 
dei laišką, jog nuo Naujų Metų „Apžvalga“ reikės 
sustabdyti delto, kad nebėra kas jai rašo arba jai dirba, 
Ir „Apžvalga“, atlikusi garbingą savo uždavinį, sustojo 
ėjusi. 

Sustojus „Apžvalgai“ eiti, aš užsiėmiau beletristik 
rašyti. (Nors pirmuosius savo bandymus „Obrusitelius“ 
buvau jau per „Apžvalgą“ paleidęs. (Nuo 1895 m. N 20 
spalių mėn.: Žr. „Obrussitelei“, vaizdelis iš maskoliško 
gyvenimo Lietuvoje; nuo 1896 m.: galerija abrozų mas- 
koliško gyvenimo Lietuvoje). 

Nedidelis aš beletristas; kadangi vienok tuomet mūs 
literatūroje beletristikos kaip ir nebuvo, tai apysak 
arba pasakėlių formoje žmonėms pasiskaityti šį tą. pa 
rašydavau. lr tas mano apysakėles liaudis mielai. skai 
tydavo ir dabar dar skaito. Gal tos apysakėlės neturėj 
didelės literatiškos vertės; bet jų siužetas buvo imam 
iš tų pačių mūsų žmonių gyvenimo ir žmonėms tiko. 
'. Sustojus „Apžvalgai“ eiti, aš retkarčiais rašydava 
„Tėvynės Sargui“, „Žinyčiai“. 

Sunkūs tuomet buvo literatams laikai, bet Dievui 
padedant ištvėrėme. Kad rusai mums spaudą grąžino, 
tai Čia ne jų malonė: spaudą mes patys atsiėmėm. 
Knygų ir laikraščių kontrabandą iš Prūsų sunku buvo 
sulaikyti, rusai turėjo lietuviams nusileisti ir spaudą 
jiems sugrąžinti“. 

Kazimieras Pakalniškis yra gimęs Salantų par. Telšių 
ap» Gedgaudžių sodoje 1866 m vasario 11 d. iš tėvo 
Antano. 1880 —5 m. yra išėjęs penkias Liepojos vokie- 
čių gimnazijos klases, o 1885—9 m. Kauno kunigų 
seminariją. 1890 m. paskirtas Mosėdžio, 1893 m. Ak- 
menės, 1898 m Tenenių vikaru. 1899 m. pakeltas Žvin- 
gių klebonu, o 1916 m. perkeltas Raudėnų klebonu. 
Skaudžiai serga inkstų liga. 2 

Aš Kazimierą pažinau 1888 m., tuojau ligi tik įstojęs 
į Kauno seminariją. Man su dviem kitais draugais, pri- 
trūkus kitur vietos, teko apsigyventi drauge su ketvirta- 
mečiais. 

„Pirmokui ketvirtokai“ — nelygu. Kas bendra tarp 
vos tik pradedančio mokinio ir baigiančių mokslus vyrų? 
ir aš tų vyresniųjų nemėgau. Rodės išdidę, perdaug 
nusidirbę, labiau susimąstę, daugelis tai šiada, tai tada 


. rekolekcijas sėdį. Nei su jais pasiausti, nei pataukšti. 


Itin man nepatiko kaimynas iš prieš priešio — „Pa- 


„kaldunskis“. Nebežinau, kas jam primezgė šitą pavardę, 


pramanęs iš lenkiškai pagadintos tikros Pakalniškio 
pavardės. Rodos, tai Domininkas Pocius. 

Nei tai sąmoninga, nei tikra. Bet anuomet rodės 
labai tinkama: kam jis toksai didelis, kad net savo ga- 
lūnių nesuvaldo! Visokių, matai, esama priežasčių... 

Jaunas žmogus, vos 22 metų, bet išaugęs it miško 
stumbras, ir aukštyn ir storyn. Bet taip proporcionaliai, 
nors stambiai, kad nors žiūrėk į tą žemaitį — žaliūką. 

Tik tos kojos kojos ir rankos! Siandei, vyrui dar labiau 
sustorėjus, jų nebesimato. Bet tuomet — tikrai buvo 
perilgos. 

Ims žingsniuoti, rodos, pelkę matuoja; šalia tik bėgte 
suskubsi. Atsisės, keliai iki krūtinės pasistato; išties 
koją, jos išteks lig viduriui kambario. Namų rakandai, 
suderinus su juo, visi rodės permaži, persmulkūs, per- 
žemi, nepriderinti. 

Vaikščiojant, it kas tyčia iš užpakalio stumdė didelį 
jo liemenį, it kokią skrynią, kad kas žingsnis pasiduotų 
pirmyn. Ilgos rankos tuotarpu balansavo, kad „skrynia“ 
nenuvirstų nuo savo pastolių. 


Ant viso to — graži, stambiais bruožais, forminė 
galva, vaikiškos išvaizdos. Baltas veidas, ne liguisto, 
tik gerai penėto jaunikaičio. Kuo ne linų baltumo švel- 
nučiukai, netankūs, sušukuoti nesiduodą plaukeliai. Gry- 
niausis blondinas. O iš aukštos ir plačios kaktos spygso 
ramios, linksmos, gerutės akys, taip žydrios, lyg tyčia 
perskaisčiai įmolevotos. 

Ale linksmos tik akys. Visas gi žmogus rimtas, tylus, 
net fHlegmatingas. Kažin, ar jis kuomet vaikiškai siautė 
ir, kaip kiti vaikai, bėgiojo. . 

Kalba, rečiuodamas, tikrai žemaitiškai; retkarčiais sar- 
kastingai krunkšteli, lenkiškai kalbėdamas, aiškiai išski- 
ria r nuo Žž: twar-ž. 

Bet dažniausia tyli, tik reiškiom savo akim linksmai 
pritardamas ir girdima kalba pasidžiaugdamas. 


Aš draugo Pakalniškio iš pradžių nepermaniau. Ne- 
daug dar ir tesugebėjau žmogų suprasti: teturėjau 19 
metų. Be to, kliudė pernelygi puiki „pirmoko“ savy- 
mylė. 

Bėgioju vieną sykį per pietus aplink ilgas eiles stalų, 

"iš eilės tarnaudamas draugams. Buvau labai gyvas ir 
vikrus. Viename gale, kur sėdėjo Pakalniškis, kažkas 
aiškiai, kad išgirsčiau, pasergėjo: 

= — Gi šitas aspirantas bene iš Kaišedorių bufeto, 
kad taip pakabiai ratu su lėkštėmis švaistos... 

~ Pasijutau kažin kodel užgautas. Ir įtariau, jog tai 
pasakė... „tasai Pakaldunskis“. 

Pasibaigė pietūs. Padėjau priekaištį ir rengiuos patsai 
"valgyti. Stai, gale stalo staigiu rankos gestu, toli koją 
į aslą atkišdamas, kiša man savo sviestinę padėti čia- 
pat į spintą. Dirstelėjau į akis — nei šis, nei tas, pa- 
juokia tave ar pats drovisi? 

Pasijutau net supykęs. Ag jam, ilgarankiui, tik ištiesti 
į spintą, tik kilstelėti nuo suolo. O čia, žiūrėk, lyg 
buršas, fuksą mėgindamas, kitam liepia! 


Paklausyti paklausiau, bet tik del to, kad nebuvau 
tikras, ką gi reiškė tos žydrios šiuokart nevisai ramios 
"to baltaplaukio milžino akys: tyčiojos iš tavęs, naujiko, 
ar džiaugės tavim ir mylėjo? 
= Nuo to laiko ypač parūpo man ištirti šis paslaptin- 

gas žemaitis. Ėmiau retkarčiais trumpai lankyti neva 
savo kursinį draugą Pocių, ištikrųjų, kiek pasekti, ką 
ir kaip Pakalniškis padarys, kaip pasielgs įvairiuose 
atsitikimuose. Jis numanė, kad aš juo domėjuos ir 
žingeidaudamas, žvilgsiu.' i 

Pagaliau, ėmė man draugas Pakalniškis patikti. Ta- 
riuos, ir aš jam. Emėva arčiau draugautis ir taip susi- 
gyvenova, kad, štai, po 38 metų tebėsava, tariuos, prie- 
"teliai, kaip reta su kuo. Sako, ne tik tarp lyčių, bet 
ir šiaip jau kraštai susieiną. Jis visųdidžiausis—aš visų- 


„Apžyalga“ ir apžvalgininkai 5 

mažiausis; jis flegmatikas —aš sangvinikas; jis baltaplau= 
kis — aš juodaplaukis ir t. t... visuose dalykuose Anua 
laiku buvo keletas tokių nelygių porų prietelių, 
kurių delto visi tyčiojosi, o prelatas Barauskis buva 
praminęs — karvėmis su veršeliais. 
Pradėjau manyti, jog po flegmos danga tame jauni- 
kaityje slepiasi jautri artimo meilė ir šiaip jau minkšta 
širdis. Tam patvirtinti buvo daug atsitikimų. 
Žemaičiai, visus imant, šykštūs ar labiau taupūs u 
augštaičius. Draugas Pakalniškis taip pat nešvaistė pi 
nigų, nors jam, kaip turtingam, be skatiko skolos ei 
nančiam mokslą ūkininkaičiui, tųjų daugiau buvo, neg 
kitam studiozui. Ale nėkuomet nesugniaužė delno, kie 
tik kartų atėjai, kokiam nors dalykui reikalaudamas, 
Tuo jis visai pabaigė pavergti mano širdį. 
Anuomet rinkliavų seminarijoje būdavo pernelig daug; 
seminariją išeiti buvo labai brangu. Bet draugas Pa 
kalniškis niekados nesusiraukė, niekam neatsakė, ne 
už kitus uždėjo ir paskui kantriai laukė, mandagia 
neprimindamas. 
Draugas Pakalniškis ypač mielai dėjos iš savo, v 
delto studentiško, nepritekliaus lietuviškųjų knygeli 
dalykams, kurias spausdinti, per sieną gabenti ir tarp 
žmonių platinti daugelio klierikų buvo tuomet pramuš 
tos galvos. Na, ir mano. Vieni mėgino versti, kiti ieš 
kojo rublių spausdinti, kiti, grįždami namo viešė 
vežėsi parduoti ir išverstus pinigus vežė atgal į draugi 
rankas kitam reikalu. Aš tuojau patekau į tą blūdą 
net veikiai atsiradau priešakinėje eilėje. Kaipo judres 
niam vaikinui, draugai man pavedė pirmutinį savo „iždą“ 
gyvais pinigais 28 rb., laimėtus už jų išspausdinti 
gražią ir naudingą šv. Alfonso de Liguori knygutę 

Viską pardavus, dar tikėtasi laimėti bent 120 rb. Ar 
tai juokai? Dargi vyresnybei nežinant! 5 
= Sias naujas ir garbingas, nes demokratingai uždėtas, 
“pareigas ėjau, kol, vyresniesiems draugams kunigais 
“ įsišventus ir į „laisvę“ — į žmones važiuojant, neteko 
„iždas“ atiduoti naujam išrinktajam — kunigui Pakal- 
“ niškiui. 
= [r ėmiau su kun. Pakalniškiu pintis jau per visą am- 
 želį. Draugams liepiant, vėl gavau iš jo priimti netur- 
" tingą aukų kasą. Galop stojau jam konkurentu, susi- 
 baudęs su kun, Fel. Leliu ir kun. Kaz. Kazlausku ir 
"drauge įsteigęs minėtąjį „Tėvynės Sargą“. To jis ir 
"iki šiol neužmiršo, nors prie „Apžvalgos“ nei savo, nei 
l kitų skatikų nedėio. „T. S.“ atsiradimas man, sako jis, 
i ligi šiol rodos keistas ir nesuprantamas. Vadinas, buvo 
„Apžvalga“, septynerius metus ėjo nesustodama, pa- 
garsėjo visoje Lietuvoje, leidėjui nuostolių neduodavo, 
bereikėjo jos turinys pagerinti ir toliau žmonėse skleisti. 
Ne! pasirodė naujas laikraštis, nuo senojo nesiskirian- 
tis nei savo programa, nei pakraipa, tiktai su naujais 
redaktoriais ir leidžiamas aukomis, sudėtiniais pinigais. 
Mūsų literatinės jėgos tuomet ir taip jau buvo silpnos, 
o du laikraščiu leisti vienos pakraipos — buvo anuo 
laiku (du grybu į tą patį puodą) neištesimas dalykas“. 
O spaustuvninkui Otto v. Mauderodei buvo tai piga 
padaryti. Mauderodė apsiėmė „Apžvalgą“ leisti, toli 
"gražu ne lietuvio patrioto jausmais vaduodamasis, bet 
pirklišku sumetimu, nuvokimu gešefto. Turėdamas di- 
delę spaustuvę, iš kur jis leido daugybę lietuviškų 
knygų, jis privalėjo reklamos; tad per „Apžvalgą“ manė 
Lietuvoje padaryti populiarią savo firmą, atkreipti į ją 
domę knygų pirkėjų ir jų rašytojų bei leidėjų. Antra 
„vertus, „Apžvalgos“ leidimas nekiek jam teatsieidavo: 

mašinos, darbininkai savi. Kas metai parduodamas 
-knygų už kelias dešimtis tūkstančių rublių, keletą šimtų 
turėjo padėti reklamai. Ag bet kuris pirklys taip daro. 
Ir mažesnė Weyerio firma reklamai leido „Sviesos“ 
laikraštį. Reklamai dedami išlaidžiai grįžta dešimterio- 
pai, nes reklamuojamos knygos neužsiguli. l 

Mauderodė didiesiems knygų ėmėjams „Apžvalgos“ 
duodavo priedo, veltui po kelias dešimtis numerių, 
kurių būdavo likę neišimta. Drąsesnieji pirkliai tas 
magaryčias priimdavo, bailesnieji, žinoma, atsisakydavo, 
bijodami ją platinti. 


Ar daug kun. K. Pakalniškis turi en- 
ciklopedinių žinių? Sulig jo gabumų, 
būtų galėjęs turėti labai daug. Bet pa- 
sitenkinęs seminarijos mokslu ir paskendęs sodžiuje, 
nekiek jų bepapildinėjo. Vis delto jam buvo gana 
orientuotis visuose politikos, ekonomijos ir tautos da- 
lykuose. Jis buyo gudrus ir nemažesnis už kitus inte- 
ligentus, o itin įsidėmėtinas, kad buvo nešiotojas sun- 
kiųjų mūsų laikų naštos ir tebėra laikytojas tradicijų. 
Nei jis pats keitės, nei savo nuomonių nėra keitęs, 
Naujovės visai neaptašė to tipo, nuo 36 m. užsilikusio, 

Į viską gyva kun. Pakalniškis netingėjo ir mokėjo 
atsiliepti, viską laiku nutverti. Spaudos uždraudimas 
ir jos ieškojimas; sunkūs katalikų, ypač kunigų, perse- 
kiojimai; tipai zapadnikų, vadinas, valdininkų, tyčia į 
„Sievero-zapadnyj kraj“, suprask: į Lietuvą, siunčiamų; 
nauji vyresnybės cirkuliorai, tautų santykiai, tėvynės 
ekonomija, alkoholizmas, išeivybė, šeimynų santykiai 
visuomeninės srovės: pozitivizmas, liberalizmas, demo 
kratizmas, antiklerikalizmas, — vis tai temos, kurias 
'ėmės savo raštams, parodydamas nemažą žinių ir iš- 


Pakalniškis — 
rašytojas. 

_ manymo bagažą, o dar didesnį prityrimą, sąmojingumą 


"ven 

ir polemikai reikiamos druskos. 


Pakalniškiui prikišama, kad į viską siaurai klerika- 
liškai žiūrėjęs. Gal būt, taip buvo „Apžvalgos“ laiku. 
Užtat niekas jo neįtarė, kad būt buvęs per mažas ka- 
talikas; veikiau buvo perdidelis, neišbarstęs, begyven-. 
damas, to jauno pasiryžimo, kurio buvo gavęs dar 
mokslo ir auklėjimo įstaigoje. Paskui gi parodė didelį 
konservatizmą; ne delto, kad pats jis būtų buvęs jam 
brangus, bet kad tai atitiko sveikam protui, kad buvo 
— racionalus, regimai davė gerų rezultatų ir nestūmė 
į pavojingus eksperimentus. Ypač ekonomijos srityje. 


Sitie kun. K. Pakalniškio konservatyvieji sumetimai 
yra itin žinotini; labiau žinotini, negu svetimųjų gudra- 
galvių: jie išdygę iš mūsų gyvenimo. Žinotini ir kiti jo 
raštai, nes — savieji. Jų atminimą bent bibliografija 
tegul išlaiko. Kun. Pakalniškio raštai susirašyti man 
seniai rūpėjo; vieną kitą kartą net esu į jį patį krei- 
pęsis, ai man, veltui. — Kas juos atmins! — tebūdavo 
vienas atsakas. Pakalniškis — vienas tų žmonių, kurie 
temoka daryti vertenybių, o jas suskaityti ir įvertinti 
palieka tiems, kuriems miela pasigėrėti svetimais nuo- 
pelnais, neturint savųjų. Tekus leisti Dėdės Atanazo 
raštai, iš jo paties nič nieko negautumei; reiktų žvejoti 
jų po periodinius leidinius, po kalendorius, tai kai ku- 
rių dalykų gal ir visai neberastumei. Visgi tai autorių 
daugiau apsileidimas, kad nepaslenka turėti savo raštų 
rinkinio ar bent, jų rejestro. 

Pakalniškio raštai reiktų surinkti skyrium publicis- 
tiškieji, skyrium beletristiškieji. Jo straipsniai, savotiš- 
kai, žemaitiškai sąmojingi, visados originalūs, be pasi- 
skolintų minčių ir įrodymų, tebeturi vertybės ir šiomis 

dienomis, nors buvo taikinti seniai seniai kam kitam. 
Beletristikos būtų bent keli tomai ir tai eitų į sodžių 
lygiai gerai, kaip tada, kai buvo parašyta. Gal dar 
geriau, jei būtų paleista storokais tomais, kaip Pelėdos, 
o ne plonomis brošiūromis, kaip tai yra daręs „Tėvy- 
nės Sargas“ ir šv. Kazimiero Draugija. Gausūs tai 
"šaltiniai gražių mokinančių ir dorinančių satyrų. Nie- 
kas kitas nemoka taip atgrasinti sodietį nuo kvailiavimo, 
kaip Pakalniškis. Mes dar neturime tiek rašytojų, kad 
jų raštai nusmelktų senuosius, jei ne talentu, tai nors 
produkcijos gausumu. „T. Sargo“ laikais nebuvo kito 
už Pak. populiaresnio; jo knygeles grobte grobdavo iš 
kontrabandninkų rankų. Mūsų knygininkai daro vieną 
nedovanotiną klaidą Jie po svetimas literatūras ieško 
bet kokių menkniekių, namie turėdami savų senųjų 
leidinių, mums, lietuviams, tiesiai taikomų, juoba su- 
'prantamų ir atjaučiamų. Senojo mūsų literatūros turto 
mes dar nė nežinome. Keblu esti net kalbėti apie to- 
kius vaisingus rašytojus, kaip Dėdė Atanazas, neturint 
tačiau rankose bent didžiumos jo raštų. Su kitais au- 
toriais tiek pat bėdos. 

Mūsų inteligentijai Dėdės Atanazo tetinka publicis- 
tika ir alegorinės jo pasakos. Visos kitos knygelės 
buvo skiriamos liaudžiai. Tad ir jo rašymo būdas ypa- 
tingas. Jis mūsų sodietį, pusinteligentį, rusą valdinink 
piešia ištolo, fotografuoja, gaudo neigiamuosius jų 
būdo pasireiškimus. Analizuoti jų psichę, ieškoti ten 
priežasčių šio ar to iškrypimo, gėrėtis dramatinėmis 
padėtimis Dėdė Atanazas nesistengia, gal nė nemoka, 
Jis niekur neįsigilina į psichologiją, logiško galvojimo 
keliu neatspėja vidaus komplikuotumų. Jo pasakos fa- 
bula kuopaprasčiausiai žmonės vaikščioja ir kalb 
kaip sodiečiai; jokių problemų išrišimu nesikankin 

Juo gyvesni darosi vaizduojamieji butelininkai, tingi- 
„niai, nevalos, provininkai, sukčiai, išnaudotojai ar fan- 
faronai. Jo rusų valdininkų tipai: lupikų paprikininkų, 
"įdavėjų, pataikūnų, skriaudėjų, tiesiog neužmirštami ir 
stovi šalia V. Kudirkos „Viršininkų“ ir „Vilkų“. 


Be raštų „Apžvalgoje“, kurius jau esame paminėję, 
Dėdė Atanazas yra dar daug dirbęs kituose periodi- 
niuose leidiniuose. Tad „Tėvynės Sarge“ užtinkame: 


1897 m. N2—12: Kaip Vargaitis pavirto į vagį-raz- 
bainiką ir nukeliavo į Siberiją. 85 p. 

1898 m. N 10—11. Obrusiteliai. Galerija paveikslė- 
lių iš maskolių gyvenimo Lietuvoje. Priedas. Skyrium 
'atmušta iš „Apžvalgos“. 

1899 m. N 1: Nauji Metai. Pasaka. 

N 7: Mūsų išeivystė ir ekonomiškasis ūkininkų būvis. 
Sargiečių Kalendoriuje 1899 m.: Santaika. Apysaka. 
1900 m. N 4: Amerikietis, 11 p. 

N 9: Kaimynai. Apysaka. 25 p. 

N 10: Kandidatas į kunigus. Apysaka. 75 p. 

1901 m. N6: Kas tai yra bedieviai ir kas rašo ant 
kunigų. 

Sargiečių Kalendoriuje 1901 m.: Tėvai ir vaikai. 
Ayysaka. 
1903 m. N9: Paveikslėliai iš sodos. Parašė Tetutė 
Ona. Apysaka. 60 p. 

„Žinyčioje“. i 

1900 m. N 1: Lenkystė ir Lietuvystė. Pasaka. 

1901 m. N 3: Ar dera socializmas lietuviams? 

1903 m. N 9: Maskolių valdžios priešai. 

1904 m. N 10—11: Mokytoja. Apysaka. 75 p. 
„Rvgos Garse“, - 

1912 m. N 27: Spektaklis benefisas. Satiriškai jumo- 
ristiškas piešinėlis. 

N 28-34: Kulvartos. Apysaka. 

N 55 priede: Pasitaisė. Kalėdų vaizdelis. 

1913 m. N11: Nuo Žemaičių paprūsio. Iš sodžiaus 
darbininkų gyvenimo. 

N 29: Juokai. 

N 58—69: Kur eisi, ten save rasi. Apysaka. 

N 88—99: Sugriauta šeimyna. Vaizdelis. 

1914 m. N 27: Juokai. 

N 43—47: Katras išmintingiau padarė? 

„Draugijoje“. È 

1907 m. N9: Dar prie kalbos gryninimo ir poterių 
reformos. l 

N 11: Barbarizmai arba nelietuviški žodžiai bažnyti- 
nėje lietuviškoje kalboje. 

N 12: M. katekizmo kalbos grynumas. 

Mums dar ne sykį reiks grįžti prie Dėdės Atanazo, 
kaip imsime kalbėti apie „Tėvynės Sargą“. Ir paskui 
kai baigę žineles surinkti, kreipsime domės vien tik 
raštus. 

35 metų data ne jubiliejinė data, vis delto labai 
rimta pažymėti penkiems mūsų literatūros darbininkams; 
kun. Kaz. Pakalniškiui, kun. Pr. Urbonavičiui, kun. Al 
Dambrauskui, kun. Jon. Mačiuliui ir kun. J. Tumui. 

Aš esu laimingas, prigyvenęs iki tokios datos. Svei 
kinu ir savo kolegas. 


-35- 


Vyrams, 


Iš „Obrusitelių“. 


Į Pumpenų miestelį atsidangino naujas urėdninkas 
pravarde Ivan Ivanovicz Sobakevyczius. Ir kas par dy- 
vai? vienas urėdninkas išvažiavo, kitas į ano vietą pri- 
buvo, juk maskolių yra kaip glindų žydo barzdoje. 
Bet, vyreli, tasai Ivan Ivanoviczius buvo nepaprastas 
maskolpalaikis, kurs moka degtinę srėbti, vagiszauti, 
su žmonėmis peszties, bet, sakau, tasai žmogutis buvo 
dar geras „obrusenijos“ apasztalas ir pragaro tarnas. 
Ir kur-gi jam tokiu nebuti? juk jo pardėtinei teip pri- 
sako: ponas liepia, tarnas turi išpildyti... 


Sobakeviczius seilę varvino į Ratgalius ant asesoriaus 
(pristavo). Ir, teisybė, jis neapsiriko; visus „obrusitelio“ 
privalumus jis turėjo: tamsus, lupikas, „donosus“ ant 
kunigų ir katalikų szaunei rasze... 


Ot, ot norint isz visko „iszsiteisinti“ ir „služboje“ 
pasilikti reikės tam latrui vel porą szimtukų „pasko- 
linti“ ant amžino neatidavimo, tolyn kalbėjo Sobake- 
viczius; pas mus matai toks tai yra „zokonas“: lupk 
kiek galėdams nū kitų ir kitam vel dūk. Asz turiu 
skųsti visus savo cirkulo urėdninkus, deszimtininkus ir 
visus žmones, kurie su manim turi kokį reikalą, ba isz 
tų pinigų man reikia kas-=metą „skolinti“ ant amžino 
neatidavimo ponui sprauninkui. Ponas sprauninkas turi 
skysti visus savo cirkulo 'assesorius ir visus žmones, 
kurie turi kokį pas jį reikalą, ba ir jam reikia guber- 
natoriui „paskolinti“; pasrėdninkas skuta visus valsczių 


“ rasztininkus, starszinas ir starostas ir visus kitus, kurie 

jam parankiui pasipina, ba ir jam reikia kokiam pa- | 
putžandžiui „paskolinti“. Ot matai musų „službą“; mes | 
visi prisidengę ploszcziumi „zokono“ ir „obrusenijos“ 
esame veidmainiais ir kraszto žudytojais. „Obrusenija“ 
mums dūda nemažą pelną: galime ir pinigų kiszenius 
prisipilti ir linksmai pagyventi ir palėbauti ir už tad 
acziu musų „carui batiuszkai“ ir jo garbingiems minis- 
teriams .. 

Arkijeriejaus pamokslas! 

O tai, mieli pravoslaunieji, jus gyvenate tarp sve- 
timtikių: tarp katalikų, vokieczių ir žydų, žiurekite, 
idant savo gerais darbais visus tūs eretikus ir netikė- 
lius patrauktumėte prie szvento (|) pravoslauno tikė- 
jimo. Vieszpatystes uždūtis yra visus svetimtikius pa- 
daryti pravoslaunais ir maskoleis, idant visi garbintu 
vieną Dievą ant dangaus ir vieną carą ant žemės. — 
O! jus pravoslaunieji esate į tą krasztą valdžios atsiųsti, 
idant tūs lietuvius-katalikus apszviestumėte maskoliszku 
mokslu ir pravoslaunu tikėjimu, idant anůs iszvestumėte 
isz tamsybes Rymo ir pastatytumėte į vienybę paei- 
nanczią isz Peterburgo. O Vieszpatie dangiszkas! pri- 
dūk mums kantrybes kariauti su katalikais ir jų kuni- 
gais, kurie yra mūsų pravoslavijos ir maskolystės visu- 
didžiausi nevydonai! - O Dieve! Dieve! buk mums 
malonus! Amen. . 


Po to archierejaus „pamokslo“ cerkvėje visi sujudėjo, 
susznibždėjo, o ne vienas į kerczę nusisukęs szirdingai 
nusispiovė. Sobakėvycz'ius su sprauninku Podlizunov'u 
stovėjo kaip mietą (baslį) prariję netoli „cariškų vartų“ 
ir abudu par archierejaus „pamokslą“ tur' būt' isz di- 
delio szirdies susigriaudinimo iszleido iš akių po vieną 
didelią aszarą kaip apvarą... 

Po „pamokslo“ archėrejus apširėdė cerkvės drapa- 
nomis ir garsingu balsu suriko: Pomolimsia Hospodu 
Bohu za naszaho blagoviernaho caria-batiuszku NN i 
jeho blahoviernuju supruhu NN. na, ir paleido kratyti 
"kaip isz maiszo: „Gospodi pomilui!“ „Gospodi pomi- 
lui!“ jam sekundavojo popas, djakonas ir pusgirtis 
„psalomščikas“: visi rėkė savo balsais taip kad vienas 
isz netyczių į cerkvę papūlęs žydelis iszdave tokią 
"kritiką: „ai-vai, kad jie rėkia, kaip visos musų mieste- 
"lio ožkos į vieną tvartą (staldą) suvarytos, nu koke 
„viera“ tokie ir apiera“. 

Garbingas Rusų rasztininkas Krylov'as savo pasaka 
iszjůkia tůs savo gadynės „tamsunus“, kurie iszderg- 
dami mokslą, patįs valgo ano vaisių, bet ta pati pa- 
saka labai gerai pritinka ir mūsų gadynės „obrusite- 
liems“, kurie ant „mužiko“ žiūri kaip ana kiaule ant 
ąžolo: „mes isz „mužiko“ maž naudos teturime, tegul 
jo niekados nebuna, mes jo nepasigailėsime, bile tiktai 
aną galėtų aplupti, apiplszti, juk mes nū to riebiejame“, 

ko „obrussitelei“. „O, jus nedėkingi“! galėtu suszukti 
tasai „mužikas“ į „obrussitelius“ kaip anasai ąžūlas į 
kiaulę, „kad jus pakeltumėte savo snapą augsztyn, 
paregėtumete, kad jus visi isz „mužiko“ proces pilvus 
iszsiauginę, savo kiszenius pinigais pripylėte“... 


Vakarop atbildėjo pasredninkas Pipkinas. Vyrai atsi- 
dusėjo, kad jis bent kartą atvažiavo paskirtoje dienoje, 
o tankei atsitikdavo, kad starszina pagal įsakymo pa- 
sredninko suvarys visus valscziaus vyrus, lauks visi 
per isztisą dieną iki pusnakczių pono pasredninko, - o 
jis užsisuks kur pas mergas, na ir „užsibovis“ ir kaip 
matai visas „schodas“ ant szunies ūdegos nuėjo. Tą 
dieną Pipkin'as aplenkęs visus savo reikalus bėgo į 

Ratgalius, ba buvo svarbus reikalas: czion ėjo apie 
„cerkovno-prichodskąją szkalą“. i 

„Sielska“ kaip kimszte prikimszta vyrų: susispaudę 
kaip Bažnyczioje. Pasredninkas sėdžia ant kėdes prie 
stalo „sielskos“ gale ir užsidėjęs ant nosies szprikulus 
(akiliorius) varto kokius ten popierius; deszinėje pusėje 
pasredninko stovi pons starszina užsikabinęs ant krūti- 
nes blekę ir su veidu pilnu baimes ir maskoliszko 
„dievobaimingumo“; kairioje pusėje stovi iszsipletęs ir 
plunksną už ausies užsikiszęs „piszorius“; sielskoje 
vieszpatauja tyla. 


Juozapo iš Popšutės rašiniai „Apžvalgoje“, 
Įspėjimai (uvogos). 
Apokrifai. 


Lietuvių ir Žemaičių dievobaimingumas buvo visiems 
žinomas. Dar ir dabar, neveizdint įsikerėjusių mūsų ša- 
lyje visokių piktų papročių, mažinančių dievobaimingu- 
mą, daug atsiranda žmonelių, kurie ir patys stengias 
išrasti pasigerinimo dorybėje būdus. Kunigų paduoda- 
mus būdus laiko neužtenkamais, todel godžiai persirašo 
vienas iš kito visokias maldeles, Litanijas, giesmes, ku- 
rios akyse jų darosi svarbesnės už paprastąsias. 

Daiktas tai būtų labai malonus ir didžiai geistinas, 
kad žinotų tie žmonelės, kaip reikia tokias maldas arba 
= dievobaimingus skaitymus vartoti, ir kad pažintų tikrą 
jų prekę, nes tarp gerų skaitymų daugybė atsitinka 
visokių niekniekių. Todel paduodu čia keletą įspėjimų 
(uvogų). Už paramtį reikia turėti šį išaiškinimą: „Nie- 
kas negali vartoti tokios maldos, kurios nėra patvirtinęs 
Popiežius“. Bet Lietuviai retai tesilaiko šio paramčio. 

mogaus (nors ir dievobaimingo) nemokinto pateplioti 
niekniekiai kitų neišmanančių pradedama laikyti kuone 
stebuklngais. Cia dar nėra didelio blogumo. Bet tarp 
šiaipjau skaitymų ir pasigerinimo būdų atsiranda visiš- 
kai mulkiški dalykai, be jokios minties, o vienok iš 
senų senovės tebelaikomi pranašystėmis. Viename tokia- 
me rašte yra pranašystės apie atsiradimą gelžkelių ir 
—Mišparų. Žinoma, lengva buvo atspėti raštininkui 
pranašauti, kai gelžkeliai Anglijoje ir Belgijoje, o Miš- 

parai pietinėse viešpatystėse atsirado daug anksčiau, 
kaip pas mus. 

Kitas rankraštis turi šiokį įrašą: „Kopija gromatos, 
rasta Ryme prie altoriaus S. Mykolo Arkaniolo“, ne- 
` žinoma nů ko parašyta, aukso litaromis, kuri tam tikru 
laiku pati atsipečėtija ir duodas paskaitoma nuo žodžio 
lig žodžio. 

Perskaitęs tik įrašą, jau lauki, jog Dievas žino, kokių. 
svarbių daiktų bus ten pasakyta: aukso litaromis, pati 
atsiplėšia... vienu žodžiu, stebuklinga gromata. Bet jei 
„Stebuklinga“, delkogi pats Apaštališkasis Sostas, arba 
Popiežius jos neapskelbia? Pasakyta, nežinoma, kas 
parašęs; o kiekvienas straipsnelis prasideda žodžiais. 
„Aš sūnus Dievo gyvojo“; tai rašė pats Viešpats Jėzus. 
Tai, žinoma, dar daugiau reiškia tos gromatos svarbu- 
mą. Bet ką gi randame? Tiktai du Dievo įsakymu: 
1, šventas dienas švęsti ir 2, neskriausti artimo. Situo- 
du įsakymu visaip kratinėja per ištisus 7 puslakščius, 
vargiai mintis sumegsdamas — matyt, nedidelio galvo 
čiaus rašyta, nors ir pasivadinęs — Jėzum. Už paskaitymą 
šio rašto žada po 100 dienų atlaidų, apsaugojimą nuo 
žaibų ir perkūnų, nuo ligų ir bado, moterims laiming: 
gimdymą vaikų ir palaiminimą joms visam amžiui ir 
daug kitokių malonių. Dar svarbiau — visų nusidėjim 
atleidimą, nors jų būtų tiek, kiek yra „jūriose lašeli 
ir pajūriuose smiltelių'!! Argi tai katalikiškas nuodėmi 
atleidimas be jų išpažinimo ir be gailesčio? Kita, gera 
žinote, mieli broliai, jog atlaidus vienas Popiežius tegali 
suteikti ir tai su išpažinčia 

Antra dalis gromatos turi pranašystes: „Aš Jėzus, 
Sūnus Dievo gyvojo, apleisiu jus ligomis, badais, žais 
bais, perkūnais, juodais paukščiais, tokiais sumišimai 
jog vienas ant kito lips ir daugybe kitokių nelaimi 


79 


bet tą gromatą turintieji bus laisvi nuo visa to, su pa- 
žadėjimu dangaus karalystės; ir nelaimė tam, kurs ne- 
įtikės tai gromatai, nes bus Apaštališkojo Sosto iš- 
keiktas,,! 
Nugi ar gali atsirasti tarp jūsų dar kitas toks drąsus 
mulkis, kurs galėtų visokius savo niekniekius paremti 
Popiežiaus vardu? Iš tiesų, manau, neatsiras kito tokio. 
Matote, broliai Lietuviai, jog nesunku ištirti gerumą 
jūsų rankraščių; reikia tiktai nors truputį pagalvoti. To- 
del ne kiekvieną gautą rankraštį persirašinėkite ir var- 
tokite, tik visų pirmiausia perkratykite patys atskiras 
mintis, o jei irtada negalėsite numanyti, tai eikite pas 
kunigą, jis jums paaiškins. i 
Ant galo, keletas žodžių apie skaitymą Biblijos. Nie- 
kus tauzija svetimų tikėjimų žmonės, sakydami, buk 
katalikų vyresnybė ginanti šiaip jau žmonėms skaityti 
Bibliją. Netik negina, dar labai trokšta to; bijo tik, 
kad iš nepermanymo Rašto neatsirūstų klaidžių mokslų, 
nes šv. Petras pasakė šv. Povilo gromatose: „Yra daiktų 
sunkių permanyti, kurius nemokyti parverčia savo pačių 
prapulčiai“. (2 Petr. 3, 16). O šv. Augustinas sako: 
„Iš kur kyla tiek klaidžių mokslų, jei ne iš švento Rašto, 
kurs pats yra geras, tik negerai suprastas?“ Todel ir 
Sventoji Katalikų Bažnyčia teleidžia skaityti Bibliją, kur 
yra paaiškinama (komentoriai) ir tai pavelijant vysku- 
pui arba išpažinties klausytojui. Lietuvių kalba tėra 
vienas leidimas Biblijos Naujojo Įstatymo Vilniuje vys- 
kupo Gedraičio; kiti gi leidimai, o jų gana daug atsi- 
rado Lietuvoje, yra Protestantiškos (Bambiziškos); todel 
ir jų skaitymas visiškai užgintas Tai nelaikykite, broliai, 
savo namuose nei bjaurių raštų, nei svetimų Biblijų, 
bet sudeginkite juos, neišleizdami plėstis sviete. 


1890 m. 1 kovo. N 4. 

Trusas apie vaikus. 


Kas savo jaunystėje sėja vėją, 
tas paskui rinksis audrą. 


Ne vienas Lietuvis — tėvas, padėjęs savo sveikatą 
beaugindamas vaikus, dūsauja senatvėje, iš jų turėda- 
mas ne paraminimo, tik sunkiausį kryžių. Tačiau neša 
jį kantriai, bijodamas ir pasiskųsti, nes „tai yra kryžius, | 
paties Dievo duotas už motinos nežiūrėjimą, tam vai- 
kui augant, arba už nemokėjimą išprašyti jam šv. 
Dvasios“. 

Ar tokie žmonės protingi, ar ne, toliau pamatysime. 


Užsienių valstybės, kaip antai: Prancūzija, Vokietija, 
kentėdamos prispaudimą tikėjimo dalykuose nuo be- 
dievių ir kreivatikių, ką gi daro, norėdamos išgelbėti 
savo tikėjimą? Trusiasi daugiausiai apie vaikus. Iš karto 
gali mums pasirodyti juokinga; gi įsižiūrėję giliau, pa- 
matysime tą elgimosi ne neprotingą esant. 


„Vaiko siela, yra išsitaręs Anglijos filosofas Bakonas, 
yra tabula rasa (nesutepta lenta), kurioje ką norėsi, 
tą parašysi“. Tai suprasdami, katalikų tikėjimo moky- 
tojai traukia vaikus savo globon, stengdamies nesu- 
teptose jų širdyse išrėžti gryną Dievo mokslą ir Jo 
meilę, nes kas įsikerės sieloje iš kūdikystės, to nebe- 
išrausi per visą jo amžių. Gražus tame dalyke šv. Au- 
gustino paveikslas: jis labai nedorai gyvenęs, paliko 
šventuoju, nes negalėjęs ištrinti iš savo širdies „Išga- 
nytojo Vardo, kurį, taip sakant, išžindau iš savo mo- 
tinos“ (Monikos). 


Delkogi ant tėvų yra uždėtas atsakymas už vaikus 
prieš Dievą ir žmones, jeigu vaikų gyvenimas nepri- 

dera nuo tėvų, tik nuo kokio nors motinos nusistebė- 
jimo? Pažiūrėkime Lietuvių vaikų auginimo būdą, ir 
"nulemsime Lietuvius — tėvus kaltus esant Dievui ir 
tėvynei ir negalint gauti iš Dievo savo vaikams šv. 
Dvasios. 

Visas Lietuvių trusas apie vaikų auginimą pasibai- 
gia, ligi tik pramoko jie keleto maldelių atmintinai ir 
nieko nesuprantant, skaityti Mišių maldas. Tik kiek 
gi naudos iš tų poterių, jei juos patarškia, kaip pa- 
sukta mašina? Ar naudoja gi kiek nors iš prisakymų, 
atlikdami išpažintį? Ar įdeda gi tuos prisakymus mo- 
tina, mokindama vaiką, taip giliai jam į širdį, idant tai 
galėtų būti stipriu pamatu ateinančio jo gyvenimo? 
Jukgi žmogus per visą savo gyvenimą turi kovoti su 
visokiais pagundinimais ir priepuoliais; o kaip galės 
jiems atsispirti arba išsiaiškinti, jei jo tikėjimo namai 
yra ant smilčių pamato pastatyti? 

Pavyzdžių tokių bepamatinių žmonių perdaug yra 
pasaulyje; tik nelaimė, kad jie neatveria kitų tėvų akių. 
„Tai Dievo duotas kryžius“, atsako ir nurimsta. Tik 
argi pats Dievas ateis išmokyti tavo vaikų visų didžiau- 
sių žmogiškų ir tikėjimiškų tiesų ir pradžių, idant ne- 
"būtų paskui kryžiaus tau? Rūpinkis, tai ir Dievas pa- 
dės; o norėdamas tai dovanai turėti, tik nusidedi. 


Užaugę vaikai užmiršta savo tikėjimą, nes jo nieka- 
dos nebuvo supratę; užmiršta tėvų meilę, nes iš jų jo- 
kios naudos nebuvo gavę, — ir vaikščioja po žmones 
„tėvą, brolius keikdamas ir degtinę gerdamas“. Už stik- 
linę degtinės galima jis ir jo tikėjimas nusipirkti ir 
"parduoti. Pagaliau darosi neprieteliu sau ir kitiems. 
"Kiek Lietuva kenčia nuo tokių žmonių, sunku ir ap- 
sakyti. Tai gi reikia, kad tėvai kiek tiek daugiau trus- 

tųsi apie savuosius, nes „obuolys nuo obelės netoli 
terieta“: protingų tėvų ir vaikai bent kiek protingi. 

Toliau, žmogaus gyvenimui būtinai reikia tėvynmei- 
lės; tik ji tarp Lietuvių ar visai nuskurdusi, ar taip 
giliai pasislėpusi, kad retai kada ją tepamatysi. Apie 
tikėjimą mūsų vaikas dar turi šiokių tokių žiniu, o apie 
pirmąsias tėvynmeilės sėklas nėra ko nei sakyti: kar- 
tais vaikas-pusbernis vargiai gali pasakyti, prie kokio 
pridera tautos. O tai nepaskutinis dalykas žmogau 
gyvenimo pamate. „Pagal genties meilę, o kartais i 
prieš ją, sako garbingas kun. Pelczar'as, eina tėvynė 
meilė. Kas gi tai yra tėvynė? Ar tiktai ta žemė, ku 
rioje gimėme ir kurioje kada ten atsilsės mūsų kaulai 
Ne, dar visa dvasios ir doros atstanka, tos žemės įsta: 
tymai, laisvė, papročiai, padavimai, ir ta kalba, kurio 
mus išmokė motina, ir tas katalikų tikėjimas, kurį pa 
liko mums tėvai. Krikščionys ne tiktai gali, dar ir tu 
mylėti tėvynę, nes Dievas tą meilę įkvėpė į širdį, i 
V. Jėzus žodžiu ir pavyzdžiu patvirtino. Kitoje vietoj 
knygos „Dvasinis Gyvenimas“ skaitome: „Krikščioniš 
koji tėvynės meilė neapsireiškia tuščiais pajautimais i 
žodžiais, tik darbais ir tiesa; t. y. kas myli tėvynę, ta 
stengias gyventi sulig Dievo įsakymų, o užvis neuž 
miršta dievobaimingai auginti savo mažutėlių, kurie 
mums į žemę įlindus, užims mūsų vietas. Kad tai 
visi mylėtų tėvynę, žmonijos veikaluose nebūtų tie 
nedorų straipsnių. 

1890 m. liepos m. N 11. 

Apie klausymą svietiškųjų valdžių. 


Liūdnas padėjimas visų šios dienos valstybių valdy- 
tojų ir jų valdinių: kaip iš vienos, taip ir iš antros 
pusės kyla nesutikimų del peržengimo jų rūpesčio ribų. 
Valdytojai kartais užsimiršta valdžią teturį ant žmonių, 
atliekančių žemiškus reikalus, gi nėkados — ant atlie- 
kančių dieviškuosius. Valdiniai gi, matydami peržen- 
gimą viename dalyke, kartais pradeda nepripažinti 
valdžios svarbumo nei kituose dalykuose. Tas nepri- 
pažinimas pas mus, Dievui dėkui, dar neapsireiškia 
aiškiu valdžios neklausymu, vis delto dažnai girdėti 
tai prieteliškose žmonių kalbose, kada jų svetimi ne- 
girdi; ilgainiui gi ir žodžiai gali virsti darbais. 

Idant galėtume pasisaugoti labiausiai neteisingų iš 
mūsų pusės išsišokimų prieš valdžią, reikia žinoti, kaip 
" žiūri į tą dalyką vadovas tikro krikščioniško gyvenimo, 
šv. Bažnyčios mokslas. 

Stai, keletas žodžių iš II knygos kun. Pelczaro: 
. „Dvasinis gyvenimas (114—115 p.), išreiškiančių san- 
" tykį tarp valdžios ir valdovų. 

„Sv. Raštas sako kiekviena valdžia, kurią žmonės 
"ant žmonių turi, einanti iš tos valdžios, kurią turi 
„ Dievas ant žmonių. „Per mane, sako Dievas, karaliai 
karaliauja ir įstatymų davėjai daro tiesą“. (Priežod, 
VIII, 13). Delto tai valdytojai savo valdžią turi 
“pavartoti vardan Dievo ir sulig Jo valios... Krikščionis, 
"sekdamas Kristaus dvasia, gerbia teisėtą valdžią ir 
klauso tam tikrų jos paliepimų, nežiūrėdamas asmenų, 
nes vyresnį mato Dievo vietoje esant, klauso ne iš 
"baimės bausmės, tik iš sąžinės, kad taip Apaštalas 
liepia: „kiekviena siela tebūnie pasidavusi augštesnėms | 
"vyresnybėms“; ir kitur: „Pasiduokite netiktai del rūsty- 

bės, taip pat ir del sąžinės“. (Rom. XIII, 1. 5). Pa- 
vyzdys pats Dieviškasis Mokytojas, kurs ne tiktai liepė, 
ir patsai mokėjo karaliams dokles. Pavyzdys Marija su 
Juozapu, kuriuodu, liepiant stabameldžių karaliui Au- 
gustui, atliko tokį sunkų ir tolimą žygį. Pavyzdys pir- 
mųjų amžių krikščionys: nors persekiojami, jie nekėlė 
maištų, tik meldės už savo karalius persekiotojus, drą- 
siai gynė savo tėvų žemę ir ištikimai atlikdavo visas 
gyvenimo pareigas. 

Tik tada, įei pasaulinė valdžia lieptų daryti ką nors 
priešinga augštesniam įstatymui, jei perženglų savo 
valdžios ribas ir užsimestų privaryti žmogų daryti tai, 
kas priešinga Dievui, nereikia, nedera klausyti, nes 
„daugiau reikia klausyti Dievo, kaip žmonių“ (Ap. D. 
V, 29). Taip, Apaštalai, nežiūrėdami žydų teismo už- 
draudimų, nesiliovė apsakinėję, „ką jiems Dievas buvo 
įsakęs“; "taip pirmųjų laikų krikščionys sąžiningai ka- 
riavo su tėvynės priešininkais; gi kai kaizeris reikalavo, 
kad jie, nugalėję priešininkus, eitų stabų dievaičiams 
aukoti, griežtai atsisakydavo. Kada Valdimieras Akvi- 
linijus įsakė Florijonui, Rymo kariuomenės vadui, išsi- 
žadėti tikėjimo ir aukoti dievaičiams, tasai atsakė: „Jau 
seniai esmi Kristaus tarnas, nors taip pat ištikimai tar- 
nauju karaliaus kareivijoje. Visuose dalykuose, palie- 
čiančiuose tarnavimą kariuomenėje, esmi pasiruošę 
tavęs klausyti, kaip savo vyresnio. Gi kad galv 
lenkčia prieš velnius, nepriversi“. Lygiai, kada kara 
lienė Justina, priderėdama į Arijonų atskalą, norėjo i 
Medijolano katalikų atimti bažnyčią, ir vyskupas Am 
brozėjus taip atsakė: „Kas tikrai man pridera, kad it 
pati gyvybė, tai karaliui liepiant mielai atiduosiu; gi 
kas yra Dievo, tai nei aš duoti, nei karalius imti ne: 
gali“. Pasibaigė taip: karalienė paliepė kariuomene 

apsiausti bažnyčią, kur buvo Ambrozėjus su žmonė- 
mis. Tris dienas prabuvo ten uždaryti, budėdami mal- 
doje ir dievobaimingai giedodami, kol karalienė ne- 
atlyžo“. 

Ligšiolai Lietuviai sekė šiuo krikščionių pavyzdžiu: 
nedarė jokių prieš vyresnybę maištų, ar gera ar bloga 
iš jos“ pritirdami. Maištai, 31 ir 63 m. įvykę, nesi- 
skaito: ne Lietuviai juos buvo sukėlę. Gi vyresnybei 
pradėjus kabinėtis prie katalikų tikėjimo, jau daug 
kartų yra parodę, kaip moka už savo tikėjimą galvas 
dėti. Neišdavimas per keletą dienų Kęstaičių bažny- 
čios yra tikras šv. Ambrozėjaus, Medijolano bažnyčios 
gynėjo, paveikslas. Ir kitose vietose daugybė panašių 
atsitikimų rodo Lietuvius mokant ginti sato prosenolių 
tikėjimą nuo priešininkų. 

Duok gi Dieve, kad ir nėkados to neužmirštų!.. 

1890 m. liepos 12 d. 


Kauno gubernatorius apie mūsų bažnyčias. 
Tuojau, kaip tik prisiėmė valdžią, Kauno guberna- 
= torius išvažiavo į savo valdybą. Jo pasergėjimus mielu 
noru spauzdino laikraštis „Sviet“. Apie pravoslauną- 
"sias cerkves jis sako visos esančios mūrinės, labai gra- 
žiai išlaikomos, net geriau, neg katalikų bažnyčios 
visųturtingiausiose parapijose: Biržų, Podbiržės, Va- 
- balninko ir kitų. Ne maža tai mums gėda! Tik kaiku- 
riose vietose, kaip galėdami, iš paskutinio lietuviai 
stengiasi statytis naujas bažnyčias ir kaikur jau ligi 
pusei privarė. Salose, padedant grapienei Przezdzieckie- 
nei, jau pastatyta nauja medinė; Kamajuose taip pat 
sujudo statyti. Tik Dieve duok Š. Dvasios vyresnybei, 
kad pavelytų! 

1891 m. gegužės N 9, 

Lietuvių kalbos svarbumas mokslo žvilgsniu. 
(Pagal kun. Ambr. Kossarskį). 


La Lithuanie surtout s'est conservė dans 
tout son integritė native, et, aujourd'hui 
encore, il sont les paysans de la Lituanie, 
qui parlent la langue la plus admirable de 
l'Europe. 


Chauvée (Le Indo-Europ.). 


Tikru malonumu mes, Lietuviai, gauname žinoti, 
skaitome apie mokytų vyrų jausmus, reiškiančius norą, 
idant Lietuvių kalba pasikeltų iš paniekinimo, kokiame 
lig šiol buvo; idant ta kalbą šneką žmonės apsišviestų 
lygiai kaip ir kitos gentys. Sventas tai ir svarbus gal- 
vojimas, kad ir svetimtaučių vyrų, ne tiktai delto, kad 
tai mūsų tautos ir šalies savystė, dar ir del kitų prie- 
žasčių, šiandien, tiesa, nebenaujų, vis delto, viliuos, 
ne veltui praleisiąs laiką, apie tai kalbėdamas. 

Cekai, Lužyčiai, Norvegai, Islandiečiai, nors jų po 
tiek nedaug, galėjo pasirūpinti savo literatūra, ir ją 
išlavindami, gerai yra padarę, nes tai jų savystė, nes 
pertai niekam nepakenkia, o naudos daug. Mokytieji 
vyrai šiandie labai brangina kiekvieną aplinkybę, kiek- 
vieną kalbos krypsnį, būtinai reikalingą jai tyrinėti: 
be to, negalima būtų susidaryti tikras supratimas apie 
lingvistiką. Taigi įvedant lietuvių kalbą į vartojimą 
knygose, nedera bijotis sumišimų ar sustabdymo 
mokslų progreso. Pati Apvaizda padalijo žmones į 
gentis, duodama vienodos visiems kalbos laisvės. Už 
ką gi Lietuvių tauta negalėtų vartoti to, ką patys pri- 
prigimties įstatymai pažymėjo? i 

Jei kiekviena tauta, nors ir nedaug temananti apie 
savo galybę, gali palikti sayo kalbą, vartodamą jų lite- 

ratūroje, kaip Dievo duotą dalį, — ką gi besakyti apie 

lietuvių kalbą. kuri, sulyginus su kitomis, yra tikras 
milžinas, kurią tiesiai galime pavadinti visų mums ži- 
nomųjų kalbų Sanskritų; kuri nuo šiolai ne vien lie- 
| tuvių tautai, tikiuos, būsianti būtinai reikalinga Euro- 
pos ir ne Europos šviesiųjų genčių mokslams. Įstabus 
daiktas: svarbiausioji ir garbingiausioji Europos kalba 
taip vėlai buvo pažinta; dar įstabiau, kad pirmieji ver- 
tybės skelbėjai buvo ne Lietuviai ir ne Lenkai, tik sve- 
timtaučiai Vokiečiai, paskui Prancūzai, Anglai ir 
gale — Slaviai. 

Buvo, tiesa, ir iš paskutiniųjų kurie ne kurie anks- 
"čiau garbingai liudiję apie lietuvių kalbą; tik jų balso 
nepasergėjo. Ir ligi šiol lietuvių kalbą tebeskaito lygia 
totorių arba kalmukų ir dar mažiau jos moka, neg 
"šiųjų. Rašytojas Lenkas nemėgsta jos, skaito barba- 
riška, mokslui nereikalinga. Bajorai gėdijas susirinkime 
ištarti lietuvišką žodi ir biauriausiu jos kraipymu nori 
pasirodyti esąs augštesnio apšvietimo ir didžialenkių 
kilties. Sunbajoris, neturįs nei supratimo apie kalbo- 
mokslį, bet tik ne kalbėti lietuviškai, biauriausiai krai- 
"po lenkišką. Kas gi žiūrės į tokią tuštybę be tikro 
širdies sopulio? Svetimtaučiai tyčiomis keliauja į Lie- 
tuvą pažintų šlovingų senų senovės žmonių, pažintų | 
"jų kalbos, tūkstančiais metų pažymėtos. Vokiečių kal- 
bininkas Augustinas Sleicheris, Pragos universitatės 
mokytojas, Austrijos valdžios liepiamas ir kaizerio tur- 
tais aprūpintas, dideliu vargu mokinasi lietuviškai 
"iš prastų žmonių. lr pats prisipažįsta jo vargus pasal- 
"dinąs didis džiaugsmas, kurio turėjęs, rasdamas gy- 
voje kalboje gražiausių lyčių (die herrlichstenformen), 
1856 m. jis išleido lietuvių kalbomokslį. Pas mus 
antraip. Pačioje Lietuvių tautos širdyje gėdijamės ar, 

tikriau, nenorime žinoti to, ką turime. Ištiesų, nekartą 
prisireikia paraudonuoti, atminus, kad apie mūsų ša- 
lies turtus, daiktus ir gerybes dažniausiai ne mes pra- 
dedame kalbėti, tik svetimtaučiai mums atveria akis ir 
parodo, lyg jie vieni tegali jausti ir suprasti, kas pas. 
mus yra gražaus ir gera. 

Gerų norų užtektų mokslavyriams patarnauti moks- 
lams. Tik... jie renka archeologinius trupinius ir dul- 
kes, teturinčias vietinę vertybę, ant kurių nebegalime: 
nei vieno žodžio, nei vienos raidės paskaityti, o ap- 
leidžia vieną visų didžiausių senovės žymių, kalbą, tikrai, 
geografinę, mitologinę, istorinę, be kurios nei nuosavių 
tautų ir kraštų vardų, drauge nei geraldinių; nei visų- 
seniausiųjų kalbos įstatymų, nei kosmogonijos ir seno- 
vės žmonių mitologijos, nei slavių kalbos pradžios iš- 
guldyti ir išaiškinti negalime. Tai derinu netiktai į 
nemuniečių, dauguviečių ar visliėčių kraštus; į visas 
Europos šalis ir žmones, delto kad lietuvių kalba, bū- 
dama viena visųseniausiųjų ir tobūliausiųjų, yra visų- 
arčiausia pirmosios prokalbės, ir delto šventa, rituali- 
nė, pamatinė tolimesniosioms. Ji savo senumu ir pir- 
mumu pereina netiktai visas Europos kalbas, dar ir 
senąj4 indų, kurios daug dalių yra tiktai sutrumpini- 
mas ir sugadinimas lietuviškųjų šaknių. Ne tiek svar- 
bios klasikinės, taip senovėje garsingos lotinų ir grai- 
kų kalbos, kaip lietuvių: tai reiškia netaip tobūla jų 
sąstata, aiškus išaugimas ir persikeitimas iš lietuvių 
arba iš kitos kurios, artimiausiai su ja susigiminiavu- 
sios. Gerai garsus kalbininkas Andrius Vasilionis, pir- 
masis Vilniaus vyskupas, atsiliepė į kryžiuočių pasiun= 
tinius 1379 m.: „Kad graikų ir lotinų kalbos būtų su- 
visu užmirštos, tai lietuvių kalba savo lyčių tobūlumu: 
ir savo turtu lengvai galėtų užimti jų vietą. Lotinų 

kalba, kuria rašė Ciceronas ir Horacijas, nėkados ne 
buvo tokia gryna žmonių lūpose, delto ir išėjo iš pa- 
pastojo vartojimo, o paskui pavirto vakarų Europos tar- 
mėmis. Kas kita lietuvių kalba: ji gryna ir nepagedusi 
paliko žmonių lūpose, atmetus keletą tarminių atmainų, 
tolimesniųjų genčių padarytųjų. Todel ji yra patverianti, 
kol užteks Lietuvos žmonių (Narbutas). 


Siandieną mokyti vyrai nebeskaito tokių pasakymų 
tuščiais. Vokiečiai, vadai kalbų moksluose, galėtų pa- 
sakyti ką nors šlovinga ir didžia apie savo tautos 
kalbą. Tačiau, mylėdami tiesą, aiškiai išpažįsta, jų kal- 
ba netiktai neišsitaisiusi, dar daug pirmykščio savo 
grynumo nustojusi; tuo. tegalinti viena lietuvių kalba 
pasigirti, kaipo mažiausia už visas indo-europines gy- 
vąsias kalbas atsimainiusias, amžiams slenkant. 

Kalbų mokslas parodė nenaująsias kalbas tobūlesnes 
esant, tik senąsias. Delto ir mūsų lietuvių kalba, bū- 
dama senųseniausia, yra logikingesnė ùž kitas, šalti- 
nine ir lyg raktas kitoms. Be jos užsiimti bet kurios 
kalbos kilmėmoksliu yra tai įsileisti į Labirintą sam- 
protavimų ir tūkstančių sunkenybių, be vilties kada 
nors išbristi ant tiesaus ir atviro kelio. Lotinų kalba 
išaiškinti savo lytims reikalinga yra lietuvių kalbos. 


Imkime kad ir lotinų žodį virtus. Maks Jokūba- 
vičius, buvusis Vilniaus universiteto mokytojas, kalbė- 
davo per savo lekcijas: „Nei kurioje kalboje nėra ati- 
tinkančios prasmės žodžio išversti lotinų: virtus“. Tuo 
"metu lietuvių kalba buvo pamiršta, nežinoma; kitaip 
toks šviesus žmogus, be to, bene Lietuvis, nebūtų 
taip išaugštinęs lotinų kalbos. Virtus savo prasme 
ir kilme yra tas pat, kaip ir lietuvių tvirtas; abie- 
jose kalbose tų žodžių prasmė ta pati: sakant apie 

kūno tvirtumą —narsumas, apie dūšios—dora. Dora— | 
nuopelnas; nuopelnų gauname trusu, trusui reikia vie- 
no, reikia būti tvirtam. Rymėnai tą žodį vartojo, 
atmetę t, kurią Lietuviai pasilaikė; iš to ir žodis vi r- 
tus stovi lotinų kalboje skyrium, kaip paveldėtas, ne- 
turįs savųjų tarpe nei tikro kilmėmokslio, nei gimi- 
naičių išraiškų, kaip tai turi: tvirtas, tvirtuoti. 
Cia išleidžiame iš lietuvių kalbos paveldėtojų suma- 
žinimo prasmės žodžių: mater iš motė; broteris ir 
svarbumą lietuvių žodžių mitologijoje: cuniculus — | 
kunigėlis, ne taip aiškių. Skaitytojai jau ir dabar galės 
prikibti, sakydami: jei galima, lyginant žodžius, vieną 
raidę atimti arba pridėti, idant panašiau skambėtų ir 
rodytųsi, tai Dievas žino, kaip ką sugretinsime! Atsa- 
kome: moksle savu baudu nenueisi. Kas imasi kilmė- 
mokslinių išvedimų, tas turi sekti kalbos prigimtį, ge- 
rai žinoti keitimosi įstatymus, kuriems pasiduoda, am- 
žiams bėgant. Kalbos nesimaino; jos kadaisia buvo 
tobūlesnes, paskui bevartojant apsitrynė ir pasidarė 
nebetaip tobūlos; ilgesnės lytys sutrumpėjo, taip kad 
dabar sūnums nekartą prisieina kalbėti Kynų būdu: ū, 
žen, mėr (prancūzų), kur seniau, jų tėvai lotinai ištar- 
davo: augustus, jejunium, majores. Bendroji 
taisyklė, kalboms kylant ar leidžiantis, tai raidžių nu- 
birėjimas; bendroji todel taisyklė ir joms atnaujinant 
ir pradžios siekiant, tų pačių raidžių atstatymas ir at- 
gal prinarstymas. Toks būdas yra kritikos, mokslo ir 
istorijos. Priimdami aiškinių visybę ir jų apskritinimą 
už kalbų senoviškumo ženklą, pamatysime, lietuvių 
kalbą ir šiuo žvilgsniu prašmatnesnę esant už visas 
Europos kalbas: slaviai lietuvių žodžius trumpina nuo 
galo, lotinai nuo pradžios. : 
Pavyzdžiai: 1. lietuvių-slavių žodžiai: aprašas—obr: 

(as), draugas—druh(as), dūmas—dym(as), gaigalas— 
 hohol(as), kuinas—koń(as), žiūrėti—z(iu) ret(i); 2. Lie- 
| ivica žodžiai: dvidantis—(d) bidentis, dvynas — 

(d) binus, dvipėdžius— (d) bipedis, dejuoju—(d) ejulo, 
garumas, garas — (g) aromata, gurbs — (g) urbs, įvai- 
"rus—(į) va(i)rius, kinsalis, kinsas - (k) inkela, kvapas— 
(k) vapos, metas—(m) aetas, platus—(p) latus, pla- 
_ čiaus— (p) latius, plauju—(p) lavo, skaistus— (s) castus, 
sniegs—(s) nis, sningu—-(s) ningo, stogas—(s) toga(s), 
šermukšnis—(š) erminea, žansis—(ž) anser t. ir t. 

Jau seniai mokslavyriai yra pasergėję panašumą tarp 
senovės rymėnų kalbos ir lietuvių. Priskaitė daugiau 
ne trisdešimtis visiškai panašių arba tų pačių žodžių 
abiejose kalbose; nors ir kitos visos kalbos kiek tiek 
panėši į kita kitą, kildamos iš vienos bendros prokal- 
bės. Stebėjosi tuomet panašumu kelių dešimčių reiški- 
nių; kaip gi dar labiau stebėtųs, jei geriau prisižiūrėję, 
pamatytų, jog ne kelios dešimtys ir ne keli šimtai, tik 
visa lietuvių kalba atsimuša lotinų kalboje, kaip vei- 
drodyje, ne tiktai svarbesniosiose lytyse, ir smulkme- 
nose. Kalbomokslio smulkmena: tokių supinum, 
"mokslinė lytis, mažai buvusi žmonių vartojama, lietu- 
vių ir dabar apie Anykščius tebevartojama: rautų, 
piautų, gultų, tir. Tas tiktai jų skirtumas, kad . prokal- 
bei artimesnė buvo ne lotinų kalba, kaip reikėtų 
laukti, tik šiandieninė lietuvių kalba. Nemuniškė ir 
dauguviškė, tebebūdamos gyvos, ją tebekalba apie du 
milijonu žmonių, ant pusantro tūkstančio metų pergy- 
veno jaunesniąsias savo seseris: lotinų, graikų, senųjų 
slavių, gotų. Jau tuo reiškiasi didžiausis jos senoviš: 
umas, kad visos kitos kalbos juo toliau į senovę, į 
enovines jų lytis, juo labiau prisiartina prie šiandie- 
Rinių lietuviškųjų lyčių. Todel visiems senovės my- 

lėtojams, kalbų tyrinėtojams, mytų rašytojams, geo- 
grafams, botanikams ši kalba yra nepaprasto svarbu- 
mo ir būtinumo. 

Norime, kad galvojantys vyrai, ar tie būtų Lietuviai 
ar lenkai, ką plačiau pasakytų apie tai; atmetę šalin 
visas savo neapykantas, imtųsi kelti lietuvių literatūrą, 
žadančią visiems tiek daug naudos. Tik nereikia žiū- 
rėti priešininkų klykimo, tik sekti tokių vyrų pavėkslu,: 
kaip a. a vysk. Valančiaus, vysk. Baranausko, kun. 
Jauniaus, Daukanto, Praniauskaičios, kan. Pabrežos ir 
kitų, palikusių ar paliekančių amžiną garbę. Mūsų tru- 
sui atsidaro platus laukas, turtų — be skaičiaus, bereikia 
jų rinktis ir rašytis; naudos bus tiek, kiek ir nesivi- 
liame. 

Del išsitaisymo lietuvių kalboje ir del jos prigimties 
išgilinimo būtinai reikia pamėgti lietuvių ūkininkas, 
Amžiai parodė juos esant geru, sveiku protu, galint 
priimti civilizacijos sėklas, tik duokime jam jo brangią 
savastį — literatūrą. „Ce sont les paysans de la Li- 
tuanie, gui parlent la langue la plus admirable de 
VEurope“. Todel ši kalba atidarys mums žmonių pa- 
davimų turtus, kurie paplauks, kaip stebuklingų daiktų 
upė. Jos išdailinimu neprisireiks mums rūpintis: ji jau 
taip gražiai išpuošta, jog daugiau nebereikalauja. Mūsų 
žmonės laisvomis valandomis taip puikiai ją pavartoja, 
kaip nei viena kita gentis. Todel lengvai gali tarnauti, 
bet kokį daiktą aprašant, kad ir augščiausį ar poetin- 
giausį. (Kurapkiškyje, Svėdasų par.). 


1891 m. kovo ir balandžio mėn . Nr. 6—7. 

Kas ir kaip tėvynę gadina. 
Tėvynė mano, vieta garbinga, 
Kaip motinėlė, esi meilinga! 
Seniau tu tėvų buvai šlovinta, 
Dabar gi priešų esi paminta. 


Žemę, kuri visados prigulėjo mūsų tėvams, vadiname 
Tėvyne. Tas žodis dažnai ištariamas su visokiariopais . 
pagražinimais. Tik ar pagalvojo apie tai bent vienas? 
Tėvynę vadiname — „brangia“, delto kad čia gyveno 
ir kaulus padėjo mūsų seneliai ir tėvai, kur ir mes 
gimėm ir numirti norėtumėm. Vadiname dar — „mie- 
la“, kad visuose mūsų varguose ir nuliūdimuose ji vie- 
na tegali mus nuramint ir numaldyti. Ir ištikro: „Tė- 
vynėje laimės negavęs, svetur negausi“, „svečiuose 
gera, gi namie dar geriau“. Visi mūsų vargai, reikalai 
ir nuliūdimai sujungti su ja. Tai kaip gi galime jos 
nemylėti, nevadinti jos „brangia“, „miela“, neimti jos 
nelaimių už tikras savo nelaimes, jos reikalų — už 
savuosius, negalbėti jos skęstančios, nesidžiaugti jos 
išsikėlimu? Mažiausis daiktelis primena mums ką nors 
„jos, drauge ir mūsų, laimingų dienų. Tai kaip gi mes 
galime nemylėti jos praeities, užrašytos istorijose, ne- 
apverkti šios dienos jos padėjimo ir nelaukti geresnių 
laikų ateityje? Taip, turime ją mylėti ir gerbti netiktai 
žodžiais, ir darbais, visu mūsų pasielgimu, idant galė- 
tume ir vaikams ir vaikų vaikams įkvėpti ir įsakyti 
"tokią pat meilę. Taip turi savo tėvynę mylėti kiekvie- 
nas Žmogus. 

O mes, Lietuviai, kaip ją mylime? Juk ir mūsų Tė- 
vynė taip pat verta meilės, neprastesnė už kitas. Nėra 
mums gėdos, atsivertus praeitus laikus, nes taip pat 
„buvo „didvyrių žemė“, kurių veikalai nepaliko bergždi, 

be naudos, o jų gyvenimo negalime prilyginti į blykste- 
lėjimą Aitivaro. Tegu neilgai tegyveno; ir to jiems už- 
teko garbei nusipelnyti ir prisiskirti prie Europos sūnų. 
Anie laimingieji laikai praėjo; paliko dar daug daiktų, 
nėkados nepraeinančių, ir šiandien leidžiančių augštai 
pakelti galvas. Turime senų seniausią kalbą, kurią ir 
mūsų priešininkai pradeda pripažinti augštesne už sa- 
vąją. Dievas apsčiai apdalijo mus protu ir sielos tur- 
tais, davė širdį mylinčią, į visa ką gera pasinešusią. O jei 
šiandie matome daugelį sugedusių, tai ne iš prigimto 
mūsų netikumo, tik del iš šalies įsibrovusių priežasčių: 
daugiausiai — iš priešininkų malonės. Vieną kartą jie 
tyčiodamies gadina musų širdį, kitą— nenorėdami. Tik 
apverktinas daiktas, kad jie nesuturi ir nenori suturėti 
krentančių ant mūsų nelaimių. Juk gi jie mūsų glo- 
bėjai (?) O kokį jų globojimo turime ženklą? Tą 
vieną „nėkados neapsirinkančią“ policiją ir mums „ci= 
vilizacijos šviesą nešančius paselenčikus“. (O kokiu 
valdininkus mums atleidžia? Apgavėjus, sukčius, vagis, 
žmogžudžius, savo tikėjimą pardavusius, o vienok į 
nusprendimai skaitosi už nebereikalingus prirodymų, 
Gerai vienas protingas žmogus pasakė: Ruskiai mums 
rankas surišo, o žydai kišenes apžiūrėjo 

Girtybė pas mus seniai jau įleido šaknis. Ne ti 
nieko nedaro, dar ir drąsina į tai. Panorėk šiandei iš 
mesti žydą iš miestelio arba sodžiaus; nepadarysi nie 
ko, nors duotumei pačiam ministrui prašymą. Sta 
koks panašaus drąsinimo pavyzdys. 

Salos, kaip pats vardas rodo, guli viduryje van: 
deny didelio Dviragio ežero Ukmergės ap. Ten yr 
bažnyčia, Kamajų parapijos duktė, ir grapo Marikonic 
rūmai, šiandei prigulį jau kam kitam. Privažiuojant i 
Anykščių pusės, akį nuveria tos salos gražumas; apau: 

gusi žaliais medžiais, iš jų kyšo balti rūmo mūrai ir 
bažnyčia. Dar gražesne jos pasirodo, gavus žinoti ten 
nesant nei vienos žydų karčemos, o kromą laikant 
Lietuvį. Nesidžiaugk: per didžiuosius žmonių susirinki- 
mus, policijos tarnui, urėdninkui, padedant, nes gauna 
už tai po kelias dešimtis rublių, žydai iš ratų parduoda 
degtinės už tūkstantį rublių. Ar tai gražu saliečiams? 
Matome, kaip Lietuvoje visa gali padaryti, „nėkados 
neapsirinkančiai“ policijai pakišus rublius. 


Cia labai tinka seniau girdėta pasaka. Policistas, 
eidamas per upę, įkrito į ekertę, tik galva besimato. 
Žmonės rėkia: „karčių, virvių, rąstų“. Gi vienas sako: 
„Geriau, mulkiai, parodykite rublį, tai ir pats iššoks“. 
Ir visi jie viena uolekčia matuoti, vienaip susiūti. Skir- 
tumo tiek tėra, kad mažesnis mažiau ima, o didesnis 
daugiau. 

Svėdasų, štai, miestelyje Ukmergės apskr. urėd- 
nikas stebisi, kad atsirandąs nors vienas žmogus, ne- 
mokąs jam doklės. Jis jaučiasi tame krašte nemažu 
ponu, pats nėkados kitaip nesivadina, kaip tik „na- 
čalnik“, ir prireikus pinigų, stačiai rašo raštą, pridė- 
damas savo vasalo ženklą nėmaž nebijodamas, kad 


tai gali būti parodyta kam augštesniam. Nebent tai 


jam leista. Kame tik priepuolis, nelaimė, tuoj jis su 
savo dvylikos metų sūnum, pasikabinusiu šikšninę ter- 
belę: tėvelis ima, sūnelis kraunas. Mat, iš mažens rei- 
kiama pratinti būti vertais savo tėvų įpėdiniais 
Urėdninkai renka trupinius, nes ir jie patys nedi- 


= desni už vištą. Gi asesoriai žuvauja didesnių kąsnių. 


Anykščių, Ukmergės 5 stono asesorius, štai, ko- 
kią šėtonišką politiką prasimanė Lietuviams apiplėšti. 
Prieš penkiatą metų atvažiavo į Anykštėnus jaunas, 

gudrus, gražus opicierius Pokrovskis ir užėmė aseso- 
riaus vietą. Išpradžių pasirodė toks teisingas, taip mei- 
lus, taip norintis veltui žmonėms patarnauti, jog visų 
širdis patraukė į sau, kaip prastų žmonelių, taip ir 
ponų ir kunigų. Trejiems metams praslinkus, pradeda 
iš visų prašinėti, kad paskolintų pinigų. Kas gi atsa- 
kys tokiam teisingam žmogui, kurs paprikų nėkados 
neima, ko pas mus dar nebuvo buvę. Na, ir davinėjo 
pasiturintieji žonelės po keletą šimtelių; net ir netur- 
tingieji iš kitų skolinosi, vekselius davinėjo, ir aseso- 
riui skolino ant paprasto parašo. Visados žadėdavos | 
atiduoti už savaitės, tik ta „savaitė“ pasirodė lygi Da- 
nieliaus pranašo savaitei. Daugiausiai jam sukišo apy- 
linkės kunigai, nes daugiausiai jį mylėjo... iš baimės, 
kad neįskųstų ir nereiktų be teismo mokėti pabaudų. 
Per dvejus metus Pokrovskis rinkos pinigų, o kur juos | 
dėjo, vienas Dievas težino. Galų gale.jį išmetė iš tar- 
nystės ir skolintojams jis špygą parodė. 

Ariogalos asesorius, kaip iš akies trauktas Po- 
krovskis. Jį taip pat išmetė Kas gi čia gali būti? Ma- 
note, jis vėl negaus vietos? Da greičiau, neg šven- 
čiausis žmogus katalikas. Gubernatorius jau pažadėjęs 
jam vietą Kurše ar Lenkuose. Gerai, kad bent nebe 
"Lietuvoje. Nors tiek padorumo. 


1891 m. gegužės m N 10. 


Paselenčikai. Judošių gaminimas. 


Mokyti vyrai prirodinėja Lietuvius iš senų senovės 
buvus ramius ir glaudaus būdo, kaip tai liudija nesu- 
gadinta mūsų kalba, palikusi tokia pat, kaip ir prieš“ 
keturias tūkstančias metų. Nežinau, ar begalėtų tą patį | 

pasakyti apie šios dienos Lietuvio būdą, kurs nuo kai- 
kurio laiko minėtinai atsimainė. Kas do priežastis? Ži- 
noma, jų daug yra. Svarbiausios gi: 1, pavyzdys „ne- 
šančių mums civilizacijos šviesą poselenčikų“, kurių 
„širokija russkija natury“ smarkiai įžeidžia mūsų žmo- 
nelių dorą. Mirtinoji ruskiams nuodėmė, kad jie del 
savo siekių aukoja mūsų gyvenimo dorą! Norėdami, 
kad ruskių įtaka Lietuviams padidėtų, atleidžia į mus 
savo „rinktinių sūnų“: „kumelvagių, žmogžudžių, vienu 
žodžiu, ruskių visuomenės atmatų. Ko gi gera mes, o 
"drauge ir jie galime tikėtis iš tokios įtakos? Išmokti 
galvų skaldyti, rankų sukioti, o pasigėrus, ir galvų nu- 
sisukti; vienu žodžiu, prisitaikinti prie jų „širokich 
ruskich natur“. 

Tai gražiai mums išaiškina žemiau aprašytoji žmog- 
žudystė, atsitikus Anykšcių apylinkėje. 

Anykščiuose trečiadienių turgai Miestelis, kaip 
visi žino, nemažas: visa ko galima gauti. Todel ir apy- 
linkės žmonių susirenka ten visokiais reikalais: kas par- 
duoti, kas ko pirktis. Rudeniop pereitų metų, saulei 
jau nusileidus, susitarė keturi Cekonių sodžiaus burlo- 
kai paselenčikai eiti „bitį polakov“. Pasakyta — 
padaryta. Nueina į artimąją karčemą, ant p. Jelen- 
skio žemės stovinčią, visiškai prie vieškelio. Ten su- 
sibarę su Lietuviais, užgriauna vieškelį šakotais me- 
"džiais ir laukia kitų atvažiuojant, nes su pirmaisiais, 
matyt, nepakako kultis Prietemoje žmonių nebedaug 
bevažiuoja namo; nebent mėgstantieji po burną išgerti 
ar dideliais reikalais palikę. Mūsų burlokai ramiai sau 
geria degtinę ir laukia aukų. Žmogus, privažiavęs prie 
medžių, o nežinodamas, del ko kelias užstotas, eina į 
karčemą pasiklausti. Tuojau užpuola jį burlokai, reika- 
laudami degtinės. Žinoma, žmogus jiems neima; tai gauna 


„Apžvalga“ ir apžvalgininkai. 7 

į apyausį, o sudribus ir į nugarą. ir šonkaulius paskaito. 
Daugelį tokiu būdu žmonių pažeidė, tik jų skaičiaus 
nežinome, nes į visas puses išbėgiojo. Sunkiai iki šiol 
sergančių yra penketas kiauromis galvomis ir du visiš- 
kai negyvu. Daktaras pripažino juos esant 'užmuštus 
svarstyklių meškomis nuo keleto svarų. Visa tai pada- 
rę, burlokai eina į veselijas, šoka, dainuoja, lyg nekal- 
čiausi pamergiai. Kada gi pasakė jie žmones užmušę, 
atsiliepė: „Nu, i slava Bogu. Davaite vodki“! 

Žmonių tokiomis širdimis įtaka aiški visiems. Dabar 
visi sėdi cypėje, o byla labai užsiėmė p. Jelenskis Kad 
gi jam pasisektų gerai pabausti tie mūsų neprieteliai 
pavyzdžiui kitiems jų draugams mušeikoms. 

Minėtinas daiktas, ruskiai, norėdami kuiolašiaus 
atskirti Lietuvius nuo Lenkų, tuo pačiu laiku nepripa- 
žįsta mūsų skirtumo nuo jų, kaip Lenkus taip ir Lie- 
tuvius vadina „polaki“. Taip juk nėr. O jei Lietuviai 
daugiau pasinešę į Lenkus, nekaip į ruskius, tai, tur būt, 
yra tam ir akstinų 

Antroji nemažiau svarbi mūsų širdies pažeidimo prie. 
žastis tai judošių gaminimas. l 

Rusų visuomenė, jos bendrovės, apsiaustos aiškio- 
sios ir slaptosios policijos tinklu, tūao baisiausiam 
proto apsnūdime, susiturėjime: jų laikrašciuose neras 
nei vienos drąsios ir tiesiai išreikštos minties Žmo 
nės suprato ir širdimi tyli, bijodami tėviškos globo 
kalėjime arba bet kokio nemalonumo. Smulkesnieji bu 
čiuoja vyresnybei ten, kur niekas gerų žmonių ne: ta 
nauja jiems tik savo asmenimis, nes protą sau iš vy: 
resniųjų skolinas. Svetimtaučiai, atvykę į rusų krašt 

stebisi ta jų letargija, o išsižiodami, turi nuken 


bės. Tas policijos tinklas, nors neregimas, taip sunki 

slogina visus galvojančius visuomenės narius, jog du 
suėjusiu prieteliu nedrįsta vienas antram atverti savo 
širdžių, nes „ir sienos gali ausis turėti“. Del to ir min- 
tys negali kilti, kaip rūgstąs augalas, nes turi pūti, 
plietas neleidžiančiu degti skystimu ir trokšta, kaip ly- 
džiai pasmirdusiame vandenyje. Ten gyvenimas tik vi- 
jūnams ir kitoms nesrioguotosioms žuvims. Jos purkštauja 
per tą pasmirdusį vandenį ir jaučiasi visiškai laimin- 
os. Tiesus kelias joms į dangų; tik kažin ką jos ten 
eiks, kad pūvančių balų ten nėra... 

Toks pat tinklas aptiesė ir mūsų Lietuvą. O delko? 
uk Lietuviai dar nemoka politikuoti ir maištą kelti; 
valdžios tebeklauso? Lengva atsakyti: mes dar tu- 
ime kaiką laisva, savo mintį katalikų tikėjimą ge- 
esnį esant už pravoslavų. O tai mirtinasis mūsų „grie- 
as“. Reikia ir ta mintis sugniužinti. Tik kaip? Lietu- 
viai knygas skaito. Palaikyti nusidėjimu politikai tą 
kaitymą, kad nei į rankas nebeimtų knygos, tai paliks 
tamsūs, nieko neišmanantys, kaip gudai, tada nieko ne- 
egalvos ir visur bus santarvė. 

Sulig aplinkybių ir judėjimas: yra pasmirdusio van- 
ens, turi privisti ir nesrioguotųjų žuvų, nes į tai yra 
asinamos Tai ir sakau, politikos byla smarkiai pa- 
eidžia mūsų doros padėjimą: del malonių, šiltų vietelių 
ir pinigų daugelis kas duoda savo dūšią ir skriaudžia 
avo brolius. 

Simonių, sakysime, urėdnikas V. Matuliauskas yra 
ikras lietuvis ir katalikas. Neduok Dieve, sako Krilo- 
as, kai ragaišį pradeda kepti kurpius, o batus siūti 
uonkepys! M, iš mažens neturtingas našlaitis, tarnavo 
as ūkininkus, ganydamas jų kiaules, paskui artoju. 
tiduotas į kariuomenę, išmoko rašto ir iš turkų karo 
įžo kokiuo ten mažuoju laipsniu ir gavo urėdniko 

vietą. Pusę amžiaus ištarnavęs kitiems, pajuto antrą pu 
sę reikiant tarnauti jam. Mažas skiriumas: jis buvo vie 
nas tarnas, o jam turės šimtai tarnauti ir tai ne ti 
kūnu, ir kišene. Kurpius ima kepti ragaišį: Vincuka 
virsta baisiu urėdniku; plėšia žmones atsispirdamas; nė 
tokio žingsnio, kad jis į ką neprisikebintų. Vis tai nie 
kai: žmogų teisman paduos, bet ir primokins, žinomą 
nedykai, kaip išsisukti; ir ruskiams geras, ir lietuviamį 
šiaip taip. Tik šį rudenį susitepė kur kas negražiau 
geistume, kad kaip nors apsikuoptų. 

Rudeniop į Simonis suvažiuoja daugybė žmonių 
atlaidus. Atvyko ir Svėdasų urėdnikas. Tuojau prikib 
prie vienos moteriškės, lietuvišką maldaknygę nešan 
čios. ir atėmė. Tik tai jam į gera neišėję. Žmonė 
kalbinėja, nežinau, ar tiesa, Matuliauską turėjus pyk! 
ant Svėdasų Urėdniko Skvorcovo, pakursčius žmone 
šie supuolę ir Skvorcovą primušę Sis gavę patiri 
tikrąją žmonių užpuolimo priežastį ir pagązdinęs 
teismu. Nuversdamas nuo savęs atsakomybę, M., nese 
nai teatvykęs į Šimonis, ėmė visaip tardyti, kas muš; 
ir kišti žmones į cypę. Jau keliolika žmonių sėdi. 

Tokius judošius, kad ir iš katalikų, ruskiai miel 
vaiso mūsų tėvynėje. 1891 m. birž. m. Nr. 11. 


Iš priežasties knygelės „Marguminai“ Bevardžio. 


1888 metais Siaurės Amerikos mieste Shenandoah 
Pa. lėšomis ir spauda šiandien jau, amžiną atilsį 
nuspindėjusio lietuvių laikraščio „Lietuviškasis Balsas 
išleista knygelė „Marguminai del gero Lietuviams“. | 

Kiek galvų, tiek galvojimų, matyti, apie supratim 
kas yra Lietuviams „gera“. Apie vieną tokį supri 
timą, išreikštą „Marguminuose“, ir noriu keletą žodžį 
priminti. 

Daug jau buvo kalbėta ir rašyta ir mūsų menkuose 
lig šiol buvusiuose ir esamuosiuose laikraščiuose apie 
ašytojus, samprotaujančius, jog tik išardžius visų svar- 
biausį būdiškąjį lietuvių pamatą — tikėjimą, stos jiems 
ojus. Laikraščių polemika tame dalyke, Dievui dėkui, 
pamažėl gesta, kaip žarijos, užbarstomos pelenais; to- 
del ir aš čia nenoriu jų krapštinėti, idant vėl neiškiltų 
iepsna. O jei čia drįsau apie tai paminėti, tai iš šir- 
dies sopėjimo, kad tokie talentai, kaip esamų „Margu- 
minuose“ saldžios kalbos širdies dainelių autorius gai- 
šina savo laiką ir protą Ką jis pelnė, įkišdamas tarp 
kitų, nepalyginamai saldžių dainų — „Atminimą apie 
klierikystę“, eiles biauriojančias seminariją, iš kurios 
dygsta lig šiol taip dar Lietuvių tebešlovinamas dva- 
siškasis luomas. Argi nepasirodys juokinga mažai teiš- 
dailintam broliui autoriaus lamentacija kitose eilėse 
apie „prapuolimą davatkos.. mėlyno dangaus akyse. . 
r.. gyvenimo begalo iškeltose krūtyse“? (10 p) Tos 
dvi giesmelės meta Lietuvių akyse ūksmę ir ant kitų, 
odžio nesakius, gražių giesmelių. à i 

Kitas dalykas dar mažiau man tesuprantamas. Viršuj 
nygelės parašyta: „W. Bevardžio“; ji turi dvi dali: 
vienoj padėta dainos be parašo, antroj straipsniai apie 
abai aukštus daiktus su parašu: *p. J. Szl... Iš to 
amprotauju, jog eilių autoriaus pavardė yra -- Be- 
vardis. Cia jau ir nebesuprantu, kaip p. Bevardis. taip - 
arštai mylįs savo tėvynę, galėjo nesuprasti, kas yra 
mums naudinga ir praktinga; mums, mažai apsišvietu- 
jems broliams lietuviams. Kokią mintį jis turėjo, pri- 
dėdamas p. Szl. straipsnius apie „Gyvastį“ ir apie 
rancūzijos socialistus? Tuos straipsnius, matyt, 
p. Szl. užsirašė atminčiai, skaitydamas knygą svetima 
kalba, o p. Bevardis, kaipo diementą, prikišo prie 

savo giesmelių. Kokią gi, vėl paklausiu, turėjo jis 
mintį? Straipsneliai aprašo labai aukštus filosofiškų 
dalykus Pirmame p. Szl. nori įrodyti, jog „nėra gal 
bės, sutveriančios gyvastį ar tai gyvuoliškame kūne a 
augmenyse“ (11 p.). Tokiam išvedimui reikia daugy 
bės chemiškųjų procesų ir mechaniškųjų įstatymų, ku 
rius, nežinau, ar supras žmogus, mažai temokytas, ne 
dar ir su išplėstu protu Žmogui reikia ilgai galva sukti 
kad taip beprotiškai išsifolosofuotų. (O socialistiškasi; 
prancūzų darbininkų būdas ar pritinka Lietuviams? 
Pasakys p. Bev., jog jis tai pridėjo inteligentams. Na 
tai galėjo jis nesirūpinti tuo: inteligentas ras ir gė 
resnių apie tai veikalų ir jo pagalbos nereikalingas. 
prastiejį žmonės trokšta protui maisto, kaip Žuvyi 
vandens. Tai gi ir duokite, Broliai Rašytojai, jiem 
sukramtomo maisto. Tegul nesirūstina paminėtieji č i 
žmonės, nes ne iš piktumo čia juos paminėjau, ti 
geisdamas savo numanymu „geresnio gero“ už „Margi 
minų“ gerą. O gal nekaltai užpuldinėju giesmeli 
autorių? Galėjo jis nusiųsti „Lietuviškam Balsui“ savı 
giesmes be parašo, o leidėjas, pamatęs, jog vieni 
maža, pridėjo kitus straipsnius ir davė knygelei vardą 
Tad jau visiškai būtų nebegražu -- padaryti savi 
bendradarbį vertą priekaištų. 

Iš visos knygelės vieną daiktą tesuprantu ir tai til 
per pusę: kodel ji tapo pavadinta „Marguminais“i 
Manau del to, kad ją paskaičius, šiek tiek apšviesti 
žmogaus galvoje pasidaro „marga“, o neapšviesto — 
ir visiškai tamsu. O gal ir iš kitos priežasties. 
juos ten bežino! 

Negalėdamas žodžiais pasakyti giesmelių autoriui 
meldžiu nors čia, jei jis skaito šį laikraštį, kad gė 
riau prisidėtų prie darbo „Varpo“, laikraščio trupu 

geresne tendencija, neg „Lietuviškasis Balsas“. Turiu 
viltį, kad jis vėl nuoširdžiai triusis mūsų naudai, nors 
per tą laiką, tur būt, truputį aptingo. Laimingo pasi- 
sekimo! t 

1892 m. 1 vas. Nr. 3. 


Katalikai, ypač lietuviai tarp stačiatikių. 


Dabar visame sviete tiek ir tėra kalbos, kaip apie 
„amžiaus pabaigą“. Ištiesų, yra apie ką šnekėti, nes 
tai yra jau devynioliktasis krikščionystės veikalų am- 
žius, kurs praėjo sulig šv. Luko: „Gerai darydamas“ 
(Ap. Darb 10,38). Bet gerai tedarė tikroji krikščionystė- 
kalikystė, kuri per tą 19 amžių nešė, krauju apsipil- 
dama, sveiką mokslą į visas svieto šalis, dėjo savo 
gyvastį už dvasišką savo artimų gyvenimą. Tokiu būdu 
išsipildė pranašystės apie tikrąją Bažnyčią — kad ji 
bus — katalikiška arba, lietuviškai sakant, visuresanti. 
Dvasiškasis mokslas buvo bet kuriame krašte civiliza- 
cijos pamatas, nes išmokė gimines žmoniškumo arba 


"įvedė į praktiką Dievo įsakymą apie artimo meilę. 


Lengva pasakyti — įvedė, bet sunku jį įvykinti, nes 
kiekvieną savo žingsnį turėjo krauju žymėti, nes vieni 
to mokslo nesuprato, kiti iš puikybės suprasti neno- 
rėjo. Paskutinieji buvo ir yra visųnedoriausieji, nes 
klaidos, iš nesupratimo kylančios, ne šiandien, tai rytoj 


. bus pataisytos, bet jei žmogus su gera nuomone ir 


pažinimu klaidžioja, tai ir vargo gailu jį žodžiais ar 
darbais įtikinti, belieka melstis, kad V. Dievas duotų 
jiems savo malonės, jų protą apšviečiančios ir ati- 
trauktų juos nuo žemiškų dalykų, nes tiktai iš žemiškų 
priežasčių to nenori suprasti. - 

Tokie tai yra pravoslavijos išpažintojai, kurių val- 
džioje sunku katalikams gyventi. Idant suprastume, ko- 

del maskoliai taip elgiasi su mumis, reikia keletą žo- 
džių priminti apie pačią stačiatikystę ir apie jos atsi- 
radimą. Dvasiškosios katalikų vyresnybės visados buvo | 
priedermė — rūpintis gyvenimo padorumu, kylančiu iš 
Dievo įsakymų laikymo, todel ji visados perspėdavo 
klystančius, net ir didžiūnus. Bizantijos (Kastantinapi- 
lės) kunigaikščiams nelabai tai patikdavo, . todel ilgai- 
niui stengės išsirinkti tokius dvas škuosius, kurie ne- 
p'ieštarautų jiems. Bet ir ant jų buvo vyresnis — Po- 
piežius, tai prireikė graikų kunigaikščiams atmesti Po- 
piežius, idant galėtų tai, ko panorės, jau be jokio 
persergėjimo iš šalies daryti. Maskoliai, priėmę tikėji- 
mą iš Graikijos, gavo ir tą Popiežiaus niekinimą pri- 
imti; to negana, caras Petras I pasiskelbė pats popie- 
žium, o jam mirus, savo įpėdinius, ar tai bus vyriškas 
ar moteriška. Nuo to laiko šv. krikščioniškas tikėji- 
mas tapo sulygintas su pasaulinės politikos priemonė- 
mis, k. a. su policija ir k. t, nes gavo tarnauti dau- 
giau carui, kaip Dievui. Aišku, tokios nuomonės apie 
tikėjimą nereiškia tikrojo Dievo mokslo. i 

Maskolijoje tad dvasiškasis mokslas žemiau stovi 
už pasaulinę politiką; tikėjimas tėra jos tarnas. Dabar 
žiūrėkime, kokiai gi politikai tikėjimas tarnauja, tą 
patvirtindamas ir savo apsiaustu apdengdamas. Masko- 
lių idėe fixe yra begalinis išsipūtimas į visas šalis; an- 
tra, žmonių laikymas tokiame paklusnume carui, kad 
bijotų šaukti, net antrą kailį nuo jų lupant. Toms idė- 
joms maskoliai viską pašvenčia: artimo meilę ir gėdą, 
kurios sugrįžusios kaitins jiems akis. 

Išsipūtimas visupirma, jų nuomone, turįs prasidėti nuo 
visų slavių surišimo Rusijos globoje, o junge ir ce- 
mentu turinti būti visas tas gimines vienijanti stačiati- 
kystė. Tarp slaviškųjų giminių stovi nedidelis būrelis 


105- 


katalikų - neslaviškos kilties — Lietuvių. Tas tatai 
būrelis reikia maskoliams įsitraukti į ią sąjungą, nes 
kitaip visa jų politika suirsianti. Tai ir suprantamas 
dalykas, kodėl maskoliai taip elgiasi su kitomis tauto- 
mis ir tikėjimais, o labiausiai su lietuviais katalikais. 
Tik stebėtinas ir jų azijiškas neatsižvelgimas į tai, ką 
gi kiti žmonės pasakys apie tų jų sumanymų vykinimą 
Visupirmu matome didžiausią tų politikanų veidmai- 
nybę. Visa maskolių literatūra skamba šauksmais ir 
- rėksmais ant pereitųjų amžių tikėjiminės neapykantos, 
kuria neva pasižymėdavę katalikai; ir pasigyrimais ta- 
riamąja dabartine tikėjimų laisve. Žiūrėkime gi, kokia 
laisve mes džiaugiamės. Neskaitant unitų. kurius taip 
žvėriškai atsivertė į pravoslaviją 1839 metais, lygiai 
naikina ir katalikus: panaikino Polocko, Minsko, Chol- 
mo irk. vyskupystes, pridėdami jas prie gretimųjų — 
Mogyliavo, Vilniaus ir k Tuo pat žygiu pamažino se- 
minarijose klierikų; del to plačiosios vyskupijos visados 
jautė ir tebejaučia didelę kunigų stoką; to tik ir te- 
reikia mūsų prieteliams Žmonės per kelias dešimtis 
metų neregėję kunigo, negali suprasti tikėjimo tiesų, 
tai maskolių misionoriams skelbti tokiems savo pravo- 
slavija yra begalo lengva. Kartais atsiranda nuliekamas 
kunigas ir vyskupas skiria jį į kurią patuštėjusią vietą, 
tada generalgubernatorius gali jo neįsileisti; dažniau- 
siai taip ir daro. Del tos priežasties daug Petrapilio 
vyskupijos kunigų sėdi sau be vietos, o daugybė pa- 
rapijų lieka, kaip ir buvus, be kunigų. 

Lengva maskoliams su parapijonais, kurie neturi ku- 
nigo; bet ir tose parapijose, kur yra kunigų, maža ką 
jie tegali padaryti. Maskoliai savo raštuose užpuldi- 
nėja katalikus, prikišdami jiems nebūtų daiktų, o ka- 
talikai negali jiems įrodinėti jų neteisybės; tai užginta; 

taip pat ir bet kokie susispyrimai kunigų su popais. 
(Mat, maskoliai šviesos, kaip pelėdos, bijo). Piešia pa- 
veikslus, lieja agnosėlius (medalikus) bizantiniu stilium 
arba visiškai stačiatiškųjų šventųjų ir padėję lotynišką 
ar lenkišką parašą, kuo ne veltui įkaišioja „bagamaznin- 
kams“, kad tai jie katalikams parduotų  Bagamaznin- 
kais rusai vadina ir tuos, kurie tokius paveikslus pie- | 
šia. Kokios vertybės yra tai piešiniai, reiškia pats jų 
pravardžiavimas — m:zninkais, t. y. Dievo sutepėjai. 
O tegul tik kas pasako nors žodelį ant tokio pasiel- 
gimo — tuoj išvažiuos į šiaurę, kaip tai ir atsitiko 
Kamajų kamendoriui Damininkui Tumėnui. 

Kentėti ir negalvoti (terpiet i nerazsuždat), štai, kas 
belieka katalikui. Už kritikas nukentėjo ir Kauno bei 
Panevėžio gimnazijų kapelionai (kun Cezaras Jači- 
nauskas ir kun. Aleksandras Dambrauskas). Karaliaus 
dienomis burlokai varydavos į savo cerkves ir katali- 
kus mokinius; kapelionai teisingai sakė jų vaikai galį 
ir bažnyčioje pasimelsti. Tiek tebuvo tų dviejų kape- 
lionų kaltybės; vis delto ir už tuos menkniekius abudu 
gavo po 5 metus šiaurėje pabūti ištremti. Visa tai 
maskoliai daro, kad vaikai jau išmažens priprastų prie 
stačiatikystės i 

Tam pačiam tikslui rusai ir cerkvines savo mo- 
kyklas steigia. Kokią įtaką daro tos rūšies mokyklos, 
bet kas gerai žino; tai pareiškia pats jų vardas; ką 
vaikui į širdį įdėsi, to ir iš paaugusio nebeiškrapštysi. 
Neužmiršta, žinoma, ir didesniųjų. Visokiais pragumais 
stengias katalikų tikėjimą jų akyse išniekinti, o stačia- 
tikių išaukštinti. Savo vyskupus, lankančius vyskupijas, 
iškilmingai priimti gina, o džiaugtis verčia, kai arki- 
riejus lanko; nesidžiaugiančius policija bizūnais pa 
linksmina. Miestuose užgintos katalikų procesijos; ji 

turi dėtis prie iškilmingųjų maskolių procesijų, bent 
varpais skambindami, kaip tai Vilniuje buvo. 

Ką besakyti apie tūkstantis atimtų bažnyčių, panai- 
kintų vienuolynų, išplėštų turtų, iš kurių tik po 1!/4 
nuoš. (pusantro rublio iš šimto atimtųjų) temoka kuni- 
gams. Naujas bažnyčias statyti ar senas taisyti gali, 
tik valdžiai pavelijus. O kiek reikia vargo, kol tai iš- 
maldauji! Na, žmonės kaip vargsta, taip, bet gi nors 
jų žingsniai nesupančioti. Ale koks kunigo padėjimas! 
Kunigas Rusijos imperijoje, kaip vinių prikalinėtoje 
bačkoje: ligi tik pajuda, tuoj į kurią įsiduria; be poli- 
cijos žinios nė žingsnio nežengia. Išvažiuodamas iš 
savo parapijos, turi prašytis sprauninko, iš gubernijos— 
gubernatoriaus; apie užsienius ir kalbėti nėra ko! Ko- 
del? Tur būt, maskoliai bijo, kad išvažavęs kunigas 
neišdėtų švieson, kaip Rusija pakenčia tikėjimus. Su- 
sirgęs kunigas negali nė pamanyti apie greitą opera- 
ciją ar ką panašu: penkis kartus numirsi, kol visus, 
nuo Anno lig Kajifo, apvaikščiosi, kol leidžiamųjų 
raštų susilauksi. Vienas Žitomiriaus vyskupijos kunigas 
susirgo akim; tos vietos gydytojai neapsiėmė jo pa 
gydyti be operacijos; pasiuntė jį į Prūsus; bet leidimo 
jis laukė pusantrų metų ir suskubo nabagas apakti. 

Tai matai, kokia yra Rusijoje tikėjimo laisvė. Ar gi 
galima maskolius už tokį jų apsiėjimą vadinti Europos 
sūnumis? Azijiečiai ir tiek! Jiems vieta, kaip išsitaręs 
šv. Kazimieras: Tenai, už Volgos. 

Čia rašiau apie visus katalikus tarp stačiatikių; bet 
kiekvieną daiktelį galime taikinti, ir tai daugiausia, į 
lietuvius katalikus. Jų padėtis kuo ne lygi Airių padė- 
čiai. Kitas tautas spaudžia, spaudžia, bet nors gi sa- 
vaip kalbėti negina, o mums lietuviams nė tos „malo- 
nės“ neteikia: lietuviškai kalbėti nusidėjimas, o rašyti 

tai jau mirtinoji nuodėmė Del to ir lietuvių knygų 
spausdinimas griežtai užgintas ir lietuviškasis namų 
mokslas nepagirtas. Apie lietuviškąją spaudą jau daug 
yra prirašę mūsų laikraščiai; čia to nebepakartosiu, nes 
ir straipsnio platumas to neleidžia; vėl gi ar begali- 
mas daiktas surašyti visas maskolių nedorybes apsiei- 
nant su katalikais? To nė didelėje knygoje nepadarysi 
(Poznaniuje tai mėginta padaryti), ne tik ne menkame 
kalendoriuje. Rasi, tik vienas Dievas tesuskaito visas 
kančias ir dejavimus nekaltų mūsų žmonių ir atsiųs 
kokį nors nuraminimą ir paguodą Duok Dieve kuo- 
greičiausiai to susilaukti! 
1892. 1 rugp. Nr. 15. 
Vaižganto parašais. 
Neįvykusios viltys. 


Sunkus dabartinis padėjimas ruskių valstybės gyven- 


tojų! Iš vienos pusės sunki valdžia slogina protą ir 
valią; slogina taip, jog galvojantys žmonės pradėjo bi 
joti savo paties šešėlio: štai —štai, išgirs mano nekan- 
trius žodžius; štai —štai, įtrauks į eilę nusidėjusių val- 
stybei, uždarys kalėjime, išvys į tolimą Rusijos kraštą, 
paves žandarų malonei; štai—štai, pajus beveik mano 
mintį, priskaitys prie neištikimų, neblagomisliaščich — 
nepadoriai galvojančių, ir tas intapas, kaip raupų žymė, 
ištolo baugins didesniąją dalį „blagomislaščich“ — pa- 
doriai galvojančių. Mintys tad, neturėdamos galios iš- 
sireikšti ir mainytis, negali lavintis, sutena, užmiega, 
gi jų nešiotoją— žmogų pripratina pavedžiojamu už 
nosies: turėk nosį pavėjui, ir tau bus patogu gyventi. 
Senesnieji jau prie to priprato; jiems gana vyksta šal- 
dyti ir karštas, neramus jų jaunųjų atžalų kraujas. Tė- 
"vas, išleisdamas jauną savo sūnų į mokslavietę, perser- 

ginėja: „Vaikeli, tik tylėk! Vaikeli, nešnekėk vagone: 
nežinai, kas. gali išgirsti! Vaikeli, nepertaryk mokyto- 
jams“! Išpradžių jaunųjų dvasia purtinasi prieš tokią 
vergiją; tik. praktiškumas gana greit paima viršų ir 
priverčia jų dvasią giliai giliai įsitraukti į vidų Paskui 
jau ir visus kitus mokslus apie gyvenimo gudrybę 
priima paviršutiniškai, nebevargdamas savotiškai per- 
kratyti girdėtus dalykus, ir darosi automatinis vyres- 
niųjų įsakymų pildytojas, kurio visa dora prasideda ir 
pasibaigia taisykle: žemesnis tesilenkie aukštesnio; 
„Čin čina počitai“. (Gi valstybė gali pasidžiaugti iš- 
auklėjusi pavyzdingą valdininką. Taip ir darosi Rusi- 
jos tvarka , 


Iš antros pusės sunkus ūkio, ekonominis padėjimas 
slogina ramumą; tik su juo jau sunkėliau grumtis. Kaip 
ten yr, taip yr su dvasios aukštybe ir jos reikalavimais: 
ji, kaip jau matėme, galima priveikti; gi padaryk, kad 
geras, paklusniu sau, kad alkdamas, neprivalytumei 
valgio ir šaldamas — dangos! Ūkio nupuolimas taip 
žymus, kad skundų nebegali suturėti nei baimė. Visais | 
kraštais gali išgirsti žmonelių dūsavimą ir dejavimą: 
nėr pinigų, nėr pinigų! Budėdami, klieda, sapnuodami, 
spėja apie geresnius laikus, apie palengvinimą, apie 
mokesčių atleidimą ir apie ištisus maišus dar kitoniškų 
malonių. Gi laikas bėga, vargai didėja, o pašalpos nei 
iš kur nėra, kaip nebuvę. Aiškiausiai ir garsiausiai tas 
nerimasčiavimas apsireiškė per paskutiniuosius Rusijoje 
atsitikimus, pervirtimą. Sio to patogaus padaryta kai- 
kuriems pavargėliams, keletas trupinių paberta jaunųjų 
viešpataujančių papratimu; tai davė progos ir visiems 
kitiems pavargėliams, o kur jų nėra? vilties taip pat 
gausią, ko stinga, malone, prie „malonių“ priskir- 

dami ir tokius dalykus, kurie tiesiai žmogui prideri; 
kaip antai, dalelę laisvės. 

Trečia, skaudžiai slogina nelemtoji ruskinimo poli- 
tika; valstybės užsimetimas suruskinti pakraščiais gy- 
` venančias tautas: Suomius, Kaukaziečius, Pabaltijo 
žmones, Lenkus, ypač gi Lietuvius Ruskių valdžia jau 
prieš šimtą metų yra sumaniusi sulieti į vieną-vienodą 
kuopą visus plačios savo valstybės gyventojus, pri- 
mesdami jiems savo rusų kalbą ir stačiatikystę, ir tą 
savo sumanymą vykina smarkiau ar lengviau sulig ap- 
linkybių. Kur sutinka didesnį pasipriešinimą, ten savo 
darbą varo lėčiau; kur mažesnį, ten drąsiau ir begė- 
diškiau. Didžioji Lietuvos Kunigaikštija, turėjusi didesnį 
Gudų žemės kraštą, neg tikrųjų Lietuvių, patekusi 
Didžiarusiams, buvo visa palaikyta iš senovės esančia 
rusų. Kaip iš saviškės, atėmė visas teisės: uždraudė 
spausdinti lietuvių knygas, idant savo kalbą veikiau 
užmirštų, suvaržė katalikus, idant savo tikėjimo išsiža- 
dėtų. Katarinos pradėtasis darbas, perilga vis smarkiau 
varomas, ir šiandei jau kuo ne visi Lietuviai numano, 
supranta ruskių siekimus. Kareiviškai sakant, pirmajai 
ugniai tame Lenkų, ypač gi Lietuvių naikinimo kare 
iškišta katalikų dvasiškiai, kaip įtakingiausieji žemajam 
liaudies luomui. Ruskių valdžia gerai supranta, jog tik 
kunigų įtaka lietuvių liaudis taip tvirtai turis; tad 
atviresnieji jų tiesiog sako: iškarkime vieną skaistų 
rytelį visus kunigus, o žmonės patys mūsų bus. Iš 
antros pusės, ir kunigai supranta Lietuvių tvirtybę pri- 
derant nuo prisirišimo prie Katalikų Bažnyčios, į kurią 
kuo ne visi pridera, išskiriant mažą saujelę Kalvinų 
bei Liuterių. Šitą prisirišimą stengiasi kuoilgiausiai ir | 
kuostipriausiai palaikyti, nes, viena, tai tiesioginis jų 
uždavinys — ganyti žmones Katalikų Avinyčioje; antra, 

tai liepia jų prisirišimas prie savo tautos. Tikėjimą 
mūsų krašte spaudžia, kunigus varžo, jų valdžią ma- 
žina,’ atskiriems laisvę atima, policijai prižiūrėti ati- 
duoda, — štai, žolynėliai kunigams uostyti. 

Visa tai neramina kunigus ir neleidžia jų pavirsti, 
valdžios pastumdėliais, žmonėmis be savo valios. Valios 
trūkumas, pareigas pildant, kunigams tiek pat sveria, 
kaip kitiems patogybių. Todel jie ir budėdami sapna- 
vo apie palengvinimus, apie laisves, apie „malones“. 
Jaunojo valdovo (Mikalojaus II) pasielgimas reiškė tai 
galint išsipildyti: čia su Rymu palieka sutartis, konkor- 
datas nepagedęs, čia iš Lenkų atimta nekenčiamas 
Varšuvos generalgubernatorius Gurka, čia akyse ap- 
skelbia papeikimą Vilniaus generalgubernatoriui Or- 
ževskiui, kad net jį apopleksija trenkia: išjuokia ir iš- 
peikia jo ir Kauno gubernatoriaus Klingenbergio pasi- 
elgimą su kražiečiais, pramindamas juos „Krazių Ge- 
rojais“; čia vėl kur kitur maloniai apsieina, išsiskirda- 
mas nuo kitų viešpačių, ir išreiškia minkštus valdymo 
ketinimus Visa tai davė vilties būsiant geresnių laikų 
katalikams. Ir viltys nei sipildė: vieton laukiamųjų ma- 
lonių gauname štai kokių žinių. 


Dvidešimties Magistrų byla. 


„Jo Malonybė Imperatorius Teisių Ministeriui nuže- 
mintai pristačius aplinkybes valstybei nusidėjusių ku- 
nigų bylos... 1894 m. lapkričio 30 d. teikėsi aukščiau- 
siai įsakyti: tardymą pabaigus, administracijos galia 
atiduoti įvardytuosius asmenis aiškiajai policijos prie- 
žiūrai penkeriems metams kiekvieną, Vidaus Dalykų 
Ministeriui paskiriant jiems gyventi vietas, tik ne Va- 
karų pakraštyje ir ne sostinių gubernijose“. Sulig to 

įsakymo 24 Teologijos Magistrai, aukštesniuoju dva- | 
sišku mokslu, atsidūrė tolimose Rusijos gubernijose, | 
pasmerkti per penkerius metus nieko neveikti, tik ro- | 
dytis pol cijai. . 

Išgirdę tokią daugybę kaltinamųjų, galės manyti apie | 
sukeltą didelį maištą, gi tikrai — nieko ten didžio ne- 
būta. Aš stingu žinių visam tam dalykui pakankamai 
apsakyti; nežinau nė jų pavardžių. Surašau, ką per 
dvejus metus visoje Rusijoje katalikai apie tą bylą 
kartojo, o užsieniuose ir rašė. 

Vienais metais Petrapilio Kunigų Akademijos stu- 
dentai, gavę Magistrų laipsnius, prieš išsiskirdami į 
įvairias vyskupijas, susitarė neužmiršti savo pažinčių 
ir bičiuolystės. Kiekvienas patvirtinęs savo parašu: 
kartkarčiais rūpinsiąs susitikti su buvusiais savo drau- | 
gais ir šelpsiąs juos kuriems kokių priepuolių atsi itiksią: 1 
ligos ar ištrėmimo. Tą nelaimingąjį popierį pasiėmęs 
kun. Pravda, paskirtas mokytoju Kelčių Kunigų Semi- 
garijon. 1892 m. ta seminarija buvo triskart beužside- | 
Uanti. Iš trečio karto patirta vis tai padegąs vienas 
klierikas Gavronskis. Niekas nežino, kam jis tai darė. | 
Suėmus jį ir atidavus tardytojui, jis, bijodamas didelio 
pabaudimo, panorėjo išsipirkti, primeluodamas ir įskųs- 
gos visą seminarijos vyresnybę, buk tai ji platinanti 
nepadorias mintis ir ruskių valdžios nekentimą. Neži- 
nia, ar Gavronskis taip išsipirko; tai tik neabejotina, 
kad policija pasinaudojo jo įdavimu, iškrėtė visą semi- 
nariją, visus ten esančius klierikus ir kunigus, knygyną 
ir k Rado keletą užsieniuose spausdintų knygų, patvir- 
tinančių Gavronskio skundimą. Seminarija tapo šeše 
liems metams uždaryta, į jos mokytojai į kalėjimą sukišti 
t. ir t. Visa tai užsieniuose plačiai aprašyta ir nedera 
mano pasakai. Jei tai priminiau, tai tik del to, kad nuo 

Kelčių prasidėjo aprašomoji byla. Policija, krėsdama 
kun. Pravdą, rado akademikų parašus, kitur vėl kažin- 
kokį popergalį, rašytą Pravdos ranka, su keletu rus- 
kiams nemalonių sumanymų, kurių nė žinoti nežinojo 
susirašiusieji studentai. Iškrėtė visus susirašiusius, tik 
be draugų raštų, daugiau nieko įtariamo nerado ir 
viskas buvo nutilę. Buvo girdėti, vieni rusai Pravdos 
prasižengimą, jo raštus prieš valstybę, Kelčių semina- 
rijos ągitaciją prieš valstybės valdžią, ir visų pasira- 
šiusiųjų akademikų bylą sudėti į vieną ir palaikyti tai 
vienu nusidėjimu; kiti doresnieji ruskiai tuos tris daly- 
kus bandę tardyti skyrium, kaip ir derėjo padaryti, nes 
akademikų sąryšys su Kelčių seminarija buvo toli ne 
vienodas. Vėl vieni manė tai esant prieštaravimą nu- 
statytajai valstybės tvarkai, kiti—fanatikų draugiją be 
sąryšio su politika, t. ir t. Jau tas nuomonių nevieno- 
dumas aiškiai rodė sunku būsiant rasti kokį svarbų 
prasikaltimą ypač akademikų. Praslinko metai ir an- 
trieji, vis tyli; jau pati policija, per visą laiką ganiusi 
apskųstuosius, buvo pradėjusi kalbėti bylą pasibaig- 
siant niekais ir juos būsiant iš žandarų globos paleistus; 
štai, netikėta užklumpa jaunojo karaliaus „malonė“: 
bylą pabaigti administracijos galia. Kas tai yra? Tai 
yra nuteisti be teismo, be apgynėjų; ir tai buvo leista, 
kaipo „malonė“, nes teisdami sulig $ 250 rusų įsta- 
tymų, tai būtų skyrę sunkiųjų darbų ir atėmimą visų 
piliečio teisių. 

Akademikai teismo nebijojo, žinodami teismą nera- 
siant jokios jų kaltybės: jų sąryšys su Kelčiais nepa- 
tvirtintas, o prieteliautis, kaip tai jie buvo apsiėmę, 
beveik visi studentai prieš išsiskirdami apsiima. Klau- 
simas dabar, ar buvo jaunasis karalius įsitikinęs aka- 
demikus kaltus esant? ir kodel jam kaip tik dabar tą 

bylą pasirašyti pakišo, o ne anksčiau? Kurie žino Pet- 
rapilio santykius, sako, buk tai buvusi caro tarnų in- 
trygos, kuriems netiko liberalusis karaliaus elgimasis. 
Bijodami, kad jis tikrai nepalengvintų mūsų krašto 
padėjimo, sugrąžindamas jam nors gi Bažnyčios laisvę, 
pasinaudoję tuo neva nusidėjimu, pristatę tai, kaip 
baisią kunigų kovą su valstybe ir todel nevertų jokių 
palengvinimų. 


Girdėtis, karalius esąs geras, tik apgautas ir apgau- 
dinėjamas; tai gi jo pareiga bus visa tai atitaisyti, 
„dvejetas dešimtų jaunų mokytų kunigų sugrąžinti atgal. 
Katalikų Bažnyčiai tai didelis nuostolis: nustojo savo 
kunigų, nustojo ir vilties gauti iš naujo caro bet koki 
malonių. Neišsipildė viltys. l 


„P. S. Kas žino vardus, pavardes, vietas, iš kur su 
imti, ir vietas, kur padėti tie nelaimingieji kunigai, 
tegu mums parašo tam straipsniui papildyti. 


Priedas. 


„Kurjer Poznanski“ apie šį dalyką taip rašo: Berlyno 
laikraščiai sausio 29 d. š. m. duoda šitokių“ žinių apie 
ištrėmimą 24 kunigų iš Lenkijos ir Lietuvos. 

Kelčių seminarijos mokytojai: 1. kun. Savickis, rek- 
torius, 2. Frelek, inspektorius, ir 3. Pravda. Visi trys 
ištremti į rytų Sibiriją penkeriems metams; pirmuojudu 
į Jakucko žemę, trečiasis į Irkucko guberniją. 4. Gruš: 
činskis į rytų Sibiriją trejiems metams, 5. Senkus | 
Archangelską 3 m., išvežtas iš Varšavos sausio 28 d. 
6. Bochnia ir 7. Haveta į Volgą 3 m. 

Kun. Savickis ir kun Frelek buvo laikomi Varšavos 
citadelėje (tvirtovėje) nuo 1893 m. kovo m. iki pat iš- 
trėmimo. Kiti kunigai tuo laiku buvo iš citadelės iš- 
leisti; gi pabaigoje gruodžio mėn. pereitų metų vėl į 
Varšavą atgabenti ir kriminalistų kalėjiman įdėti, t. y. 
vienan kambarin su vagimis ir žmogžudžiais. Iš jų atėmė 
laikrodžius, nedavė jiems lovų, kad neturėtų kur gal- 
vos pridėti. Kun. Senkų vežė iš „peresilnojo“ kalė- 
jimo vienose rogėse su dviem moterim, kurios, kaip 
ir kunigas, negalėjo keliauti pėsčios. Aplink ėjo ka- 
reivos plikais kardais. Tik vienam jo draugui oficie- 
rius teleido prisiartinti prie rogių, atsisveikinti ir... ap- 
siverkti. 


Visi kiti kunigai ištremti 5 metams į visokias Mas- 
kolijos gubernijas: 8. Naslaskis iš Vloclavko į Jaros- 
lavlio g., 9. Fullmanas į Ž. Naugardo g, 10. Stanke- 
vičius į Kalūgos g., 11. Kazanskis į Tulos g., 12. Pau- 
lauskas į Kastramos g, 13. Pranaitis, Petrapilio Kuni- 
gų Akademijos garsus profesorius, į Tverės g. (jis 
išprašė palaukti vieną mėnesį), 14. Trasuns iš Petra- 
pilio į Vladimiro. g., 15. Przemockis, šv. Kotrinos 
vikaras Petrapilyje, jau nuo sausio 17 d. sėdi Dy- 
snianske Naugardo g., 16. Przezdzieckis, Paulinų vie- 
nuolis iš Censtakavos, į Penzos g., 17. Rušinskis iš 
Žitomieriaus, nuo 1893 m. buvęs Zaslavo vienuolyne, 
į Maskoliją, 18. Valentas iš Mintaujos į Simbirską, 19. 
Genys iš Mintaujos į Kazanių, 70. Barauskis, Kauno 
Seminarijos mokytojas ir dar 4 nežinia kur ištremti. 


Tiems, kurie buvo mokytojai seminarijose ar gim- 
nazijose, užginta ant visados tokias vietas beužimti. 
Buvo šnekama, kunigus Savickį, Freleką ir Pravdą bū- 

siant pakartus. Iš tiesų, maskolių neteisybei ir nedo- 
rybei betrūksta vienų kartuvių. 
1895 m. vasario ir gegužės m. N 4 ir 9. 


Mus užmiršo: duokime apie save žinią! 


Žodžius „mus užmiršo“ jau senai senai galėjome pa- 
sakyti apie save mes, Lietuviai. Ypatingas tautos liki- 
mas! Ji, tarytum, turėjo visa, ko reikia ilgai būti; ta- 
čiau tas buvimas tepaliko istorijų knygoje ir moksla- 
vyrių atminime. 

Pusėje tryliktojo amžiaus Rytų Europos vakarinio 
krašto lygumoje pradėjo taisytis nauja valstybė. Iš ne- 
žinomo kuo ne ligi pat to laiko miškų krašto Nemuno 
upės baseine išėjo karžygių jauna tauta, ilgiau už kitas 
indoeuropines tautas išlaikiusi savotiškas prieškrik- 
ščioniškos Azijos kultūros ypatybes. Stebėtinai greitai | 
šita tauta stengiasi susidaryti platų politininį organizmą 
ir išreikšti didelę energijos ir veiklumo atstanką. Ma- 
žiau kaip per 100 metų susidaro plačiausi valstybė 
— Didžioji Lietuvos Kunigaikštija, regimai, pavojinga 
kaimynams, turinti didelių pajėgų ir įrankių. 

Taip rašo prof. Antanavičius. 

Nebesuskaitomoje daugybėje karų ir mūšių su prie- 
šininkais Lietuviams nebuvo laiko atsigręžti į savo val- 


s.s. vŢve 


du pritraukė į save kaimynų krikščionių ir mongolų | 
— magometonų ir — ėmė trauktis į užmiršimą. Kol dar 

buvo su Lenkija, rasdavome nors gi valdžios datuose 
ją paminėtą, kaipo Lenkijos priedą. Gi Lenkijai puolus, | 
nuo pradžios šio XIX amžiaus prasmenga ir tie pami- 
nėjimai Visų ilgiausiai Lietuvą minėjo geografijos ir 
istorijos žemėlapiai. Gi rusams savotiškai valstybę pa- 
dalijus, bepaliko Lietuva vienose istorijos knygose ir 
mokytų atminime, kaipo vienas senovinių dalykų. Už 
didžiąją dalį to naikinimo darbo galime padėkoti rusams, 
kuriems tiek ir terūpi, kaip čia mus išdildžius. Galime 
juos pasveikinti: jiems pasisekė išdildyti mus iš Euro- 
pos vyrų akių; visi mus užmiršo, mums visi pagiedojo 
reguiem, kaipo žmonėms, išpildžiusiems savo istorijos 
paskyrimą ir ištirpusiems jūroje svetimų galingesniųjų | 
gaivalų Mūsų retkarčiais bepaleidžiamą balsą laiko už 
einantį beveik nuo marso, ne nuo žemės 

Tačiau, juk ne taip! Rusai, pragaišinę Didžiosios Lie- 
tuvos Kunigaikštijos vardą ir jos garsą, neišdildė jos 
širdies—tikrųjų Lietuvių tautos. Apie tris milijonus že- 
maičių ir aukštaičių taip pat tebekvepuoja, kaip ir anuo- 
se garsiuose laikuose, o tai juk ne juokai! Trys milijo- 
nai — tai minia žmonių! Dabar, sulyginus su kitomis 
tautomis, mažu kuo begali pasirodyti; gi patogiomis ap- 
linkybėmis savo skaičiumi gal nebūtų apsileidusi kito- 
mis Atminkime, iš ko pasidarė 90 milijonų rusų. Tik- 
tai iš keliolikos nuo Lietuvių laikų, vien, kad buvo lai- 
svė plačiose žemėse. Mums neleidžia platintis, kaip be- 
išmanydami, atitraukia nuo mūsų narius; ir vis delto 
ji gali susilyginti savo skaičium bent su kitados buvu- 
sia savo valstybe, davusia tiek garsių darbų, parodžiu- 
sia tiek „kietos, nepakrutinamos energijos, privalomos 
Lietuvių tautai“, sulig to paties ruso Antanavičiaus žo- 
džių. Manykime tad, kiek tai gyvų pajėgų slepiasi tų 
trijų milijonų krūtinėse; kiek tai naudos būtų visuoti- 

nam progresui, jei būtų laisvė visa tai suvartoti, visa 
tai išlavinus, apreikšti! Gyvumo ir energijos ištekliaus, 
žinoma, negalima paslėpti neigi užgniaužti; tegalima 
sutrukdyti jį gyvenimo, darbo kelyje. Taip buvo 
mums: aplinkybės sutrukdė savotiškąjį mūsų dvasios 
gyvavimą, statydamos kliūtis. Lietuva per kai kurį 
laiką tikrai buvo nustėrus, išvydusi ant savo tako bai- 
dyklę. Gi per ilga prasigraužė kitais keliais, aplenkda- 
ma kliūtis, ir toliau plaukia, reikalaudama sau privalių 
laisvės teisių. Pirmas tik atkiutusių darbas buvo atkiu- 
tinti ir kitus sau artimesnius, sujudinti ių energiją, kad 
jiems pasidarytų angšta paprastojoje savo vietoje. Ant- 
ras darbas dabar užėjo: apsireikšti su visu tuo, kas jau 
padaryta, tiems, kurie buvo apie mūsų esimą beužmirštą; | 
duoti apie save žinią Europos žmonėms. Tik kaip? 

Viršiau esu jau prasitaręs, mūsų balsų dar nenorį | 
klausyti, kaipo tokių, kurie dar neturi kuo užimti pla- 
tesnio būrio žmonių vaidentuvę; taip pat dar neklauso 
mūsų išeivių i Ameriką, kurie, tiesa, garsiai rėkauja, 
tik, deja, nėpadoriu būdu, nesilaiko teisybės, nešiojan- 
čios plikos teisybės rūbą; o gryni šauksmai, rėksmai, 
keiksmai europiečiams tedaro įspūdį nepasitenkinu- 
siųjų, kurie vienus ant kitų siundo tiesiog iš gryno 
papratimo daryti netvarką. Belieka dar du būdu duoti | 
apie save žinią. Senų seniausioji mūsų kalba pritraukė | 
vakarų Europos mokytuosius, ir jie įsitikino per anksti | 
esą mums giedoti requiem, nes mumyse dar esama 
savotiškumų ir pajėgų, siūlančių ateityje nemaža nau- 
dos. Tik tasai balsas persilpnas. 4 

Vienai-vienas tinkamas ir, taip sakant, pirštu pridu- 
riamas belieka mokslo įrodomasis kelias svetimtau- 
čių literatūroje, žodžius iliustruojant paveikslais vietų, 
žmonių ir atsitikimų, paišytais, tepliotais ar fotografuo- 

tais. Paaiškinimo žodžiais galima supažindinti su tiesa, 
paišiniais tai patvirtinti ir padaryti įtikima arba, kaip 
sakiau, pirštu praduriama, 

Panašiai padirbėta jau Kirkoro, pririnkusio medžiagos 
dideliam tomui „Živopisnaja Rossija“. Siandei vėl pa- 
sitaiko progos pasivaidinti Europai. P. Algirdas kore- 
spondencijoje į lenkų „Slowo“ rašo Vilniaus fotogra- 
fas Fleury gavęs iš Paryžiaus laikraščio „Le monde 
illustrė“ (pasaulis paveiksluose) ilgą laišką, kietai kvie- 
čiantį  kuodaugiausia atsiųsti paveikslų iš Lietuvos 
etnografijos, plačiausiai tą žodį suprantant: vietų, tipų, 
urėdų, landšaftų ir šiaip jau paveikslų, kurie iš visų 
pusių iliustruoja gyvenimą Lietuvių ir Gudų šalyje. 
P. Fleury esąs talentingas piešėjas ir akvarelistas, 
turįs gražų rinkinį piešinių. Vilniaus tipus ir scėnas 
jau dedąs į iliustracijų laikraščius .. 

Net širdis sutvaksėjo džiaugsmu, beskaitant šią 
trumpą žinutę: štai, sakau, laukiamasis atėjo. Tik tuo- 
jau ir vėl ataušau, vėl nutilo širdis, atminus, vargiai 
galint tikėtis būsiant tinkamai pasinaudota pakvietimu 
visoje Europoje skaitomojo laikraščio. Gerai, kad 
p. Fleury talentingas piešėjas ir akvarelistas; tik ar jis 
yra drauge Lietuvis dvasia? Ar jo rinkinyje yra daiktų, 
tikrai galinčių parodyti tą mūsų savotiškumą? Ar gali 
jis, mums svetimtautis, spėjant iš jo pavardės, pajusti 
kaikurias mūsų šalies gražybes, kaip tai jaučia, saky- 
sime, mūsų pačių artistai dailininkai, ir ar sugebės tai 
perlieti ant drobės? Abejoju. Daugiau, kaip jis žiūri į 
Lietuvą? Cia jau ir abejojimo nebėra — kaip į Len- 
kijos kraštelį, lygiai, kaip į Voluinių, gi mums norėtųsi 
pasirodyti kai kuo įstabesniu. Todel jo tipai ar tikrai 
lietuvių, surastų gilumoje, kur svetimos įtakos dar nie- 
ko nepagadino, kurie taip nepanašūs į Vilniaus, ypač = 

gi į Gardino tipus? Tenai žmonelės, prastodami savo 
kalbą, prastojo didžiosios dalies savo papročių ir ja: 
kitaip beišveizdi gyvenimo scėnose. Jos kitoniškos vi- 
duryje Lietuvos, kitoniškos- Lietuvos sostapilėje Vil- 
niuje, garbingame, tik taip nutautusiame mūsų mieste. 
Iš Vilniaus atsargiai imk scėnas, nes vieton etnogra- 
finių galime duoti kosmopolitinių ypatybių, atseit, to- 
kių, kurios visur vienodos Ir tai neduotų žinios apie 
mus gyvus, tik patvirtintų nuomonę apie mus išnyku- 
sius ir būtų tik akmeniu ant tariamojo mūsų kapo. 

Lietuvai reikia tikrų gyvų lietuvių, kad galėtų pri- 
deramai darbą padirbti. Jai reikia Mickevičių ir Kun- 
drotų, kad galėtų kitiems tinkamai mūsų gražybes ap 
sakyti. 

Plati, romi mūsų Tėvynė. Ji nieko neturi, kas tiesiai 
į akis kristų, kaip, sakysime, Sveicarijos kalnai ir eže- 
rai Romi žemelė, kaip romi Lietuvio širdis; visa kve- | 
puoja meile, jausmų ir pageidimų nutilimu, vien tik | 
traukia ilgą ilgą liūdną dainą sudėstyti arba jau sude- | 
stytą ištisą išgiedoti. 

Sunku vienok laukti genijų, kad tai išreikštų, kitiems 
duotų suprasti. Priseina tenkintis kuo mažesniu. Todel 
visus pavaldančius plunksną ir tepalus, visus fotogra- 
fus, visus, kuriems dar rūpi pagarbinti savo Tėvynė, 
nieko nesakant apie kitus dalykus ir rūpesčius, kvie- 
čiame pabendradarbiauti su p. Fleury. Juk tai darbas 
gražus ir patogus: begarsindami Lietuvą, pagarsins ir 
save, jos darbininkus ir tinkamai bus užmokėti. 

Tik ar ne veltui pašaukimas... Mūsų artistai — nebe. 
mūsų, išsižadėję gimtinės, patraukti kitur kur ir kitu 
kuo. Tegu jie bent pajustų dėkingumą už išauklėjimą 
kelių eilių jų giminės. Tas pats Algirdas, kitoje vie- 
toje rašydamas apie Vilniaus varsininką Vincentą 

Slendzinskį, draugą ir prieteį Andriollio, buk jis kar- 
tais užsiimąs gimtinės dalykais; dabar dirbąs Lietuvos 
istorijos paveikslą: „Gedimino sapno aiškintojai“ ir 
„Šventę linksmybės dievaičio Ragučio“ peizažo pavi- 
dalais  Slendzinskis esąs nepaprasto talento, tik gy- 
venimo aplinkybių sudarkytas. Ar gi negaili, kad tok- 
sai p. Sl. jau 20 m. nebeduoda laikraščiams iliustra- 
cijų? Tokie kaip tik ir gali prisidėti prie mūsų darbo, 
kaipo aiškintojai mūsų gyvenimo. O gal dar ir jis pa- 
sirūpintų lygiai su kitu vilniečiu Edv. Romeriu, žino- 
muoju „Sargybos“ ir šiaip jau gražių peizažų meistru? 
Už vieną savo darbą Lvovo parodoje Romeris yra 
gavęs sidabrinį medalį. Dabar pradėjo piešti scėną 
Vilniaus gatvėje. Neabejoju, kad paieškojus, ir dau- 
giau atsirastų žmonių, kurie, pakursčius ir davus gerų 
siužetų, mestų darbus del pelno, portretų ar religinius 
paveikslus, ir atsidėję padirbėtų labai užleistoje lietu- 
vių gražiojo meno di voje. 

P. S. P. Algirdas dažnai siuntinėja žinią iš Vilniaus 
į lenkų laikraščius Stebiuosi, nematydamas jo parašo 
greta lietuviškųjų. Iš visa ko matos jį linkstant į lie- 
tuvių pusę: tai rodo jo paduodamųjų žinių turinys, na, 
ir patsai pseudonimas. 

1895 m. liepos mėn. Nr 13. 


Griežtas Įstatymo vykintojas. 


Griežtas savo Įstatymo vykintojas pasitraukė iš svieto 
ir apsigyveno menkoje gryčelėje. Visą laiką gaišo, be- 
galvodamas apie Įstatymą: ten ieškojo įsakymų, sulig 
kurių gyvendamas, išganytų savo vėlę. 

Atėjo Velykos Atsiskyrėlis savo stalą apkrovė duona 
ir laukia keleivio, nes Įstatymas sako: būk svečiams 


122 


malonus. Niekas į jį nėjo. Ašaras nuliūdęs liedamas, 
tai ant slenksčio stovi laukia, tai keliais laksto, ieško 
keleivio, kurį galėtų į savo būklą įsivesti, pavalgydinti 
ir pagirdyti. Pagalios, sutiko pavargėlį, vargiai kojas 
bepavelkant. Džiaugias prieidamas, meiliai bučiuoja, 
vedas skubinas į save pavaišintų Numazgojo jam kojas, 
pagirdė geriausiu vynu, savo paties patalą jam pasilsėti 
užleido. 

Pasistiprinęs ir atsilsėjęs pavargėlis rytą metą ruo- 
šiasi toliau keliauti; šeimininkas meiliai jį sulaiko. 

— Keleivi, sako, kurį man pats Dangus atsiuntė! | 
pabūk po mano stogu dar antrą dieną ir antrą naktį. 

Senis sutiko. 

Vidūnaktį atsiskyrėlis, patylomis prišliaužęs prie mie- 
gančio sviečio, smarkiai jį primušė šakota :azda. 

Svečias, krauju apsipildamas, sušuko: 

— Ką gi aš tau padariau,kad tu mane taip sužeidei? 

Neatsakydamas į klausimą, ats skyrėlis puola ant ke- | 
lių, prašo atleisti, apžiūri pažeidimus, dienas naktis bu- 

i prie ligonio. 

Pasveikęs ligonis vėl pradėjo ruoštis į kelią, gi šei- | 
mininkas vėl priprašė jį palikti bent vieną dieną ir vie- 
ną naktį. Keleivis paliko, tik užmigti nebeužmigo. 

Sit, vidūnaktį išvydo šeimininką kirviu rankoje besė- 
linant prie lovos. Svečias šoko iš lovos ir kirvį ištraukė. | 
Dabar jis galėjo šeimininkui taip pat padaryti, kaip 
šeimininkas jam ketino. Tik atsiskyrėlis puolė į kojas, 
šaukdamas: A 

— Pasigailėk, atleisk! dovanok man gyvybę ir klau- 
syk. Tris svarbiausias doras norėjau patenkinti: svečius 
priimti, ligonį pagydyti ir numirėlį palaidoti. Tau po 
mano stogu atsiradus, rūpinaus būti svetymylis. Ligo- 
nių neturėjau, tai sužeidžiau tave, idant turėčiau ką pri- 

žiūrėti. Ir numirėlių neturėjau, tai norėjau tave užmušti, 
idant sulig Įstatymo įsakymo turėčiau ką palaidoti. O, 
aš nelaimingas! Tu man neleidei tai padaryti! Numirsiu, 
Įstatymo nepatenkinęs. 

Keleivis atsakė: 

— Dovanoju tau gyvybę, nes nepilno esi proto; tik 
nelaimė apakėliams, kad savo įstatymais iškraipote Dievo 
Įstatymą! 


Nusidėjėlis arkliu virtęs 


Seniui bajorui prisireikė išmainyti arklys. Negalėda- 
mas pats nuvesti miestan, pasiuntė jauną savo sūnų, 
įgrasydamas, kad gerai mainui pavykus, neišdykautų 
mieste. 

Sūnus pasižadėjo elgtis, kaip reikiant, tik atsitiko 
kitaip. Neradęs tinkamo maino, bajoraitis arklį pardavė 
ir visus pinigus viešbutyje prašvilpė ir prakortavo. Per- 
sigando nabagas, pajutęs dyką savo kišenę. Bijodamas 
tėvo, gėdos ir nešlovės, jau buvo beketinąs sau galą 
pasidaryti, tik paskui kitaip sumanė. Nieko nesakyda- 
mas savo vežėjui, liepė pakinkyti likusį arklį ir juo vienu 
varėsi į artimąjį viešbutį, iš kur rengės tėvui parašyti 
paskutinį laišką ir vežėją paleidus, eiti nosies tiesumu. 
Tik jam neprisireikė dar šįkart pasiskirti su tėvu. 

Jau gerai sutemus, išvydo jis, bevaikščiodamas, pa- 
krūmėje bemiegant žydą, prie kurio ratų stovėjo treje- 
tas arklių ir vienas kaip tik toksai, kokio tėvas geidė. 
Atsargiai išsikinkęs patikusį jam arklį, nusivedė už 
krūmo, pasistatė, o pats įlindo į pavalkus ir atsistojo 
repečkomis. 

Neilgai trukus, žydas pakirdo ir išvydęs žmogų pa- 
valkuose, sukliko: 

— Vai, kas čia? Vagys? Ką gi tu dirbi? Kur mano 
arklys? L 
Bajoraitis giliu, kaip iš po žemės balsu atsiliepė: $ 
„ — Už sunkius nusidėjimus buvau paverstas arkliu. 
Siandei pasibaigė metavonės dienos, ir vėl atvirtau. a 
Nusiminęs, išverstom akim, pasišiaušiusiais plaukais | 
žydas ėmė ištolo vaitoti. t 
— Ai, vai! ai, vai! gevalt! Kodel tu vakar neatvirtai? 
Aš būčiau tavęs nepirkęs Kaip aš beatgausiu savo 
pinigus? Bėk sau greičiau šalin, nes kad pamatys ma- 
ne kinkiantis į vežimą kataliką, dar peisus nuraus! f 
Ir nusiplėšęs nuo bajoraičio sprando pavalkus, nudar- | 
dėjo savais keliais. Bajoraitis, atsivedęs arklį į viešbutį 
ir prisikinkęs, taip pat patraukė namo. 
Tėvui labai patiko mainas, o dar labiau padorus 
sūnaus laikymasis. A 
Kelioms savaitėms praslinkus, rado arklį esant akim | 
nesveiką. Tai vėl pasiuntė arklį į tą patį miestą, ? 
kur tuojau pažino jį žydas. Begalo nustebęs, kad ba- | 
joras vėl arkliu virto, prisikišęs prie ausies, pakuždėjo: | 
— Turėjai vėl ką negera padaryti.. Tik aš tavęs 
daugiau nebepirksiu. Lik sveikas be manęs! 
Tai taręs, veidu žmogaus, kurs antrą kart apgauti | 
nebesidavė, pasitraukė šalin. | 3 
1895 m. liepos m. N 13. ž 


Daktaras Cumpiflas — akių gydytojas. 


(Dr. Cumpilas iš „Žabalių prieglaudos“ Petrapilyje 
antrą kartą atsiųstas Lietuvon akių gydytų). 4 
Nė vieno žmogaus sąnario ligos nėra taip užsikrėtu- | 
si Lietuvoje, kaip akių ligos. Beveik negalima rasti 
kiemo, kur nebūtų vieno kito žmogaus, labiausia mote- 

riškos, paraudonavusiom akim, o tankiai be jokios išim- 
ties visa šeimyna. Nei sausligė, nei džiova, tiek daug 
aukų iš Lietuvos imanti, nei Aigipte džiuma, užkrečia- 
moji votis, negali susilyginti. Paimkime pirmojo apy- 
gerio gydytojo knygą, kur jis užsirašo savo gydomųjų 
ligas ir duotuosius patarimus, pamatysime pusę ligo- 
nių esant silpnom akim. Dažnai ta pusė susideda iš 
dveito tūkstančių ir daugiau per vienus tik metus. 

Dažniausia Lietuvoj pasitaiko dvi ligos, ne tiek pa- 
vojingos, kiek nemalonios: „trachoma“ ir „trichiasis“, 
atseit, blakstienų užsidegimas ir vadinamieji šeriai, arba 
blakstienų augimas į vidų, ne į orą, kaip reikia. Per 
ilgą laiką tas blakstienų užsidegimas, paraudonavimas 
pereina į pačios akies sopę, ir akies obuolys apsitrau- 
kia plėve, kurios dažnai esti nebegalima benuimti. 

Nežinodamas gydymo mokslo, negaliu susekti visų 
priežasčių tos mūsų tautos nelaimės — trachomos. Mo- 
kyti gydytojai sako Lietuvos krašto oras, klimatas, esąs 
tai ligai visti geras. Gi kiek vienas bent kiek nuvokiąs 
žmogus, kaip reikia sveikata laikyti, pasakys, jog jei ne 
prasidėti, tai bent paplisti tarp lietuvių padeda jų pačių 
nemokėjimas patogiai gyventi. Atminkime, kaip Lietu- 
viai gyvena. 

Sunkus darbas per ištisą dieną, dažnai pasilenkus, 
suvaro daug kraujo į galvą, o drauge ir į akis. Per 
ištisą dieną kulia, linus mina, braukia, šukuoja, grūdus 
mala, sijoja. Nedaug tepamiegoję, užmiegotom ir ne- 
numazgotom akim puola prie rytmetinės ruošos, užkuria 
didelę krosnį, kaip kokiame geležies' pabrike; krosnį 
dažnai be kamino. Liepsna muša, kaip iš pragaro, svi- 
lina moteriškai veidą bestatant indus į vidų. Dūmai, 
liūliuodami lig žemės, per porą valandų graužia akis, 
6 pro duris, dūmams išleisti atidarytas, šaltas oras 

staigiai šaldo nuo įkaitimo tvaskantį veidą. Reikia būti | 
tikrai lietuviškai užsigrūdijusiu, kad netrenkia paraly- 
žius Dykai tačiau tai nepraeina: nors ne ūmai, neregi- 
mai, vis delto sugadina akis ir plaučius silpnesniųjų | 
žmogėnų ir padaro juos palankius užsikrėsti. 2 

Trachoma, ypač savo prasidėjime, yra labai limpama 
liga; gi kas ją dalija saviesiems, jei ne patys savieji li- 
goniai? Burnas prausias ne tiktai tame pat inde, daž- 
nai ir tuo pat vandeniu, kuriuo jau kiti nusiprausė. | 
O šluostytis tai ir papročio nėra savais rankšluosčiais: 
visiems tas pats vienas. Dar blogiau, kad ir nepraustas 
užtraškanojusias akis ligoniai, pagriebę kitų rankšluostį, 
pasišluosto. Kur gi tau jis turės tam tikrą skepetėlę, 
kad ji reikia nešiotis, arba ieškosis, kai aiškioje vietoje | 
kabo gana švarus rankšluostis! Del to gi daugybė Lie- 
tuvių per visą ilgą savo amžių vaikščioja paraudona- | 
vusiom akim, kenčia jų graužimą, perštėjimą ir bijo 
šviesos. O tai juk ne kokie gerumėliai Nebekalbu apie | 
daugybę kitokių akių ligų, atsirandančių, kitiems kūno 
sąnariams gendant, greit ar ne taip greit atimančių 
žmogui šviesą. ; 

Kariauti su ligomis yra gydytojų, jų gana daug darb- 
ščių, išmintingų, mokytų. Kitomis ligomis jie padeda 
laimingai persirgti, gi akysopstą jie labai retai paleng- 
vina. Suprantama, del ko. Akys visų silpniausieji ir visų 
jautriausieji viso kūno sąnariai. Jos reikia gydyti atsar- 
giai, gerai prisityrus, ką jos mėgsta, ko nemėgsta. O 
visų ligų gydytojas negi gali būti lygiai visuose daly- 
kuose ganėtinai prisityręs, ne kiekvienas ištesi turėti | 
daugybę padargų visam kam papiaustyti. Jei kitos ligos 
reikalauja, kad ypatingai jomis ušsiimtumei, jei nori 
gerai jas gydyti, tai akių ligos juoba. Tokie gydytojai, 
specialistais vadinami, dažniausiai gyvena miestuose, 

kur turi ypatingus savo ligonbučius ir kur prasti žmo- 

nės ištoli ne visados turi laiko ir lėšų atvažiuoti Mies 
teliuose tokių specialistų gana reta. Juos nors dalimi 
atstoti dabar, štai, rūpinasi Petrapilio „Žabalių globa“ 
(Stacijonarnoje lečenije), esanti globoje buvusios kara- 
lienės Marijos. Ta „Globa“, sudaryta prieš dvidešimti 
„metų, išsilaiko dovanomis. kasmet renkamomis visoje 
Rusijoje visų tikėjimų bažnyčiose. Ir mes, Lietuviai, 
įme'ame į nešiojamąjį indelį savo skatiką, kada kuni- 
gai užšaukia iš sakyklos. Didžiuosiuose miestuose „Glo - 
ba“ turi savo namus, kur laiko aklus, o šiaip jau svei- 
kiems duoda darbo visokias labai dailias vytelines 
pinti, pakojus (kilimus) megsti ir daug kitokių storų 
darbų, kurius galima dirbti vien tik apgrabomis. Taip 
pat turi savo mokyklas, kur mokinasi darbų, o galne- 
tikėsite, ir skaityti ant ypatingų knygų. Labai naudin- 
gos mokyklos! 


Taigi šita „Globa“, kuriai dabar pirmininkauja dak- 
taras Grotas, paskutiniu laiku ėmė į visas valstybės 
šalis leisti išmaningesnių akių gydymo specialistų. Į 
Lietuvą prieš trejus metus buvo paskirtas Jonas M. 
Cumpftas, Medicinos Daktaras, Sąnarys - Bendradarbis 
Karališkojo Eksperimentalinio Medicinos Instituto, Pet- 
rapilio privatinės d-ro Magaulio akių ligoninės Ordi- 
natorius. Darbštus, sumanus, nors dar gana jaunas 
tasai gydytojas, tur būt, vokiečių kilties, kaip pavardė 
rodo, nuomonėmis lenkas, gi gimimu ir augimu yra 
Lietuvis; jo tėvas Lietuvoje kalvinams kunigauja. Gal 
del to, kad jis gražiai moka lietuviškai ir lenkiškai, jis, 
ne kas kitas, paskirtas į mūsų kraštą. Per anuos me- 
tus važinėjo po Panevėžio apskritį, 1894 m. nuo Kalėdų 
lig vasario m. buvo Telšiuose. 

Kad tokių specialistų atsilankymas yra labai geis- 
tinas mums, patvirtina jau pats skaičius atėjusių pas 
ji ligonių. Vienuose tik Telšiuose per tą trumpą pen- 
kių savaičių laiką jis priėmė apie visą tūkstantį; geis- 
tinas tuo labiau, kad „Globa“ yra jam įsakiusi netur- 
čius gydyti visiškai dykai ir tik iš turtingųjų imti, ne- 
lyginant, mažą mokestį. „Globa“ pirmiausia nori gerai 
padaryti prastiessems žmonėms ir atsiunčia gydytojus, 
taip pat gerus, iš „Globos“ nieko neimančius, gi ir 
ne pralobtų važinėjančius; jei ką jie ima, tai tik tiek, 
kiek gana padoriai pragyventi. 

Toje daugybėje visokių būta ligonių. Vieniems užteko 
apžiūrėjimo ir vaistų, kitiems reikėjo padaryti mažesnės 
ar didesnės operacijos, kurias, reikia pasakyti, dr. 
Cumpftas padarė gana sumaningai, o keletą sunkesnių 
operacijų ir visiškai gerai. Ar bus tačiau ligonys jo 
gydymu patenkinti, parodys mums netolimoji ateitis, 
nes tuč tuojau atsakyti gana sunkų; lygiai kaip sunku 
nutarti, ar išpildė jis savo uždavinį ir neužvylė žmonių. 
Be abejojimo, bus visokių: ir giriančių ir peikiančių; 
klausimas tik, katrų daugiau. Apsvarstant visas d ro 
Cumpfto buvimo aplinkybes ir pažįstant mūsų žmones, 
galima spėti, daug būsiant nepatenkintų, tačiau del 
priežasčių, ne nuo jo priderančių. Žinomas daiktas, 
kad mūsų Lietuviai, suprantame čia ir Žemaičius, ei- 
dami pas gydytoją ir mokėdami jam pinigus, tvirtai 
yra įsitikinę, jog ji pagydyti galima. Tuo tarpu nenori 
suprasti, jog liga įsikerėjusi, įsisenėjusi, labai sunkiai | 
pasiduoda gydoma arba ir visiškai nepasiduoda; antra, 
nori, kad gydymas vyktų beveik stebuklingai greit, gi 
pagerėjimo ženklų nematydami, neturi kantrybės laukti, 
ir juo nekantresni, juo garsesnis gydytojas buvo jais 
užsiėmęs. Trumpu gi laiku, žinoma, nepavesi sunkaus 

ligonio į sveikatą; gydytojas tegali primokyti, o jei 
ligonis netesės išpildyti, kas įsakyta, ir neišgys, gydy- 
tojas nebūdamas bus kaltas. Jau ir dabar yra daugelis 
nekantrių ir nepatenkintų, tik daugiausia jo apsiėjimu 
su žmonėmis. Cia negalime jo kaltinti už nemandagų 
prasčiokų priėmimą. Cumpftas, matyt, neturi tiek kan- 
trybės, kad prasidarbavęs kiaurą dieną, šaltai, po kelis 
kartus galėtų aiškinti prastiems žmonėms daiktus, re- 
gis, labai lengvai suprantamus. Pyksta, kruta ir neman- 
dagiai apseina, nešvelniai, kaip pridera tikram gydy- 
tojui. Antrą nemalonų įspūdį daro jo norėjimas kuo- 
daugiausia uždirbti ir tuo jau nevisai pilnai tinka savo 
užduočiai. Pirmiausia, jis turi būti gailestingas, kaip 
ir „Globa“ nori, o tuo tarpu jis deda kainą: kas dau- 
giau užmoka, neva greičiau prieina, o kas neturi kuo 
mokėti, turi laukti po keletą dienų, nors, tiesą pasa- 
kius, ir visi per daugybę negreit galėjo prieiti. Mano 
nuomone, reikia užrašyti ligoniai sulig to, kaip jie 
ateina, o jau apžiūrėjus spręsti, ar gali tas mokėti, ar 
ne, ir jei gali, tai kiek? Iš turtingųjų galima ir brangiau 
paimti. „Gerai manantis“ gydytojas kitaip negali daryti. 
Paimdamas kuone iš kiekvieno, dr. C. stengiasi per 
dieną priimti kuodaugiausia ligonių ir iš tikro, priim- 
davo po kelias dešimtis. Sunku turėti vilties, kad tokiu 
trumpu laiku suskubtų su visais išgaliais išsiteirauti 
ligonio apie jo ligą, jos pradžią, priežastį, būdą lai- 
kymosi, t.ir t. Laiko gi buvo labai maža, nes daug 
jo išėjo operacijoms su vienu tik padėjėju Dorpato 
studentu Adomu Valentu. 

Ta nemaloniojį Cumpfto darbo dalis vienok neturi 
nuo jo atstumti ligonis: kur gi rasi tobūlų žmonių. 
Visiems, kurie reikalingi ir gali jį pasiekti, patariu 
jam pasirodyti. Kaipo savas žmogus, jis gali mūsų tė- 

vynei nemaža gera padaryti Jau pats mūsų žmonių 
ištyrimas ir jų sveikatos sąlygų yra naudingas, nes 
savo darbų apyskaitomis, spauda paskelbtomis, atkreips 
mokytų gydytojų akis ant mūsų. Patsai gi ilgainiui 
aukštyn iškilęs, kodel gi negalėtų padaryti vienos kitos 
ligoninės „Globos“ žinioje? Kodel gi tose ligoninėse 
negalėtų įtaisyti jau kitur esamųjų mokyklėlių aklie- 
siems lietuvių kalba? Manau, valdžia nepašykštėtų nors 
keliems knygos lakštams išpūstomis raidėmis, bet tik 
palengvinus tų nelaimingųjų padėjimą ir davus jiems 
šiokių tokių žinių apie pasaulį, kurio matyti negali, o 
ir apie išganymą tiems, kurie drauge ir kurti. Tad 
galime d-rui Cumpftui velyti, kad iškiltų, kad jis 
mokslo darbuose pažengtų, o labiausia neapleistų ir 
literatūros darbo, nes jau ką ne ką yra parašęs. Lenkų 
„Ateneum“ 1897 m. Nr. 9 yra jo straipsnis: „Regėji- 
mo pajautimas, jo lavinimas ir vertė žmogui. Fiziolo- 
giškai - psikologinis tyrinėjimas tikt gimusių vaikų ir 
nuo gimimo žabalų prieš ir po atgavimo regėjimo“. 
Tą straipsnį aš kitur atpasakosiu. (Zr. „Tėvynės Sar- 
go“ 1896 m.). 
1895 m. rugpiūčio mėn. Nr. 15. 


P. S. Apie latvių ir jų 1895 m. Tautos Sventę žr. 
skyrium knygutėje „Aplink Baltiją“. 

„Apžvalga“ 1896 m. yra dar pati įsidėjusi iš „Tė- 
vynės Sargo“ du Vaižganto straipsniu; Nr. 6: „Kaip 
reikia rašyti lietuviškus vardus. (Žemaičių  Konsistori- 
jos paliepimas:“ ir Nr. 10: „Kaip Alsėdiškiai rūpinosi 
valsčiaus mokykla“. 


TURINYS. 


„Apžvalga“ ir apžvalgininkai, 


Šaltiniai . , 4 ` 
Pradžia dvasiškių susiorganizavimo 
Lietuvos Mylėtojų Draugija 


onas Karbauskas . - 

v. Kazimiero Draugija . S : . . 
Apzvalga“ 5 3 ` 5 2 > 
Pranas Urbonavičius 5 š s 5 
Kun. Kaz. Pakalniškis . : + > 


Kun. Al. Dambrauskas . 
pom Tumas . ` A 

un. Jonas Mačiulis Ė o í . 
Apž. būtis Tilžėje . 
Patį Pakalniškį atminus . 
Pakalnišk's rašytojas  .• : 
Iš „Obrusitėlių“ — P. Sekans pavyzdžiai 2 


Juozapo iš Popšutės rašiniai „„Apžvalgoje“, 


Apokrifai A 3 : Ė - ` š 

Trusas apie vaikus . 1 

Apie klausymą svietiškųjų valdžių . 

Kauno gubernatorius apie mūsų bažnyčias 

Lietuvių kalbos svarbumas mokslo žvilgsniu . . s 
Kas ir kaip tėvynę gadina . 2 7 2 . . 
Paselenčikai. Judošių gaminimas . : . . : 
Iš priežasties knygelės „„Margumynai“ . . . . 
Katalikai ypač lietuviai tarp stačiatikių . 

Vaižganto parašais. 


Neįvykusios viltys : 

Dvidešimties Magistrų byla 

Mus užmiršo: duokime apie save žinią . 215 3 : 
Griežtas įstatymo vykintojas „||.  . >. à : ; 
Nusidėjėlis arkliu virtęs . A 5 : ; Ė 2 
Dr. Cumpitas — akių gydytojas 

Latvių Tautos šventė (kitur žr.). . . 


Doc. J. Tumo 


Lietuvių draudžiamojo laiko literatūros paskaitos. 


(Specialinis šešių semestrų kursas). 
Palaidoji grupė. 

— Antanas Baranauskas, „Vaivos“ leidinys ,117 p. su 4 pav., 
3 lt. 

— Broliai Juzumai ir Kaz. Skrodzkis, „Vaivos“ leidinys, 
68 p., su 3 pav., 1 lit. 60 c. 

— Antanas Vienažindys-Vienužis ir aušrininkai (Žr: že- 
miau) 

— Juozapas Silvestras Dovydaitis-Šiaulėniškis Senelis, ir 
Šiaulėniškio Senelio Raštai, visos penkios dalys „Dirvos“ 
leidinys, 244 p., 7 lit. i 


Lietuvių literatūra rusų raidėmis ir 
— Broliai Juškos, „Vaivos“ leidinys, 122 p, su 5 pav., 3lit. 
— Kokių lietuvių darė draudžiamasis laikas ir Laurynas 
Ivinskis, „Dirvos“ leidinys, 67 p., su 5 pav., 2 lit. 
— „Genovaitė“ ir kai kurie Ivinskio raštai ruošiami spaudai. 


„Aušros grupė.“ 

— J. A. Vištelis, M. D.-Silvestravičius-Vyturys. T. Žičkis 
-Linkis, J. Myliauskis-Miglovara, P. Vileišis-Neris. Myko- 
las ir Matas Mežiniai, St. Dagilis, Sil. Gimžauskas-Var- 
gomatis. Julijos Stauskaitės leidinys, 278 p., su 8 pav., 
K. Šimonies viršelis, 5 lit. 50 c. 

— (A. Vienažindys), A. Kriščiukaitis — Aišbė, Ks. Saka- 
lauskas — Vanagėlis, Martynas Jankus. 173 p. su 5 pav., 
3 lit. 

— Apie Joną Mačį-Kėkštą, Juozą Andziulaitį-Kalnėną, Petrą 
Arminą-Trupinėlį ir k. spaudoje. 


„Šviesos grupė * 
— „Šviesa“ ir šviesininkai. Antanas Vytartas, Martynas Se- 
derevičius, Serafimas-Laurynas Kušeliauskas, „Ryto“ lei- 
dinys, 1 dalis, 52 p. 1 litas, 2 leidimas spaudoje. 


„Apžvalgos“ grupė. 
— „Apžvalga“ ir apžvalgininkai. Kaz. Pakalniškis, Pr.-M. 
Urbonavičius ir k. su 23 pav., 132 p. 
— J. Mačiulis-Maironis, „Dirvos“ leidinys. 272 p, su port, 
5 lit. 50 c. 
— Aleksandras Burba — Lakūnas, spaudoje. 


„Varpo“ grupė. 


— Vincas Kudirka-Vincas Kapsas, „Varpo“ leidinys, 44 p. 
1 lit. 


— Gabrielia Petkevičiutė — Bitė. spaudoje. 


Atskiri Tumo — Vaižganto raštai. 


— Žemaičių Vyskupo Motiejaus III Kazimiero Valančiaus— 
Valančiauskio „Blaivybės gromatos,“ Rygoje, 1915. 86 p. 
Įžangoje. „Blaivybės gromatos,* ir „senoji „Blaivybė.“ 

Kitos Rusijoje karo metu išleistos knygutės pakarto- 
tos „Švyturio“ leidiniuose. 

— Sv. Kazimiero Draugijos leidinys Nr. 122. Kun. Juozo 
Tumo „Ten gera, kur mūsų nėra, arba neapleiskime Tė- 
vynės*! (Pasakojimai, kaip mūsų išeiviams sekasi Ame- 
rikoje). Kaunas, 1912 m, 224 p. Išpirkta. 

— Vaižganto „Tiesiant kelią Lietuvos nepriklausomybei“ 
1916—17 m., Vilnius, 1919 m. 40 p. 

— Vaižganto „Aplink Baltiją. Kas jau yra pajūryje ir kas 
turėtų ten būti“. Vilnius, 1919, 95 p. 

— Švietimo Liaudies Komisariato leidinys Nr. 9. Kat. Jan- 

žulės „Darbo pradas Eiropos mokyklose.“ Naujosios 
Eiropos pedagogikos priemonės pačių mokinių veikimui 
sužadinti. Vertė Vaižgantas. Vilnius, 1919. 31 p. | 

— Vaižganto „Politikos ar visuomenės kunigų darbas“? 
Vilniuje, 1919 m. 15 p. 

— „HeuncTaa coBbcTb“ Mononoro, Cb AHTOBCKaro. OTA. 
OTTHCKb H3b „BbcTHuKa TpesBocTH“ 1905. Kynnrace lo- 
chb» Tymacs. š 

— O6+ ynoTpeGieniM ajKorona  AHTOBCIUAMH M O GOpb65 
Cb HHMb.“ Ora. OTTHCKB n3» B+crHHKa Tpe3B0cTH.* 
Kynurace Iocubb Tymacs. (Brošiūra). 

— „Mūsų Senovė.“ Neperiodinis žurnalas Lietuos istorijos 
medžiagai rinkti. Red. Juozas Tumas Nr. 1—5; 1921 — 
22 m. 865 p. Švietimo Minisrerijos leidinys. Komis. 
Šv. Kaz. Dr. 

— „Lietuvos Žodis. Kvailių ašaros. Apie asilus.* Petrapi- 
lyje, 1916 m. 64 p. + 

— „Kaunas“ Kap. Balsio fotografijos ir leidinys, Vaižganto 
tekstas. 

— „Ant politikos laktų.“ Adomo Varno šaržai, Vaižganto 
tekstai, Kaunas, 1922. „Vaivos“ leidinys. 


Spaudoje. 
— Jaunajam Veikėjui, apie 170 p. 


— Mikas — gamtininkas. Iliustruota vaikams knygnlė, „Dir- 
vos“ leidinys. 


Vaižganto Raštai. 
„Švyturio“ Bendrovės leidiniai. 


1 tomas: Vokiečių okupuotan Vilniun sugrįžus 1918 m. Tilžėje. 


Ovo N AONAN 


224 p. 3 lit. 
Lenkų okupuotame Vilniuje 1919 ın. 2-8 p. 3 lit. 
Steigiamajame Kaune 1920—21 m. 255 p. 3 lit. 
Aplink nepriklausomybės veikėjus 240 p. 3 lit 
Mišrieji vaizdai: Karo vaizdai. Scenos vaizdai. 200 p. 3 lit. 
Mišrieji vaizdai: Alegorijų vaizdai, Šiaip jau vaizdai. 
247 p. 4 lit. 
Pragiedruliai — vaizdai kovos del kultūros, Gondingos 
kraštas 1 da:is, antra laida, 230 p. 4.50 lit. 

— „Pragiedrulių“ pirmo tomo antra dalis. 252 p. 

— „Pragiedrulių“— „Vaduvų Kraštas“ perdirbamas. 


„— „Kelionių vaizdai* — laukia leidėjo. 


— N. Krupskės: „Žmonių švietimas ir demokratija,“ Vertė 
Vaižgantas, 103 p. — laukia leidėjo. 

— Vadovėlis Šv. Morkaus Evangelija tyrinėti — laukia 
leidėjo. 

